<em><strong>เจ้าหน้าที่ตำรวจจ่อแจ้งข้อกล่าวหา พ่อเลี้ยงและแม่เลี้ยง ยัดศพเด็กชาย 2 ขวบซุกตู้เย็น พบพิรุธ-ประวัติติดยา</strong></em>

จากกรณีเมื่อช่วงเช้า (6 ม.ค.67) พบศพเด็กชายวัย 2 ขวบ ในตู้เย็น ภายในห้องนอนของบ้านหลังหนึ่งในหมู่บ้าน ตำบลบางรักพัฒนา อำเภอบางบัวทอง <strong>โดยพบว่า นายแบงค์ และ น.ส.ก้อย 2สามีภรรยา เป็นพ่อเลี้ยงและแม่เลี้ยง รับเด็กมาดูแลจากเพื่อน</strong> ตรวจสอบสภาพศพถูกห่อด้วยผ้าปูที่นอนยัดอยู่ในกระเป๋าผ้า มีรอยช้ำเหมือนรอยถูกกัดที่น่องขาทั้ง 2 ข้าง และท่อนแขนซ้าย 1 แห่ง มีสายสิญจน์พันรอบตัวเด็ก
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ต่อมาวันเดียวกัน ระหว่างที่เจ้าหน้าที่ลงพื้นที่จุดเกิดเหตุ พบ น.ส.ก้อย เดินทางกลับมาที่บ้านหลังดังกล่าวพอดี เจ้าหน้าที่ตำรวจจึงเชิญตัวไปสอบปากคำที่ สภ.บางบัวทอง ส่วนตัว นายแบงค์ สามียังไม่พบตัว

<strong>น.ส.ก้อย ให้การเบื้องต้นว่า</strong> เด็กกินข้าวเหนียวเข้าไปเกิดติดคอเสียชีวิต เห็นมดขึ้นตาเด็กก็รู้ว่าเด็กเสียชีวิตแล้ว ตกใจทำอะไรไม่ถูกจึงรอสามีกลับมา หลังจากนั้น นายแบงค์ กลับมาได้เอาร่างเด็กยัดถุงผ้า ใส่เข้าไปในตู้เย็น ซึ่งน.ส.ก้อย แจ้งว่าสามีเป็นคนนำศพยัดใส่ ตั้งแต่วันที่ 2 ม.ค.67

ด้าน พ.ต.อ.สมพล วงศ์ศรีสุนทร รอง ผบก.ภ.จว.นนทบุรี เปิดเผยว่า เบื้องต้นเจ้าหน้าที่ตำรวจยังไม่ปักใจเชื่อในคำให้การของ น.ส.ก้อย แม่เลี้ยงที่อ้างว่าเด็กชายวัย 2 ขวบเสียชีวิตจากข้าวเหนียวติดคอ เนื่องจากตรวจสอบประวัติ นายแบงค์ กับ น.ส.ก้อย มีประวัติพัวพันติดยาเสพติดด้วย และมักมีพฤติกรรมทำร้ายร่างกายเด็กเป็นประจำ

เบื้องต้น <strong>เตรียมแจ้งข้อกล่าวหาปิดบังซ่อนเร้นทำลายศพเป็นข้อหาแรก</strong> และหากผลตรวจของแพทย์ยืนยันสาเหตุการเสียชีวิตที่แท้จริงได้ หากทั้ง 2 คนมีส่วนเกี่ยวข้องก็จะแจ้งข้อหาเพิ่มเติมต่อไป
<div class="ads_position_wrapper"></div>
<div class="ads_position_wrapper mb-4"></div>
<ul>
 	<li>อ่าน <a href="https://www.khaosod.co.th/breaking-news/news_8039821" target="_blank" rel="noopener">ด่วน! พบศพเด็กถูกมัด ยัดตู้เย็น ในบ้านย่านบางบัวทอง ตร.เร่งสอบสาเหตุ</a></li>
 	<li>อ่าน <a href="https://www.khaosod.co.th/breaking-news/news_8039829" target="_blank" rel="noopener">ตร.คุมตัวแม่เลี้ยงสอบ พบศพเด็ก2ขวบ ยัดตู้เย็น เล่าสาเหตุ โยนสามีซุกร่าง</a></li>
 	<li>อ่าน <a href="https://www.khaosod.co.th/around-thailand/news_8039875" target="_blank" rel="noopener">2ขวบถูกขอมาเลี้ยง ก่อนเป็นศพถูกยัดตู้เย็น พบสายสิญจน์พันตัว-มีรอยกัดขา</a></li>
</ul>
&nbsp;