<strong>รวบหนุ่มแสบ ยาย วัย 97 ปี จ้างให้ไปเบิกเงินธนาคาร แอบเปิดแอพฯ โอนเงินออกจากบัญชีกว่า 3 ล้านบาท ไปซื้อของเพียบ ยายรู้เรื่องเป็นลมล้มพับ</strong>

วันที่ 16 ม.ค.2567 <strong>พ.ต.อ.ปิยะพงษ์ วงค์เกตุใจ</strong>ผกก.สภ.บ้านโป่ง จ.ราชบุรี พร้อมทีมชุดสืบสวนควบคุมตัว <strong>นายธนภัทร (สงวนนามสกุล)</strong> อายุ 24 ปี ชาว ต.สวนกล้วย อ.บ้านโป่ง หลังก่อเหตุลักทรัพย์มูลค่ารวมกว่า 3.4 ล้านบาท ของ<strong> ยายจิต (นามสมมติ)</strong> อายุ 97 ปี

พร้อมของกลางที่ตรวจยึดกลับมาได้เป็น<strong> เงินสด 1.2 ล้านบาท ทองรูปพรรณและทองแท่ง น้ำหนักรวม 22 บาท รถเก๋ง ยี่ห้อ BMW สีขาว รถจักรยานยนต์ ฮอนด้า ฟอร์ซ่า สีเทา หสลากกินแบ่งรัฐบาล 23 ฉบับ และ สลากออนไลน์อีกกว่า 140 ฉบับ
<a href="https://www.khaosod.co.th/wpapp/uploads/2024/01/4_I1w56Tg.jpg"><img class="aligncenter size-large wp-image-8053246" src="https://www.khaosod.co.th/wpapp/uploads/2024/01/4_I1w56Tg-696x522.jpg" alt="" width="696" height="522" /></a>
</strong>

นายเจษฎา ชะอ้อนชม ผู้ใหญ่บ้านหมู่ที่ 3 ต.สวนกล้วย เปิดเผยว่า ยายจิตเป็นลูกบ้านตน ไม่มีญาติใกล้ชิด เมื่อวันที่ 30 ธ.ค.2566 ที่ผ่านมา จ้างให้นายธนภัทรพาไปเบิกเงินที่ธนาคารแห่งหนึ่งในตลาดบ้านโป่ง

ต่อมาวันที่ 15 ม.ค.67 ยายจิตเดินทางไปที่ธนาคารเพื่อเบิกเงินเป็นค่าใช้จ่ายกินอยู่อีกครั้ง ทำให้ทราบว่าเงินก้อนโตได้หายไปจากบัญชีธนาคาร ชาวบ้านเข้ามาแจ้งเหตุการณ์ ตนจึงพายายจิตไปตรวจสอบบัญชีที่ธนาคาร ทำให้ทราบว่าผู้ก่อเหตุ คือ นายธนภัทร จึงดำเนินการอายัดบัญชี ก่อนเข้าแจ้งความที่ สภ.บ้านโป่ง

ด้าน ยายจิต เปิดเผยว่า ตนย้ายติดตามสามีไปทำมาหากินอยู่ในพื้นที่ภาคใต้ตั้งแต่อายุ 25 ปี โดยสามีทำงานเป็นผู้รับเหมา ส่วนตนเปิดร้านขายของ ซึ่งสามีจะโอนเงินรายได้เดือนละ 20,000 – 30,000 บาท มาให้ตนเก็บสะสม กระทั่งสามีเสียชีวิตลง จึงเดินทางกลับมาใช้ชีวิตบั้นปลายที่บ้านเกิดใน อ.บ้านโป่ง โดยมีเงินที่สะสมมาทั้งชีวิตเป็นทุนเลี้ยงปากท้อง และทำบุญตามวัดต่างๆ
<div class="ads_position_wrapper"></div>
เนื่องจากตนไม่มีลูกและญาติใกล้ชิด อีกทั้งอายุมากเรี่ยวแรงก็ไม่ค่อยมี จึงต้องอาศัยไหว้วานคนรู้จักให้พาไปธนาคาร แต่มาถูกนายธนภัทรขโมยเงินไป ยอมรับว่า ทีแรกไม่ไว้วางใจนายธนภัทร เพราะพอจะทราบมาว่ามีประวัติไม่ค่อยจะดี แต่มันจำเป็น จึงทำให้พลาดท่า ซึ่งหลังจากที่ทราบว่าเงินหายออกไปจากบัญชีกว่า 3 ล้านบาท ตนตกใจมากจนถึงกับเป็นลมล้มพับ

สอบสวนเบื้องต้น นายธนภัทร คนร้าย ไม่ตอบถึงแรงจูงใจของการก่อเหตุ แต่สารภาพว่า เป็นคนลงมือก่อเหตุเพียงลำพัง ไม่ได้มีผู้ร่วมขบวนการ โดยอาศัยช่วงเวลาในระหว่างที่ยายจิตกำลังทำธุรกรรม ตนได้แอบเปิดบัญชีธนาคารออนไลน์ในชื่อของยายจิต

ก่อนทำการโอนเงินผ่านแอพของธนาคารเข้ามาที่บัญชีของตัวเองทุกวัน วันละประมาณ 200,000 บาท โดยทำการโอนเงินครั้งละ 20,000 – 40,000 บาท จากนั้นนำเงินไปใช้หนี้สินและซื้อทรัพย์สินต่างๆ ทั้งสลากินแบ่งรัฐบาล ทองคำ รถยนต์ BMW มือสอง ราคา 330,000 บาท และรถจักรยานยนต์มือสอง ราคา 145,000 บาท
<a href="https://www.khaosod.co.th/wpapp/uploads/2024/01/1_qcu6H6O.jpg"><img class="aligncenter size-large wp-image-8053244" src="https://www.khaosod.co.th/wpapp/uploads/2024/01/1_qcu6H6O-696x522.jpg" alt="" width="696" height="522" /></a>

ทั้งนี้ พ.ต.อ.ปิยะพงษ์ ผกก.สภ.บ้านโป่ง เปิดเผยว่า หลังจากได้รับแจ้ง ทางชุดสืบสวนได้เร่งตรวจสอบจนทราบว่า นายธนภัทรเป็นผู้ก่อเหตุจริง จึงเข้าควบคุมตัวไว้ได้ที่บ้านพัก ซึ่งขณะนี้เจ้าหน้าที่กำลังอยู่ระหว่างการขยายผลว่ามีผู้ร่วมขบวนการหรือไม่ โดยเชิญผู้เชี่ยวชาญด้านทองคำมาตรวจสอบ พบว่า ทั้งทองคำแท่งและทองรูปพรรณเป็นของจริงทั้งหมด รวมมูลค่ากว่า 7 แสนบาท
<div class="ads_position_wrapper mb-4"></div>
อย่างไรก็ตาม การกระทำของผู้ก่อเหตุถือเป็นการกระทำต่างกรรมต่างวาระ นับรวมการโอนเงินได้ทั้งหมด 127 ครั้ง เจ้าหน้าที่จึงได้แจ้งข้อกล่าวหาลักทรัพย์ทั้งในเวลากลางวันและกลางคืนต่อไป

&nbsp;