&nbsp;

&nbsp;

<strong>สาวช็อก พาแก๊งเพื่อนไปเลี้ยงหม้อไฟ บิลออกมา 23ล. ร้านยันระบบไม่ผิด ลั่นทำไมแพงขนาดนี้ จำไปจนวันตาย</strong>

<a href="https://kenh14.vn/hoan-hy-moi-dong-nghiep-an-lau-nguoi-phu-nu-giat-minh-voi-hoa-don-16-ty-dong-ca-doi-cung-khong-the-tra-noi-20240213223423705.chn" target="_blank" rel="noopener">เว็บไซต์ต่างประเทศ</a> รายงานประสบการณ์สุดช็อกที่ต้องจำไปจนตายของ<strong>สาวชาวจีน</strong>รายหนึ่งที่ชวนแก๊งเพื่อนไป<strong>เลี้ยงหม้อไฟที่ร้านแห่งหนึ่งในมณฑลยูนนาน</strong>หลังเลิกงาน โดยเสนอเป็นเจ้ามือเลี้ยง สุดท้าย<strong>บิลออกมาช็อก 23 ล้านบาท ร้านยันระบบไม่ผิด</strong> ช่วยกันเคลียร์เพราะไม่คิดว่าทั้งชีวิตจะจ่ายไหว

ตามรายงานของ<strong>สื่อท้องถิ่น</strong> เผยว่า สาวรายนี้เผชิญสถานการณ์ที่เรียกว่า<strong>กลายเป็นบทเรียนราคาแพงของชีวิต</strong> หลังเธอชวนแก๊งเพื่อนไปฉลองที่ร้านหม้อไฟแห่งหนึ่งในมณฑลยูนนาน โดยเสนอที่จะเป็นเจ้ามือเลี้ยงมื้อนั้น ซึ่งเธอชอบหม้อไฟแบบยูนนานแท้ๆ และเคยไปกินที่ร้านดังกล่าวมาหลายครั้งแล้ว
<div id="attachment_8121769" class="wp-caption aligncenter"><img class="wp-image-8121769 size-large" src="https://www.khaosod.co.th/wpapp/uploads/2024/03/%E0%B8%9A%E0%B8%B4%E0%B8%A5%E0%B8%AB%E0%B8%A1%E0%B9%89%E0%B8%AD%E0%B9%84%E0%B8%9F23%E0%B8%A5.3324-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
โดย<strong>หญิงแซ่หลี่</strong> เล่าว่า จุดเด่นอีกอย่างของทางร้านก็คือระบบการสั่งอาหารที่ทันสมัย <strong>สามารถสั่งอาหารผ่าน QR code ได้ด้วยตัวเอง</strong> เมื่อทางร้านได้รับออร์เดอร์ก็จะนำมาจัดเสิร์ฟให้ โดยไม่ต้องยื่นเมนูเป็นเล่มๆ แบบปกติให้อีกฝ่ายดู
<div class="ads_position_wrapper">

แต่หลังจากสั่งอาหารกันเป็นที่เรียบร้อย <strong>หลี่กลับต้องช็อกเมื่อพบว่าระบบโชว์ยอดรวมค่าอาหารมื้อนี้ เป็นจำนวนเงินสูงถึง 4,740,000 หยวนหรือราว 23 ล้านบาท</strong> เธอจึงเรียกพนักงานมาทันที
<div class="ads_position_wrapper"></div>
<div id="attachment_8121767" class="wp-caption aligncenter"><img class="wp-image-8121767 size-large" src="https://www.khaosod.co.th/wpapp/uploads/2024/03/%E0%B8%9A%E0%B8%B4%E0%B8%A5%E0%B8%AB%E0%B8%A1%E0%B9%89%E0%B8%AD%E0%B9%84%E0%B8%9F23%E0%B8%A5.3326-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
ตอนแรกพนักงานก็คิดว่าระบบคงมีความผิดปกติบางอย่าง เลยจะตรวจสอบเพิ่มเติม แต่กลายเป็นว่าพวกเขา<strong>ไม่พบความผิดปกติใดๆ ในระบบ</strong> รวมถึงสาเหตุอื่นๆ ที่จะทำให้บิลค่าอาหารสูงผิดปกติ

อย่างไรก็ตาม ภายหลังจากหาสาเหตุกันอยู่สักพัก ในที่สุดก็พบว่า แท้จริงแล้วเธอพลาดส่ง QR code สำหรับสั่งอาหาร เข้าไปยังกลุ่มแชตของทางร้านที่ไว้สำหรับแนะนำโปรโมชั่นร้าน<strong> กลายเป็นว่าเมื่อคนอื่นๆ เห็น QR code หลายคนก็จงใจแกล้ง</strong> ด้วยการกดเข้ามาสั่งอาหารปริมาณมาก จนเป็นเหตุให้ค่าอาหารของเธอทะลุหลักล้านบาท

กระทั่ง หลี่ก็ส่งข้อความไปต่อว่าคนในกลุ่มแชต แต่สถานการณ์กลับเลวร้ายยิ่งกว่าเดิม เมื่อหลายคนออกมาตอบโต้ว่า <strong>เรื่องทั้งหมดเป็นความผิดของหลี่เอง</strong>การจะถูกคนอื่นๆ แกล้งแบบนี้ก็เป็นเรื่องปกติแล้ว
<div id="attachment_8121768" class="wp-caption aligncenter"><img class="wp-image-8121768 size-large" src="https://www.khaosod.co.th/wpapp/uploads/2024/03/%E0%B8%9A%E0%B8%B4%E0%B8%A5%E0%B8%AB%E0%B8%A1%E0%B9%89%E0%B8%AD%E0%B9%84%E0%B8%9F23%E0%B8%A5.3325-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
ก่อนที่สถานการณ์จะบานปลาย <strong>เจ้าของร้านหม้อไฟได้เข้ามาจัดการสถานการณ์ด้วยตัวเอง</strong> โดยยืนยันว่า ระบบได้บล็อกการสั่งอาหารผ่าน QR code ของหลี่แล้ว และยืนยันว่าเธอจะต้องจ่ายเงิน เฉพาะอาหารส่วนที่เธอเป็นคนสั่งเท่านั้น

ทั้งนี้<strong> หลี่ยังได้ขอโทษเจ้าของร้าน รวมถึงขอบคุณพนักงานที่มาช่วยรับออร์เดอร์จากเธอโดยตรง</strong> รวมถึงช่วยระงับระบบใน QR code เพื่อป้องกันไม่ให้เกิดความเสียหายบานปลาย

นอกจากนี้ เธอยอมรับว่าเรื่องนี้ในครั้งนี้จะเป็นประสบการณ์ที่จำไปชั่วชีวิต เพราะหากทางร้านยืนยันทำตามออร์เดอร์ และมากดดันให้เธอรับผิดชอบ <strong>เธอก็คงเรียกร้องอะไรไม่ได้ และคงไม่สามารถจ่ายค่าอาหารได้หมดไปทั้งชีวิต</strong>
<div class="ads_position_wrapper mb-4"></div>
<ul>
 	<li>
<p class="udsg__main-title"><a href="https://www.khaosod.co.th/update-news/news_7999773" target="_blank" rel="noopener"><strong>สาวเผลอแชร์รูปติด QR ร้านหม้อไฟ โดนสั่งอาหารรัวๆ ก่อนช็อกมื้อนี้หมดเกือบ 2 ล้านบาท</strong></a></p>
</li>
</ul>
&nbsp;

</div>