&nbsp;

&nbsp;

&nbsp;

&nbsp;

&nbsp;

<strong>เปิดใจแม่วุ้นเส้น เจ้าของไวรัล “โอเคนะ” เผยสาเหตุขยิบตาให้เพื่อนกะเทย หลังตร.ขอพื้นที่ แค่ช่วยเจ้าหน้าที่ปฏิบัติหน้าที่ หวั่นเหตุการณ์ลุกลาม</strong>

วันที่ 6 ม.ค.67 วุ้นเส้น พัฒนศักดิ์ สุวรรณ์ อายุ 37 ปี ฉายาแม่วุ้นเส้นมือตบ คนส่งสัญญาณเคลียร์ระหว่างตำรวจและกลุ่มกะเทยในเขตชลบุรี ซอยสุขุมวิท 11 เปิดเผยว่า ในวันนั้นที่ทำมือโอเคและขยิบตา เพราะพยายามจะสื่อว่าตำรวจขอความร่วมมือ ขอพื้นที่ เพราะตอนนั้นคนล้นเข้าไปในพื้นที่มากเลย ตนเลยพยายามส่งสัญญาณบอกว่าให้ความร่วมมือไปเถอะ

หลายคนมองว่าตนขยิบตาส่งสัญญาณอันนั้นคือ คนเอาไปตีความกันเอง แต่เจตนาของตนคือ ต่างฝ่ายต่างไม่ยอม ตำรวจก็อยากได้พื้นที่ตรงนั้น ในส่วนของสาวประเภทสองก็กรูเข้ามารอดู ตนเป็นคนกลางก็เข้าใจทางตำรวจและส่วนของสาวประเภทสอง

ส่วนที่ตนเดินทางไปวันนั้น เจตนาคือตั้งใจไปดูเหตุการณ์ไปเห็นเหตุการณ์ว่าเป็นยังไง ซึ่งในตอนนั้นตำรวจขอความช่วยเหลือจากตน ให้ช่วยสื่อสารกับกลุ่มสาวประเภทสองให้หน่อย เลยกลายเป็นว่าปากพูดขอความร่วมมือ แต่ขยิบตาบอกว่าให้ความร่วมมือหน่อยประมาณนั้น

ก่อนหน้านั้นตนหารือกับตำรวจแล้วว่า ตอนนี้จำนวนคนยังไม่เยอะมาก ถ้าพี่จะจัดการย้ายคนฟิลิปปินส์ต้องรีบย้ายออกไปตอนนี้ เพราะตอนนี้คนกำลังน้อย ถ้าปล่อยไว้นานจะกลายเป็นปัญหาที่บานปลายและควบคุมสถานการณ์ไม่ได้ ซึ่งสุดท้ายก็ควบคุมสถานการณ์ไม่ได้จริงๆ

มองว่าพฤติกรรมแบบนี้เป็นการแย่งศักดิ์ศรีและเป็นการพยายามออกมาต่อสู้ หรือยึดถือตัวเพื่อสร้างอำนาจของตัวเอง เอาง่ายๆ คือตั้งตัวตั้งกลุ่มเป็นใหญ่เป็นมาเฟียในบริเวณนั้นๆ ซึ่งถ้าเกิดปล่อยปละละเลยก็จะกลายเป็นกลุ่มที่ใหญ่ขึ้นและเริ่มบานปลายไปเรื่อยๆ
<div class="ads_position_wrapper"></div>
โดยเขาเข้ามาในประเทศไทย ในฐานะวีซ่านักท่องเที่ยว แต่ก็อย่างที่เห็นพูดตรงๆ ตามความเป็นจริงบนถนนสุขุมวิทก็มีหลากหลายเชื้อชาติหลากหลายสัญชาติ ผู้ใหญ่ควรจะลงไปสำรวจจริงๆ กลางคืนเขาก็จะไปยืนตามข้างถนน เพื่อเรียกลูกค้าเหมือนกับว่าค้าประเวณีอะไรประมาณนั้น

และที่มีข่าวออกไปว่าเป็นการตัดราคา ตัดหน้าเค้ก ซึ่งไม่ใช่เรื่องจริง อันนี้เป็นพฤติกรรมที่พยายามเข้ามาหาเรื่องรุมทำร้ายเลย พอเหตุการณ์แบบนี้ตนก็เห็นว่ามันไม่โอเคแล้วก็เลยยอมไม่ได้
<div class="ads_position_wrapper mb-4"></div>
<ul>
 	<li>อ่าน <a href="https://www.khaosod.co.th/breaking-news/news_8123830" target="_blank" rel="noopener">วันกะเทยผ่านศึก! กะเทยไทย หลายร้อยรอเจอกะเทยฟิลิปปินส์ หลังรุมตบ ชิงทรัพย์</a></li>
 	<li>อ่าน <a href="https://www.khaosod.co.th/breaking-news/news_8123895" target="_blank" rel="noopener">เกินต้าน! กะเทยไทยโดดฝ่าวงล้อม ตร. รุมทุบกะเทยปินส์แตกยับ ก่อนหิ้วไปโรงพัก</a></li>
 	<li>อ่าน <a href="https://www.khaosod.co.th/special-stories/news_8123996" target="_blank" rel="noopener">เปิดคลิปต้นเรื่อง วันกะเทยผ่านศึก เพื่อนเผยชนวน 20ต่อ4 ก่อนลุกฮือ #สุขุมวิท11</a></li>
</ul>
&nbsp;