<strong>ผ่อนรถยนต์ซูเปอร์คาร์ กับเต็นท์ ผ่อนจนหมด มูลค่า 5 ล้านบาท แต่กลับโอนกรรมสิทธิ์รถไม่ได้ เพราะรถถูกดีเอสไออายัดไว้ตรวจสอบในคดี</strong>

เมื่อวันที่ 14 ม.ค. 2567 นายสัญญา (ขอสงวนนามสกุล) อายุ 40 ปี นำหลักฐานสัญญาซื้อรถยนต์พร้อมสลิปการโอนงวดรถ ขอความเป็นธรรมกับนายเอกภพ เหลืองประเสริฐ ที่ปรึกษารัฐมนตรีว่าการกระทรวงมหาดไทย หลังซื้อรถซูเปอร์คาร์ แต่กลับโอนกรรมสิทธิ์ไม่ได้
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
นายสัญญา เปิดเผยว่า เมื่อวันที่ 9 เม.ย. 2564 ได้ทำสัญญาซื้อรถยนต์ซูเปอร์คาร์ แลมโบกินี กาลาโด้ 2018 ในราคา 8,900,000 บาท กับเต็นท์รถมือสอง ย่านรามอินทรา วางเงินจำนวนหนึ่ง และผ่อนดาวน์ไปแล้วจำนวน 2,800,000 บาท
<div id="attachment_8051002" class="wp-caption aligncenter"><img class="size-full wp-image-8051002" src="https://www.khaosod.co.th/wpapp/uploads/2024/01/cats-3.jpg" alt="ผ่อนซูเปอร์คาร์กับเต็นท์จนหมด แต่โอนกรรมสิทธิ์รถไม่ได้ เพราะยังเป็นรถในคดี" width="600" height="600" aria-describedby="" />
<p class="wp-caption-text">ผ่อนซูเปอร์คาร์กับเต็นท์จนหมด แต่โอนกรรมสิทธิ์รถไม่ได้ เพราะยังเป็นรถในคดี</p>

</div>
ในสัญญาผ่อนชำระจำนวน 31 งวด งวดละ 158,829 บาท ที่ผ่านมาผ่อนมาแล้ว 20 งวด จำนวน 3,000,000 บาท แต่กลับโอนกรรมสิทธิ์รถไม่ได้

เนื่องจากรถคันดังกล่าวถูกกรมสอบสวนคดีพิเศษ หรือดีเอสไอ อายัดไว้ตรวจสอบ เนื่องจากสำแดงเท็จ และหลีกเลี่ยงภาษีการนำเข้า
<div class="ads_position_wrapper"></div>
ตนจึงติดต่อไปยังเต็นท์ ขอคืนเงินที่ชำระไปทั้งหมด แต่เต็นท์รถกลับแจ้งไฟแนนซ์ให้เข้ามายึดรถ ดีที่ไม่สามารถยึดได้ เนื่องจากมีหลักฐานการผ่อนชำระถูกต้อง จนทำให้ไม่ได้มีการคืนรถ คืนเงินในวันดังกล่าว

รถคันดังกล่าวเคยขายมาแล้ว แต่โอนกรรมสิทธิ์ไม่ได้ รีไฟแนนซ์ไม่ได้ เหมือนเป็นรถเปล่า นำเศษเหล็กมาขาย

ตนยอมรับว่าไม่ทราบมาก่อน เพราะหน้าร้านเต็นท์รถดูดี มีใบซื้อขายถูกต้อง จึงไม่คิดว่าจะถูกโกง ตอนนี้หมดตัวแล้ว <strong>เพราะนำเงินไปผ่อนค่างวดกว่า 5,000,000 บาท จึงอยากได้เงินคืน</strong> นำเงินมาหมุนธุรกิจ
<div class="ads_position_wrapper mb-4"></div>
นายเอกภพ กล่าวว่า หลังจากนี้จะประสานผู้กำกับสน.วังทองหลาง ตรวจสอบข้อเท็จจริง ซึ่งถ้าหากพฤติการณ์เป็นไปตามที่ผู้เสียหายร้องเรียน รถโอนกรรมสิทธิ์ไม่ได้จะถือว่าเข้าข่ายฉ้อโกง

&nbsp;