&nbsp;

<em><strong>ตำรวจ ปอท. บุกจับเจ้าของเพจรถซิ่ง “R4 Racing Channel” แฝงโฆษณาเว็บพนันออนไลน์ รับรายได้ต่อเดือนกว่า 2 แสนบาท</strong></em>

วันที่ 1 มี.ค. 67 พล.ต.ต.อธิป พงษ์ศิวาภัย ผบก.ปอท., สั่งการ พ.ต.อ.ชิษณุพงศ์ ไหวดี ผกก.3 บก.ปอท.พ.ต.ท. ชัยณรงค์ จอมเล็ก, พ.ต.ท.ประทีป จันทร์เพชรบุรี สว.กก.3 บก.ปอท. จับกุม น.ส.กาญจนา อายุ 26 ปี ในความผิดฐานโฆษณา ชักชวนเล่นพนันออนไลน์ ได้ที่บ้านพักหลังหนึ่งในพื้นที่ ต.บ่อวิน อ.ศรีราชา จ.ชลบุรี

&nbsp;

สืบเนื่องจากก่อนหน้าเจ้าหน้าที่ได้ตรวจพบเพจเฟซบุ๊ก “R4 Racing Channel v.1-v.6” เป็นเพจเกี่ยวกับรถซิ่ง มีผู้ติดตามรวมกันมากกว่า 1 ล้านคน มีการแอบแฝงโฆษณาเว็บพนันออนไลน์ไปในคอนเทนต์ที่เผยแพร่

จึงสืบสวนขยายผลจนรู้ตัวเจ้าของเพจดังกล่าวคือ น.ส.กาญจนา ก่อนรวบรวมพยานหลักฐานขออำนาจศาลเข้าตรวจค้นบ้านพัก

เบื้องต้นพบอุปกรณ์ที่ใช้สำหรับกระทำผิดเป็นโทรศัพท์มือถือ 2 เครื่อง และ สมุดบัญชีเงินฝากจำนวน 1 เล่ม จึงตรวจยึดไว้เป็นหลักฐาน

สอบสวน น.ส.กาญจนา ให้การรับสารภาพว่า เป็นเจ้าของเพจเฟซบุ๊กดังกล่าวจริง โดยเปิดเพจมาตั้งแต่ปี 2562 ซึ่งหลังจากเพจของตนเริ่มเป็นที่รู้จักมีผู้ติดตามมากขึ้น ก็ได้มีผู้ติดต่อว่าจ้างให้ลงโฆษณาเว็บพนันให้ ปัจจุบันมีกว่า 10 เว็บไซต์
<div class="ads_position_wrapper"></div>
มีรายได้จากการโพสต์คลิปและแปะโฆษณาทางเข้าเว็บพนันออนไลน์ โพสต์ละประมาณ 300 บาท รวม ต่อเดือนตกประมาณ 200,000 บาท
<div class="ads_position_wrapper mb-4"></div>
เบื้องต้นจึงนำตัวส่ง พนักงานสอบสวน กก.3 บก.ปอท. ดำเนินคดีตามกฎหมายต่อไป

&nbsp;