<strong>15 ม.ค.นี้ ตร.เตรียมแถลง ปมการเสียชีวิต “น้องโยโกะ” มุ่งประเด็นจบชีวิตตัวเอง เผยเช็กอย่างละเอียดทั้งการสั่งพัสดุย้อนหลัง ข้อความมือถือ</strong>

วันที่ 13 ม.ค. 2567 จากประเด็นการเสียชีวิตของ <strong>น.ส.พราวรวี สหัสธัชพงศ์ หรือน้องโยโกะ พริตตี้รถแบรนด์ดัง </strong>ซึ่งครอบครัวได้ส่งศพชันสูตรที่คณะแพทยศาสตร์ จุฬาลงกรณ์มหาวิทยาลัย โดยผลตรวจทางห้องปฏิบัติการ โดยตรวจคัดกรองยาและสารเสพติดในเลือด โดยวิธีแก๊สโครมาโทกราฟี พบไซยาไนด์ปริมาณ 1.26 ไมโครกรัมต่อมิลลิลิตร ทำให้ครอบครัวติดใจสาเหตุการเสียชีวิตที่แท้จริงว่าอาจไม่ได้มาจากการจบชีวิตตัวเองนั้น
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<strong>พ.ต.อ.วชิรากรณ์ วงศ์บุญ ผกก.สน.คลองตัน</strong> เปิดเผยกับผู้สื่อข่าวข่าวสดว่า วันจันทร์ที่ 15 ม.ค.นี้ทาง พล.ต.ต.วิทวัฒน์ ชินคำ ผบก.น.5. จะเชิญคุณแม่ของ น.ส.พราวรวี หรือน้องโยโกะ มาพูดคุยทำความเข้าใจถึงแนวทางการทำงานของเจ้าหน้าที่ตำรวจ เพื่อชี้แจงโดยมีคนกลางรับฟัง แถลงผ่านสื่อมวลชน

<strong>พ.ต.อ.วชิรากรณ์ </strong>กล่าวต่อว่า ที่ผ่านมาทางพนักงานสอบสวน สน.คลองตัน มีการรวบรวมพยานหลักฐาน เพื่อที่จะสรุปหาสาเหตุการเสียชีวิตของน้องโยโกะให้มีความชัดเจนอย่างละเอียด เพื่อคลายข้อสงสัยกับทางญาติและสังคม

<strong>พ.ต.อ.วชิรากรณ์ </strong>กล่าวอีกว่า เจ้าหน้าที่มีการเช็กข้อมูลการสั่งพัสดุไปรษณีย์ย้อนหลังไปในช่วงต้นปี 2566 จนถึงปัจจุบัน การเข้ารับการรักษาอาการป่วยในแต่ละครั้ง รวมถึงข้อความบนมือถือที่มีการสั่งสารไซยาไนด์ นำมาประกอบสำนวนคดี เพื่อหาแรงจูงใจในการก่อเหตุ ว่าเหตุใดเจ้าหน้าที่จึงให้น้ำหนักไปในประเด็นฆ่าตัวตาย แต่ไม่ได้ตัดประเด็นใดๆ ทิ้ง

<strong>พ.ต.อ.วชิรากรณ์ </strong>กล่าวต่อว่า หากทางญาติของผู้เสียชีวิตสงสัยในประเด็นใด ทางเจ้าหน้าที่ก็พร้อมที่จะชี้แจงเพื่อทางสังคมคลายข้อสงสัย
<div class="ads_position_wrapper"></div>
<div class="ads_position_wrapper mb-4"></div>
<ul>
 	<li><a href="https://www.khaosod.co.th/special-stories/news_7946071" target="_blank" rel="noopener">สุดเศร้า ‘โยโกะ’ เจ้าแม่บูธรถแบรนด์ดัง เสียแล้ว วงการพริตตี้แห่อาลัย</a></li>
 	<li><a href="https://www.khaosod.co.th/breaking-news/news_8049794" target="_blank" rel="noopener">ช็อกซ้ำ ผลชันสูตร ‘น้องโยโกะ’ พบไซยาไนด์ในเลือด ครอบครัวติดใจเหตุเสียชีวิต</a></li>
</ul>
&nbsp;