หนุ่มก่อสร้างพาแฟนท้อง 2 เดือน เดินจากโคราชกลับจันทบุรี ถูกนายจ้างลอยแพไม่มีเงิน อาศัยค่ำไหนนอนนั่น เด็ดผักริมทางปะทังหิวไปวันๆ ให้กำลังใจกันไม่ว่าลำบากแค่ไหน ก็จะสู้อดทนไปให้ถึงปลายทาง

วันที่ 20 ก.พ.2567 ผู้สื่อข่าวได้รับแจ้งจากชาวบ้านหลายคน ว่าพบเห็นชาย-หญิงเดินเท้าแบกสัมภาระเป็นถุงปุ๋ยใบใหญ่เดินเท้าอยู่ริมถนนสาย 304 กบินทร์บุรี-ศรีมหาโพธิ ฝั่งขาล่องจ.ฉะเชิงเทรา ล่าสุดเจอตัวอยู่บริเวณหมู่บ้านหนองนมหนู ต.ลาดตะเคียน อ.กบินทร์บุรี จ.ปราจีนบุรี จึงเดินทางไปตรวจสอบข้อเท็จจริง

เมื่อไปถึงศาลาริมทาง พบชายหนุ่ม – หญิงสาว ใบหน้าหมองคล้ำ เหงื่อย้อยด้วยความเหนื่อยล้าทั้ง 2 คนกำลังนั่งพักเหนื่อยหลบร้อนอยู่ในที่ศาลาริมทาง ก่อนฝ่ายชาย เล่าเรื่องราวชีวิตตัวเองว่า ชื่อคมสันต์ พรมภักดี อายุ 30 ปี บ้านอยู่ ต.หนองใหญ่ อ.หนองกุงศรี จ.กาฬสินธุ์ ส่วนแฟนสาวชื่อน.ส.กรรณิการ์ แสนตำแย บ้านอยู่จ.ขอนแก่น และกำลังท้องได้ 2 เดือน

<a href="https://www.khaosod.co.th/wpapp/uploads/2024/02/%E0%B9%80%E0%B8%94%E0%B8%B4%E0%B8%991.jpg"><img class="aligncenter size-large wp-image-8105531" src="https://www.khaosod.co.th/wpapp/uploads/2024/02/%E0%B9%80%E0%B8%94%E0%B8%B4%E0%B8%991-696x392.jpg" alt="เดินกลับจันท์" width="696" height="392" /></a>

ก่อนหน้านี้ทำงานเป็นลูกจ้างอยู่กับผู้รับเหมาก่อสร้างที่จ.นครราชสีมา ต่อมานายจ้างทิ้งงานปล่อยคนงานลอยแพ ไม่จ่ายเงินค่าแรงทำให้ไม่มีเงินจึงตัดสินใจพาแฟนเดินเท้าจากอ.ปักธงชัย จ.นครราชสีมาตั้งใจว่าจะพาแฟนไปอยู่บ้านยายที่จ.จันทบุรี พากันเดินเท้าตั้งแต่วันที่ 14 ก.พ.ที่ผ่านมา รวม 7 วันแล้วมีเงินติดตัวอยู่ไม่กี่ร้อยบาท อาศัยค่ำไหนนอนนั่น ไม่มีตังค์ซื้อข้าวกิน ไม่มีใครมาสอบถามที่มาที่ไปคงเพราะว่ากลัวเราเป็นพวกหลอกลวง
<div class="ads_position_wrapper"></div>
<div>

<a href="https://www.khaosod.co.th/wpapp/uploads/2024/02/%E0%B9%80%E0%B8%94%E0%B8%B4%E0%B8%993.jpg"><img class="aligncenter size-large wp-image-8105532" src="https://www.khaosod.co.th/wpapp/uploads/2024/02/%E0%B9%80%E0%B8%94%E0%B8%B4%E0%B8%993-696x392.jpg" alt="" width="696" height="392" /></a>
<div class="ads_position_wrapper"></div>
ไม่มีตังค์กินข้าวก็อาศัยความเมตตาจากผู้คน ขอน้ำจากชาวบ้านใส่ขวดกินมาตามทาง หิวอาศัยหาเก็บมะขาม ผักกระถิน หรือ ยอดผักอะไรที่กินได้ขึ้นอยู่ริมรายทางปะทังความหิวไปวันๆ อีกทั้งแฟนสาวเป็นคนขี้อายไม่ค่อยพูด ตลอดระยะเวลาที่เดินมาด้วยกันต่างก็ให้กำลังใจซึ่งกันและกัน ไม่ว่าจะลำบากแค่ไหน ก็จะสู้อดทนฝ่าฟันอุปสรรคไปด้วยกันให้ถึงจุดหมายปลายทางที่ตั้งใจไว้

<a href="https://www.khaosod.co.th/wpapp/uploads/2024/02/%E0%B9%80%E0%B8%94%E0%B8%B4%E0%B8%994.jpg"><img class="aligncenter size-large wp-image-8105533" src="https://www.khaosod.co.th/wpapp/uploads/2024/02/%E0%B9%80%E0%B8%94%E0%B8%B4%E0%B8%994-696x392.jpg" alt="" width="696" height="392" /></a>

จากนั้นผู้สื่อข่าว พาไปซื้อน้ำและซื้อขนมที่ร้านสะดวกซื้อ นายคมสันซื้อน้ำ 1 ขวดใหญ่ แลคตาซอย 2 กล่อง ขนมปัง 2 อัน 60 กว่าบาท ก่อนพาทั้งคู่ไปกินข้าวที่ร้านอาหารตามสั่งริมทาง โดยสั่งข้าวผัดกระเพราหมูคนละ 1 ชาม เมื่อเจ้าของร้านเข้ามาสอบถามแล้วรับรู้เรื่องราวของทั้งคู่ ก็รู้สึกสงสารไม่คิดเงินค่าข้าวพร้อมตักต้มจืดมาให้กินอีก 1 ถ้วย บอกทั้ง 2 ให้กินให้อิ่ม ทำให้ทั้งคู่พากันยกมือไหว้ขอบคุณในความเมตตา
<div class="ads_position_wrapper mb-4"></div>
ป้า สมนึก ทองศรี และ ป้าสมใจ ทองศรี เจ้าของร้านตามสั่งริมทาง ยังได้ให้กำลังใจ ขอให้เดินทางกลับไปหาญาติที่จันทบุรีด้วยความปลอดภัย โดยทั้งสองจะขอเดินเท้ากลับไปหาที่พักในคืนนี้อาจจะไปขอนอนพักที่โรงพักกบินทร์บุรีก่อน เดินทางต่อไป

&nbsp;

</div>