&nbsp;

&nbsp;

&nbsp;

&nbsp;

&nbsp;

&nbsp;

นร.จบ ม.6 ปีก่อน ไม่มีเงินเรียนต่อ ไปล้างแอร์หาค่าเทอม เผยเหตุผลไม่อยากจนทั้งชีวิต บอกอยากเรียนการตลาด ทำไมจะจนตลอดไป ความจนไม่ใช่กรรมพันธุ์ มีผู้ใหญ่ใจดีช่วยแล้ว มอบค่าเทอม ทั้ง 4 ปี จนจบการศึกษา

เป็นอีกเรื่องราวที่ทำเอาน้ำตาซึม เมื่อเฟซบุ๊กของนายชวพจน์ ศุภสาร อาจารย์ประจำสาขาการตลาด คณะบริหารศาสตร์ มหาวิยาลัยอุบลราชธานี โพสต์เรื่องราวสุดซึ้ง โดยระบุว่า

“น้ำตาไหลแต่เช้า วันนี้ครูยีนส์ สัมภาษณ์ นักเรียนเข้าเรียนสาขา Digital Marketing UBU ชื่อน้องนรวิชญ์ จาก อ.น้ำยืน จบ ม.6 ตั้งแต่ปีก่อน แต่ไม่มีเงินเรียน เลยออกไปปลูกกล้วย ทำเกษตรทุกอย่าง และไปเป็นลูกจ้างน้า ที่เป็นช่างล้างแอร์ จนมีเงินเก็บ 2 หมื่น พอค่าเทอม”

&nbsp;

“แต่รายเดือน จะมาสู้เอาครับ #ผมอยากเรียนการตลาด ทำไมผมจะจนตลอดชีวิต ความจนไม่ใช่กรรมพันธุ์ ผมจะพาพ่อแม่ผมสบาย #ถึงตรงนี้น้ำตาไหลแย้ววว ผมจะปั้นน้องให้เป็นช่างล้างแอร์เงินล้านให้ได้…พี่ๆ MKT ช่วยน้องเด้อ..เถ้าแก่ทุกคนด้วยนะครับ”

&nbsp;

ต่อมาโพสต์อีกว่า “ขอบพระคุณนักธุรกิจกรุงเทพ #ผู้ใหญ่ใจดี จะมอบค่าเทอม ทั้ง 4 ปี จนจบการศึกษา ให้กับน้อง เรียนสาขา Digital Marketing คณะบริหารศาสตร์ ม.อุบลฯ ความสุขมันเกิดขึ้นได้ในสังคมไทยจริงๆ ขอบพระคุณทุกคนนะครับที่แชร์เรื่องราวดีๆ จนมันไปไกลถึงทุกคน ปล.ผู้ใหญ่ใจดีไม่ให้ออกนามนะครับ แต่หล่อมากกก”

&nbsp;

&nbsp;

&nbsp;

&nbsp;

&nbsp;

&nbsp;