












ใกล้วันหยุดสงกรานต์ก็ไม่ต้องพักต้องผ่อนกันแล้ว! เพราะช่วงนี้วงการบันเทิงบ้านเรา มีข่าวให้เผือกกันแบบรัวๆ จนขอบตาคล้ำกันเป็นแถว ข่าวบางข่าวยังไม่ทันพ้นไป ก็มีข่าวใหม่ออกมาเสิร์ฟสนั่นโซเชียล ซึ่งแต่ละประเด็นนั้นก็เป็นประเด็นที่ถูกจับตาอยู่ไม่น้อย และงานนี้เป็นตาของพิธีกรชื่อดัง เต๋า ทีวีพูล ที่ออกมาทิ้งบอมบ์กลางโซเชียล ถึงพิธีกรชื่อดังท่านหนึ่ง โดนผู้ใหญ่สั่งปลดทุกงาน บอกเลยขาเผือกรีบตามสืบกันให้วุ่น!วงในทิ้งบอมบ์ พิธีกรดัง ถูกผู้ใหญ่สั่งปลดทุกงาน เหตุเพราะไม่ปลื้ม!
ซึ่งทาง เต๋า ทีวีพูล ก็ได้ออกมาโพสต์ข้อความ ผ่านทางอินสตาแกรมส่วนตัว พร้อมกับหย่อนคำใบ้ที่ทำให้ต่างจับตามองเอาไว้ว่า พิธีกรดังอักษรย่อ 2 พยางค์โดนสั่งปลดทุกแพลตฟอร์ม เหตุผู้ใหญ่ไม่ปลื้มและยังได้เขียนแคปชันว่า พลาดงานเดียวแล้วจอดไปตลอดชีวิต งานนี้ทำเอาขาเผือกใจไม่อยู่กับเนื้อกับตัวกันสุดๆ พร้อมตั้งใจทำการบ้านในหัวข้อในครั้งนี้มาก และเรื่องนี้จะเป็นอย่างไรต่อไปต้องคอยติดตาม..

