<strong>ตร.เข้าค้นบ้าน-เก็บดีเอ็นเอ ‘พร’ เมียคนตาย เร่งหามือถือ-ปืน ช่างกิต ใช้อุ้มฆ่า หลังตำรวจแถลงจับทีมคนร้ายร่วมก่อเหตุ เร่งสอบสวนขยายผล</strong>

จากคดีตำรวจจับกุม นายกิตติโชติ อายุ 37 ปี หนึ่งในทีมอุ้มฆ่า นายธนาสันต์ อายุ 33 ปี แล้วนำศพมาทิ้งไว้ข้างทาง บริเวณถนนเลียบมอเตอร์เวย์ ต.บางวัว อ.บางปะกง จ.ฉะเชิงเทรา จากการสอบสวนพบว่า นายกิตติโชติ ได้ขับรถมากับ น.ส.พร อายุ 33 ปี ภรรยาของผู้ตาย มาสถานที่พบศพ ก่อนจะยืนดูตอนเจ้าหน้าที่เก็บร่างผู้ตาย ตามที่เสนอข่าวไปแล้วนั้น
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
สำหรับความคืบหน้า เมื่อวันที่ 2 ก.พ.67 ที่สภ.บางปะกง จ.ฉะเชิงเทรา พล.ต.ต.ฉัตรชัย สุรเชษฐพงษ์ รองผบช.ภ.2 พร้อมพล.ต.ต.นเรวิช สุคนธวิท ผบก.ภ.จว.ฉะเชิงเทรา และ พล.ต.ต.ธีระชัย ชำนาญหมอ ผบก.สส.ภ.2 แถลงจับกุมคนร้ายคดีอุ้มฆ่านายธนาสันต์

พล.ต.ต.ฉัตรชัย แถลงว่า ตำรวจขอศาลออกหมายจับนายกิตติโชติ ก่อนตำรวจตามไปจับกุมนายกิตติโชติ ที่อู่ซ่อมรถในจ.สมุทรปราการ สอบสวนนายกิตติโชติ ให้การรับสารภาพว่าก่อเหตุทั้งหมดจริง จากการตรวจสอบของตำรวจยังทราบด้วยว่า ยังมีผู้ร่วมก่อเหตุอีก 4 คนด้วย ก่อนได้รับการประสานอีก 4 คนเข้ามอบตัวกับเจ้าหน้าที่

จากการสอบสวนผู้ต้องหาให้การว่า นายกิตติโชติ เป็นคนขับรถ ก่อนพาผู้ตายขึ้นมาบนรถ โดยตอนนี้ผู้ต้องหาทั้ง 5 คนยังให้การไม่ตรงกัน แต่คนร้ายที่สังหารนั้น นายกิตติโชติให้การรับสารภาพว่าเป็นคนลงมือก่อเหตุ และอ้างว่าเป็นผู้นำศพไปทิ้งโดนคนเดียว โดยอีก 4 คนยังปฏิเสธไม่ได้ร่วมก่อเหตุด้วย แต่ตำรวจยังไม่ปักใจเชื่อว่านายกิตติโชติทำทั้งหมดเพียงลำพัง

“ตอนนี้เจ้าหน้าที่ยังไม่พบมือถือของผู้ตาย และอาวุธปืนที่คนร้ายใช้ก่อเหตุ ส่วนคนร้ายที่แชทคุยกับภรรยาผู้ตายจะเป็นนายกิตติโชติ หรือหลานของนายกิตติโชติ ตอนนี้ยังไม่แน่ชัด ต้องรอสอบสวนก่อน” พล.ต.ต.ฉัตรชัยกล่าว
<div class="ads_position_wrapper"></div>
เมื่อถามภรรยาของผู้ตายเกี่ยวข้องหรือไม่ พล.ต.ต.ฉัตรชัย กล่าวว่า นายกิตติโชติยังไม่ได้ให้ปากคำถึงภรรยาผู้เสียชีวิต โดยนายกิตติโชติอ้างว่าตั้งใจจะไปเคลียร์ปัญหาส่วนตัว แต่ไม่ลงตัว จึงเกิดบันดาลโทสะก่อเหตุไป โดยผู้ต้องหายังไม่รับในประเด็นเห็นแชทในมือถือ จากการสอบสวนยังพบด้วยว่าผู้ตายไม่รู้จักและเคยคุยกับนายกิตติโชติมาก่อน ซึ่งประเด็นนี้เจ้าหน้าที่กำลังสอบสวน

เมื่อถามว่าจากการสอบปากคำภรรยาผู้ตายและนายกิตติโชติรู้จักกันมาก่อนหรือไม่ พล.ต.ต.ฉัตรชัย กล่าวว่า จากการสอบปากคำนายกิตติโชติ ทราบว่ารู้จักกับภรรยาผู้ตายมา 3 เดือน โดยนายกิตติโชติยังไม่ได้ให้การในประเด็นอื่น

เมื่อถามว่านายกิตติโชติให้การหรือไม่ว่าแอบชอบภรรยาของผู้ตาย พล.ต.ต.ฉัตรชัย กล่าวว่า นายกิตติโชติยังไม่ให้การในส่วนนี้ จากนี้คงต้องเรียกภรรยาผู้ตายมาสอบเพิ่มเติมด้วย

ผู้สื่อข่าวรายงานว่า เจ้าหน้าที่เตรียมขอเข้าเก็บหลักฐานเพิ่มเติมในบ้านพักของผู้เสียชีวิต ทั้งปลอกหมอนและผ้าปูที่นอน รวมถึงเก็บดีเอ็นเอของภรรยาของผู้ตายไปตรวจสอบ เพื่อเทียบเคียงด้วย แม้ก่อนหน้านี้ภรรยาของผู้ตายจะปฏิเสธว่าไม่เกี่ยวข้องกับเหตุการณ์ที่เกิดขึ้นทั้งหมด

<strong>ที่มาภาพ เรื่องเด่นเย็นนี้</strong>
<div class="ads_position_wrapper mb-4"></div>
<ul>
 	<li><strong>อ่านข่าว</strong> : <a href="https://www.khaosod.co.th/around-thailand/news_8078801" target="_blank" rel="noopener">บุกจับทีม อุ้มฆ่าหนุ่ม ทิ้งริมถนนมอเตอร์เวย์ ช็อกซ้ำ เป็นคนที่พาเมียมาดูศพ</a></li>
 	<li><strong>อ่านข่าว</strong> : <a href="https://www.khaosod.co.th/crime/news_8073793" target="_blank" rel="noopener">เมียช็อก ผัวหายตัวไป 3 วัน เจอเป็นศพถูกฆ่า มัดมือ-เท้าทิ้งริมถนนมอเตอร์เวย์</a></li>
 	<li><strong>อ่านข่าว</strong> : <a href="https://www.khaosod.co.th/breaking-news/news_8079250" target="_blank" rel="noopener">พบแล้ว จยย.หนุ่มถูก อุ้มฆ่า มัดมือมัดเท้า ทิ้งริมถนนมอเตอร์เวย์</a></li>
</ul>
&nbsp;