&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>หนุ่มแก้บน วิ่งกลับบ้าน 20 กม. หลังจับได้ใบดำ ยายถือยาดมวิ่งตาม เพราะบนกับหลานไว้</strong>

วันที่ 5 เม.ย.67 ผู้สื่อข่าวรายงานบรรยากาศการรายงานตัวคัดเลือกทหารกองเกินประจำปี 2567 ณ อาคารอเนกประสงค์อำเภอบ้านบึง จ.ชลบุรี เป็นไปอย่างคึกคัก โดยมีคลิปที่หนุ่มกู้ภัยเข้าจับใบดำใบแดง เพื่อนๆ ที่เป็นอาสากู้ภัยด้วยกันที่เดินทางมาเชียร์ต่าง

ก็ชูป้ายที่มีข้อความไปในทางขอให้จับได้ใบแดง เช่น “ รักเธอมาก ชาติมาก่อน , คนนี้ชาติต้องการ , ฝากเมียผมด้วย , รั้วของบ้านคือเธอ รั้วของชาติคือพี่ ฯ ต่างก็ส่งเสียงเชียร์รอบๆอาคารคัดเลือก เมื่อล้วงจับฉลากผลปรากฏว่า จับได้ใบดำ

ภายหลังการคัดเลือกแล้วเสร็จ หนุ่มรายนี้ได้ออกวิ่งจากสถานที่คัดเลือกกลับไปยังบ้านพักในพื้นที่ ต.หนองอิรุณ อ.บ้านบึง จ.ชลบุรี เป็นระยะทางเกือบ 20 กิโลเมตร ท่ามกลางอุณหภูมิที่ร้อนอบอ้าวเกือบทะลุ 40 องศาฯ โดยมียายถือยาดมวิ่งตาม ซึ่งหนุ่มกู้ภัยรายนี้ได้ออกวิ่งใช้เส้นทาง 344 ทำเอาผู้ใช้เส้นทางให้ความสนใจ ส่วนเพื่อนๆ ที่เป็นกู้ภัยก็ต้องนำเอารถพยาบาลขับตามขณะที่วิ่ง ถ้าหากเกิดฉุกเฉิน วิ่งต่อไปไม่ไหวจะได้ช่วยเหลือได้ทัน

<a href="https://www.khaosod.co.th/wpapp/uploads/2024/04/run2.jpg"><img class="aligncenter size-full wp-image-8175275" src="https://www.khaosod.co.th/wpapp/uploads/2024/04/run2.jpg" alt="" width="800" height="450" /></a>

จากการสอบถาม นางกรรริการ์ พรโคกกรวด อายุ 54 ปี ผู้เป็นยาย เล่าว่า ตนมีหลานชายเพียงคนเดียว หลานชายเพิ่งจะทำงานเป็นพนักงานฝ่ายป้องกันและบรรเทาสาธารณะภัยของเทศบาลได้ไม่นาน หลานชายมาปรึกษากับตนว่าไม่อยากจับได้ใบแดง ตนจึงพาหลานมาไหว้หลวงพ่อใย วัดบึงบน มาทราบภายหลังว่าหลานชายได้บนต่อหน้าพระเอาไว้ว่าถ้าจับได้ใบดำ จะขอวิ่งกลับบ้านทันที และจะขอบวช ตนก็มาทราบหลังจากจับใบดำได้แล้ว จึงขอวิ่งกับบ้านพร้อมๆ กับหลาน

<a href="https://www.khaosod.co.th/wpapp/uploads/2024/04/run3.jpg"><img class="aligncenter size-full wp-image-8175277" src="https://www.khaosod.co.th/wpapp/uploads/2024/04/run3.jpg" alt="" width="800" height="450" /></a>
<div class="ads_position_wrapper"></div>
ด้าน นายกันตวิช ฉิมพาลี อายุ 21 ปี อาสากู้ภัยศีลธรรมสมาคมและทำงานอยู่เทศบาลตำบลหนองชาก อ.บ้านบึง จ.ชลบุรี เปิดเผยว่า ตนเป็นห่วงยายที่อายุมาก และตนเพิ่งจะได้เริ่มต้นทำงาน อยากทำงานดูแลยาย จึงบนว่าถ้าหากจับได้ใบดำจะวิ่งแก้บน และบวชแก้บนให้

<a href="https://www.khaosod.co.th/wpapp/uploads/2024/04/run4.jpg"><img class="aligncenter size-full wp-image-8175278" src="https://www.khaosod.co.th/wpapp/uploads/2024/04/run4.jpg" alt="" width="800" height="450" /></a>

ทันทีที่จับได้ใบดำจึงต้องรีบทำตามคำที่บนเอาไว้ ซึ่งระยะทางจากสถานที่คัดเลือก ไปถึงบ้านพักระยะทางเกือบ 20 กิโลเมตร ยอมรับว่าอากาศร้อน และเป็นตะคริว จึงต้องวิ่งสลับเดิน ส่วนข้อความป้ายเชียร์ เพื่อนร่วมงานก็ทำมาหยอกๆ ส่วนการบวชคงจะหลังจากเทศกาลสงกรานต์ผ่านพ้นไปก่อน

&nbsp;

&nbsp;

&nbsp;