&nbsp;

&nbsp;

&nbsp;

&nbsp;

&nbsp;

นายวิทัย รัตนากร ผู้อำนวยการธนาคารออมสิน ระบุ ในวาระวันคล้ายวันสถาปนาธนาคารออมสินครบรอบ 111 ปี ในวันที่ 1 เมษายน 2567 ธนาคารออมสิน เตรียมที่จะมอบเงินทุนประเดิมให้เด็กรายละ 500 บาท สำหรับเด็กที่เกิดในวันที่ 1 เม.ย. 67 โดยพ่อแม่ หรือผู้ปกครองของเด็กที่มีสัญชาติไทย สามารถนำสูติบัตรฉบับจริงของเด็ก พร้อมบัตรประชาชน และสำเนาทะเบียนบ้านของพ่อ หรือแม่ มาแสดงตัวตนที่สาขาธนาคารออมสิน ภายในวันที่ 30 ธ.ค. 67

นอกจากนี้ ธนาคารออมสินยังแจกโชคใหญ่ต่อเนื่องอีก 111 รางวัล สำหรับผู้ที่สมัคร และใช้จ่ายผ่าน “บัตรเดบิตออมสิน” มีสิทธิ์ลุ้นรางวัลรถยนต์ไฟฟ้า BYD Dolphin รุ่น Standard Range สี Coral Pink จำนวน 3 รางวัล และทองคำแท่ง หนัก 2 สลึง จำนวน 108 รางวัล สำหรับลูกค้าที่สมัครบัตรเดบิตใหม่ ตั้งแต่วันที่ 1 เม.ย.– 30 ก.ย. 67 มีสิทธิ์ร่วมลุ้นรางวัลทันที โดยสมัครบัตรเดบิตออมสิน อินสแตนท์ ได้รับ 1 สิทธิ์ต่อบัตร บัตรเดบิตแบบมีความคุ้มครองทุกประเภท รับ 5 สิทธิ์ต่อบัตร ส่วนการใช้จ่ายผ่านบัตรเดบิตออมสินทุกประเภทที่มียอดการใช้จ่ายตั้งแต่ 300 บาทขึ้นไปต่อเซลล์สลิป จะได้รับ 1 สิทธิ์ต่อรายการ ยิ่งสะสมมากยิ่งมีสิทธิ์มาก โดยจะทำการจับรางวัลในวันที่ 25 ต.ค. 67 ทั้งนี้ เพื่อเป็นการขอบคุณลูกค้า และร่วมฉลองในโอกาส 111 ปี ธนาคารออมสิน

&nbsp;

&nbsp;