<strong>อุ๊งอิ๊ง ยอมรับ‘ฮุนเซน’ บินด่วน เยี่ยม‘ทักษิณ’ ส่วนตัวที่บ้านจันทร์ส่องหล้า เผยนัดหมายกันไว้ล่วงหน้าเพราะเป็นห่วง อาการพ่อค่อยๆดีขึ้น วันแรกมีความดันสูง</strong>

&nbsp;

เมื่อเวลา 17.35 น.วันที่ 20 ก.พ.2567 ที่สนามฟุตบอลอัลไพน์ฯ รามอินทรา <strong>น.ส.แพทองธาร ชินวัตร หัวหน้าพรรคเพื่อไทย</strong> ให้สัมภาษณ์กรณีมีข่าวว่า<strong>สมเด็จอัครมหาเสนาบดี เดโช ฮุนเซน ประธานคณะองคมนตรีกัมพูชา อดีตนายกรัฐมนตรีกัมพูชา</strong> จะเดินทางมาเยี่ยม<strong>นายทักษิณ ชินวัตร อดีตนายกรัฐมนตรี</strong> ที่บ้านจันทร์ส่องหล้า ในวันที่ 21 ก.พ.นี้ว่า ยอมรับว่า สมเด็จฮุนเซน จะเดินทางมาพบนายทักษิณ
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
โดยตนจะเดินทางไปรับด้วยที่บ้านจันทร์ส่องหล้า ซึ่งได้มีการนัดหมายกับนายทักษิณ ล่วงหน้า โดยมาพบแบบส่วนตัว เพราะอาจจะมีความเป็นห่วง

ผู้สื่อข่าวถามถึงอาการป่วยของนายทักษิณ ดีขึ้นหรือไม่ น.ส.แพทองธาร กล่าวว่า ตอนนี้ก็ยังไม่ต้องกลับไปโรงพยาบาล แต่วันที่กลับมาพอถึงบ้านก็พบว่ามีความดันสูงนิดหน่อย

เมื่อถามย้ำว่าสภาพจิตใจนายทักษิณ เป็นอย่างไรบ้าง น.ส.แพทองธาร กล่าวว่า ค่อยๆดีขึ้น คนที่เคยอยู่ในที่เดียวมานานๆ ก็ต้องใช้เวลาปรับตัวเล็กหน่อย

&nbsp;