&nbsp;

&nbsp;

&nbsp;

&nbsp;

&nbsp;

ภาพบีบหัวใจ ยายนั่งมองถนน สงกรานต์เงียบเหงา ลูกหลานคงมีธุระ เผยมากันแล้ว แต่กลับไปแล้ว สาวข้างบ้านแทบร้องไห้ เรียกมารดน้ำดำหัว ยายยิ้มดีใจ

เทศกาลปีใหม่-สงกรานต์ เป็นช่วงวันหยุดยาว ผู้ที่มีภูมิลำเนาอยู่ต่างจังหวัดก็เตรียมตัวเดินทางกลับบ้าน กลับไปหาครอบครัวที่นานๆ จะได้เจอกันสักครั้ง ด้วยระยะทางและสภาพการจราจร กว่าจะไปถึงไม่ใช่เรื่องง่ายๆ ส่วนคนทางบ้านก็ได้แต่ชะเง้อคอยว่าเมื่อไหร่ลูกหลานจะกลับมาสักที

&nbsp;

วันที่ 15 เม.ย.67 สมาชิก TikTok @dyqu58786yy8 โพสต์คลิปของคุณยายท่านหนึ่ง หลังนำเก้าอี้ไปนั่งอยู่หน้าบ้านที่ติดริมถนน แล้วทำท่าชะเง้อมองคล้ายกำลังคอยใครอยู่ โดยระบุข้อความว่า

“ลูกหลานไม่มีใครมาหายายเลย ยายอยู่คนเดียว เราคนข้างบ้านสงสารยาย มีอะไรก็ซื้อมาฝาก ยายน่าสงสารมาก ตื่นเช้ามาสูดอากาศเห็นยายนั่งรอลูกหลาน #รอคนกลับบ้าน #สงสารคนรอกินข้าว”

ซึ่งในคลิปยังระบุข้อความว่า “มีคนรอกลับบ้านอยู่นะ ขนาดเราคนข้างบ้านสงสารยายมาก วันนี้จะพายายเขามารดน้ำดำหัวด้วย” ขณะเดียวกันชาวเน็ตต่างพากันสงสารยาย เพราะเห็นคลิปแล้วรู้ได้ทันทีเลยว่ายายรู้สึกยังไง และยังมีคนถามว่าลูกหลานไปไหนหมด ซึ่ง

ผู้โพสต์ก็ตอบว่า “มาค่ะ แม่บอกว่ามาหาแล้ว แต่มาแล้วกลับ” และยังบอกอีกว่า “เราตื้นตันใจมากเหมือนจะร้องแล้ว เราเพิ่งตื่นออกมาดูหน้าบ้าน เห็นยายนั่งเอ็นดูมาก พอไปเรียกมารดน้ำแกยิ้มดีใจใหญ่เลย”

&nbsp;

&nbsp;

&nbsp;

&nbsp;

&nbsp;

&nbsp;