&nbsp;

&nbsp;

&nbsp;

&nbsp;

&nbsp;

&nbsp;

<strong>กรมอุตุนิยมวิทยา ประกาศเตือน พายุฤดูร้อน ฉบับที่ 2 วันที่ 19-20 มี.ค.นี้ ฝนฟ้าคะนอง ลมแรง ลูกเห็บตก รวมถึงฟ้าผ่า รอบนี้หนัก 52 จังหวัดได้รับผลกระทบเต็มๆ กทม.ปริมณฑลโดนด้วย</strong>

เมื่อเวลา 17.00 น. วันที่ 17 มี.ค.2567 <strong><a href="https://www.tmd.go.th/warning-and-events/warning-storm/%E0%B8%9E%E0%B8%B2%E0%B8%A2%E0%B8%A4%E0%B8%94%E0%B8%A3%E0%B8%AD%E0%B8%99%E0%B8%9A%E0%B8%A3%E0%B9%80%E0%B8%A7%E0%B8%93%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B8%89%E0%B8%9A%E0%B8%9A%E0%B8%97-2-61-2567-%E0%B8%A1%E0%B8%9C%E0%B8%A5%E0%B8%81%E0%B8%A3%E0%B8%B0%E0%B8%97%E0%B8%9A%E0%B9%83%E0%B8%99%E0%B8%8A%E0%B8%A7%E0%B8%87%E0%B8%A7%E0%B8%99%E0%B8%97-19-20-%E0%B8%A1%E0%B8%99%E0%B8%B2%E0%B8%84%E0%B8%A1-2567">กรมอุตุนิยมวิทยา</a></strong> ออก ประกาศกรมอุตุนิยมวิทยา เรื่อง <strong>พายุฤดูร้อนบริเวณประเทศไทย ฉบับที่ 2 (61/2567) (มีผลกระทบในช่วงวันที่ 19-20 มีนาคม 2567)</strong>

ความว่า<strong> ในช่วงวันที่ 19-20 มีนาคม 2567</strong> บริเวณความกดอากาศสูงหรือมวลอากาศเย็นกำลังปานกลางจากประเทศจีนจะแผ่ลงมาปกคลุมประเทศไทยตอนบนและทะเลจีนใต้ ในขณะที่ประเทศไทยตอนบนมีอากาศร้อนถึงร้อนจัด

<strong>ลักษณะเช่นนี้ทำให้ประเทศไทยจะมีพายุฤดูร้อนเกิดขึ้นในระยะแรก โดยมีลักษณะของพายุฝนฟ้าคะนอง ลมกระโชกแรง และลูกเห็บตกบางแห่ง รวมถึงอาจมีฟ้าผ่าเกิดขึ้นได้บางพื้นที่ หลังจากนั้นอุณหภูมิจะลดลง</strong>
<ul>
 	<li class="udsg__main-title"><strong><a href="https://www.khaosod.co.th/breaking-news/news_8142924" target="_blank" rel="noopener">กรมอุตุฯ เตือน สัปดาห์หน้า พายุฝนถล่ม อุณหภูมิลด ลมแรง-ลูกเห็บตก</a></strong></li>
 	<li><a href="https://www.khaosod.co.th/breaking-news/news_8142465" target="_blank" rel="noopener"><strong>กรมอุตุฯ ประกาศฉบับ1 เตือนพายุฤดูร้อน ฝนถล่ม ลูกเห็บตก อุณหภูมิลด</strong></a></li>
</ul>
ขอให้ประชาชนในบริเวณดังกล่าวระวังอันตรายจากพายุฤดูร้อนที่อาจจะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง รวมถึงดูแลรักษาสุขภาพเนื่องจากสภาพอากาศที่เปลี่ยนแปลง

สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรและอันตรายต่อสัตว์เลี้ยงไว้ด้วย
<h2>จังหวัดที่คาดว่าจะได้รับผลกระทบ มีดังนี้</h2>
<strong>วันที่ 19 มีนาคม 2567</strong>

<strong>ภาคเหนือ:</strong> จังหวัดเชียงราย ลำพูน ลำปาง พะเยา น่าน แพร่ สุโขทัย อุตรดิตถ์ กำแพงเพชร พิษณุโลก พิจิตร และเพชรบูรณ์

<strong>ภาคตะวันออกเฉียงเหนือ:</strong> จังหวัดเลย หนองคาย บึงกาฬ หนองบัวลำภู อุดรธานี สกลนคร นครพนม ชัยภูมิ ขอนแก่น กาฬสินธุ์ มุกดาหาร มหาสารคาม ร้อยเอ็ด ยโสธร นครราชสีมา บุรีรัมย์ สุรินทร์

<strong>ภาคกลาง:</strong> จังหวัดนครสวรรค์ อุทัยธานี ชัยนาท ลพบุรี สระบุรี สิงห์บุรี อ่างทอง พระนครศรีอยุธยา สุพรรณบุรี กาญจนบุรี ราชบุรี นครปฐม สมุทรสาคร และสมุทรสงคราม รวมทั้งกรุงเทพมหานครและปริมณฑล

<strong>ภาคตะวันออก:</strong> จังหวัดนครนายก ปราจีนบุรี สระแก้ว ฉะเชิงเทรา ชลบุรี ระยอง จันทบุรี และตราด

<strong>วันที่ 20 มีนาคม 2567</strong>

<strong>ภาคเหนือ:</strong> จังหวัดแม่ฮ่องสอน เชียงใหม่ สุโขทัย กำแพงเพชร พิจิตร พิษณุโลก และตาก

<strong>ภาคกลาง:</strong> จังหวัดนครสวรรค์ อุทัยธานี ชัยนาท กาญจนบุรี สุพรรณบุรี ราชบุรี นครปฐม สมุทรสาคร และสมุทรสงคราม

<strong>ภาคใต้:</strong> จังหวัดเพชรบุรี และประจวบคีรีขันธ์

ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง

<em>ประกาศ ณ วันที่ 17 มีนาคม พ.ศ. 2567 เวลา 17.00 น. กรมอุตุนิยมวิทยาจะออกประกาศฉบับต่อไปใน วันที่ 18 มีนาคม พ.ศ. 2567 เวลา 05.00 น.
</em>
<div id="attachment_8143088" class="wp-caption aligncenter"><a href="https://www.khaosod.co.th/wpapp/uploads/2024/03/%E0%B8%9E%E0%B8%B2%E0%B8%A2%E0%B8%B8.jpg"><img class="size-large wp-image-8143088" src="https://www.khaosod.co.th/wpapp/uploads/2024/03/%E0%B8%9E%E0%B8%B2%E0%B8%A2%E0%B8%B8-599x696.jpg" alt="" width="599" height="696" aria-describedby="" /></a>
<p class="wp-caption-text">ประกาศเตือน พายุฤดูร้อน ฉบับที่ 2 วันที่ 19-20 มี.ค.นี้ 52 จังหวัด-กทม.โดนเต็มๆ

</p>

</div>
&nbsp;