&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>ทำ 12 ล้านหาย! ลุงกินไม่ได้นอนไม่หลับ ลอตเตอรี่ล่องหน มั่นใจถูกแน่ เผยเลขนี้ตามซื้อมากว่า 10 ปี เคยเจอเอามาคืน ส่วนเงิน 880 ยกให้</strong>

วันที่ 31 มี.ค.67 นายคมสันต์ แย้มงาม อายุ 68 ปี ชาวบ้าน ต.บ้านด่าน อ.บ้านด่าน จ.บุรีรัมย์ เข้ามาร้องเรียนสื่อมวลชน หลังจากก่อนหน้านี้ได้ลงบันทึกประจำวันกับ พ.ต.ท.ศิริชัย เจริญศิริ สารวัตร (สอบสวน) สภ.ประโคนชัย จ.บุรีรัมย์ เอาไว้แล้วว่า ลอตเตอรี่หมายเลข 365892 งวดประจำวันที่ 1 เม.ย.67 จำนวน 2 ใบ ได้หายไประหว่างขี่รถจยย.ไปทำงานที่ อ.ประโคนชัย อยากให้คนที่เก็บลอตเตอรี่ของตนได้ให้เอามาคืน ส่วนเงินอีก 800 บาทที่อยู่คู่กันจะไม่เอา

นายคมสันต์ เล่าว่า ตนมีอาชีพรับจ้างทั่วไป เมื่อวันที่ 29 มี.ค.ที่ผ่านมา ตนซื้อสลากกินแบ่งรัฐบาล หมายเลข 365892 งวดประจำวันที่ 1 เม.ย.67 จำนวน 2 ใบ หลังจากซื้อแล้วได้เอาลอตเตอรี่ใส่ถุงผ้าเอาไว้ แล้วขี่รถจยย.ไปช่วยงานญาติที่ อ.ประโคนชัย

เมื่อไปถึงหน้างานปรากฏว่า ลอตเตอรี่กับเงินสดจำนวน 880 บาทได้หายไป คาดว่าน่าจะหล่นระหว่างทาง เพราะตนเปลี่ยนจากที่เก็บในถุงผ้ามาใส่กระเป๋ากางเกง และหล่นระหว่างทาง

นายคมสันต์ เล่าอีกว่า เลข 92 เป็นเลขประจำชีวิต ซื้อลอตเตอรี่ท้ายเลขนี้มานานกว่า 10 ปี ถูกบ้าง เฉียดบ้างแต่ก็จำยอมเพราะชื่นชอบเลขนี้มาก ยอมรับครั้งนี้มั่นใจจะต้องถูกรางวัลที่ 1 รับเงิน 12 ล้านแน่นอน เมื่อลอตเตอรี่หายถึงขั้นกินไม่ได้นอนไม่หลับ คิดถึงแต่เลขที่ซื้อไว้จำแม่น 365892

ใครที่เก็บได้ขอเอาลอตเตอรี่มาส่งคืน จะขอบคุณมาก ส่วนเงินจำนวน 880 บาท จะไม่เอาคืน แต่หากหวยไม่ออกตรงกับลอตเตอรี่ ตนก็ไม่เสียใจ และยังยืนยันจะซื้อเลขท้าย 92 ตลอดไป

&nbsp;

&nbsp;