&nbsp;

&nbsp;

&nbsp;

&nbsp;

&nbsp;

<strong>หรือจะเป็นเก้าอี้วิเศษ! ครูสาวหน้าเสีย เผลอไปนั่งเก้าอี้ ผอ. ถึงขั้นให้ไปซื้อใหม่</strong>

วันที่ 15 มี.ค.67 ได้มีผู้ใช้เฟซบุ๊กรายหนึ่ง โพสต์แชทข้อความของแฟนที่ถูก ผอ.ตำหนิเรื่องที่เผลอไปนั่งเก้าของ ผอ. ถึงขั้นต้องให้ไปซื้อให้ใหม่ โดยระบุว่า “ตำแหน่งมันอยู่ไม่นานหรอกครับ #สงสารแฟน #อยู่ให้คนรักจากก็ต้องให้คนจำ #แชร์ไปครับ”

โดยในแชทระบุว่า “วันนี้ประเมินเงินเดือน ที่ห้องประกัน แล้วเผลอนั่งเก้าอี้ ผอ.เพราะยกไปให้แล้วแกไม่นั่ง แกไปนั่งเก้าอี้ธรรมดา” พร้อมแชทข้อความที่ ผอ.คุยกับแฟน โดย ผอ.บอกว่า แบบนี้แสดงออกถึงความไม่เหมาะที่ไปนั่งเก้าอี้ของ ผอ. และไม่สมควรอย่างยิ่ง และยังบอกว่าตอนสมัย ผอ.เป็นครูก็ไม่เคยไปนั่งเก้าอี้ผู้บริหาร เพราะเป็นผู้ใต้บังคับบัญชา ไม่บังอาจไปเทียบบารมีของผู้บริหาร

ซึ่งในแชท ฝ่ายหญิงก็ได้ขอโทษ และบอกว่าครั้งหน้าจะไม่ทำเช่นนี้อีก และ ผอ.ก็บอกว่า รู้สึกเสียใจ ไม่เคยมีครูคนใดมานั่งเก้าอี้ ผอ. และที่อึ้งไปกว่านั้นคือ ผอ.บอกว่าวันจันทร์ให้ไปซื้อเก้าอี้มาให้ใหม่ และยังบอกว่าเสียใจจนแขนขาอ่อนแรง

<a href="https://www.khaosod.co.th/wpapp/uploads/2024/03/chair2.jpg"><img class="aligncenter size-full wp-image-8141405" src="https://www.khaosod.co.th/wpapp/uploads/2024/03/chair2.jpg" alt="" width="741" height="800" /></a>

&nbsp;

&nbsp;