&nbsp;

&nbsp;

&nbsp;

&nbsp;

&nbsp;

จากกรณีมีผู้ใช้เฟซบุ๊กชื่อ “เทสโก้โลตัส” โพสต์ภาพพร้อมข้อความระบุว่า “ดรีมคุรุสภาเป็นรถที่เก่าสุดในทริปนี้ ได้เหยียบหิมะเป็นคันแรกของทริปนี้เป็นที่เรียบร้อยแล้วครับ มหาสารคาม-แชงกรีล่า ไม่ไกลเกินฝันครับ”

<img src="https://www.matichon.co.th/wp-content/uploads/2024/03/1-5-768x1024.jpeg" />

ล่าสุดวันที่ 28 มีนาคม นายสาธิต ใหม่คามิ อายุ 34 ปี เจ้าของโพสต์ ได้เปิดใจว่า ทริปนี้เป็นการรวมตัวเฉพาะกิจของคนที่ชอบท่องเที่ยว ซึ่งคนในทริปบางคนเป็นอินฟลูเอนเซอร์สายท่องเที่ยว โดยเมื่อประมาณ 4 เดือนที่แล้ว “พี่บอล พาเที่ยว”

อินฟลูเอนเซอร์สายท่องเที่ยว มาชวนให้เอารถจักรยนต์ขนาดเล็ก หรือรถแม่บ้าน ราคาไม่เกิน 6 หมื่นบาท ขี่ไปเที่ยวหิมะเหยียบหลังคาโลก ซึ่งจุดเริ่มต้นของทริปนี้ของตนอยู่ที่จังหวัดมหาสารคาม เพื่อไปยังเมืองแชงกรีลา ประเทศจีน โดยมีเป้าหมายอยากจะขี่รถจักรยานยนต์ฮอนดรีมคุรุสภาของตนซึ่งเป็นรถที่เก่าสุดในทริป ไปเหยียบ

หลังคาโลก ซึ่งทริปของตนมีผู้ร่วมเดินทางทั้งหมด 17 คัน ระยะทางประมาณ 2,500 กว่ากิโลเมตร ใช้เวลาเดินทางออกจากบ้านวันที่ 16 มีนาคม ถึงแชงกรีล่าวันที่ 25 มี.ค. ขณะนี้คณะกำลังจะเดินทางกลับคาดว่าน่าจะถึงด่านเชียงของของไทยวันที่ 31 มีนาคมนี้ ส่วนตนก็จะขับแยกจากทริป ลงมายังนครหลวงเวียงจันทน์ต่อ

<img src="https://www.matichon.co.th/wp-content/uploads/2024/03/2-3-1024x768.jpeg" />

ตลอดระยะเวลา 9 วันที่ออกจากบ้านจนมาถึงจุดหมายโดยขับรถวันละ 280-300 กิโลเมตร ซึ่งรถจักรยานยนต์ขนาดเล็กแบบนี้ ไม่สามารถขึ้นทางด่วนได้ ต้องใช้ถนนตามชนบท จึงทำให้ได้เห็นวิวและบรรยากาศข้างทางที่สวยงาม ส่วนอุปสรรคครั้งนี้ก็ไม่มีอะไรมากพบปัญหาเพียงเล็กน้อยคือยางรั่ว หรือสตาร์ตเครื่องติดยาก ซึ่งเป็นปัญหาที่พบได้ในรถปีเก่าๆ สำหรับค่าน้ำมันนั้นถูกกว่าที่ไทย อยู่ที่ลิตรละประมาณ 40 บาท รวมแล้วค่าน้ำมันทั้งทริปจะอยู่ที่ประมาณ 6-7 พันบาท

<img src="https://www.matichon.co.th/wp-content/uploads/2024/03/3-1-889x1024.jpeg" />

สำหรับทริปครั้งนี้ยอมรับว่ากดดันมากเพราะตนขับรถเก่าที่สุดและตนอยากพารถที่ตัวเองรักไปให้ถึงจุดหมาย จนสุดท้ายเราสามารถทำจนสำเร็จ ซึ่งวินาทีที่มองเห็นยอดหิมะก็ทำให้ตนน้ำตาไหลแล้ว อย่างไรก็ตาม ที่ตนโพสต์เล่าเรื่องราวต่างๆ ลงบนเฟซบุ๊ก ก็ได้มีเพื่อนๆ มากดแชร์กว่า 3 พันครั้งซึ่งก็ถือเป็นครั้งแรกที่คนเข้ามาให้กำลังใจในการเดินทาง โดยบางคนเข้า

มาบอกว่าครั้งนี้เราจะเป็นตำนาน ซึ่งตนมองว่าไม่ได้อยากเป็นตำนานเลยเพราะจะไม่มีใครมาลบเราได้ แต่ตนอยากเป็นตำราที่ให้ทุกคนมาเปิดอ่านศึกษากับตนได้ ตนยินดีและสามารถให้คำแนะนำเพื่อนๆ ที่อยากเดินทางไปได้เสมอ และขอจุดประกายฝันให้กับทุกคนไม่ว่าจะเป็นรถเล็กหรือใหญ่ก็สามารถไปได้หมด

<img src="https://www.matichon.co.th/wp-content/uploads/2024/03/4-768x1024.jpeg" />

<img src="https://www.matichon.co.th/wp-content/uploads/2024/03/5-897x1024.jpeg" />

<img src="https://www.matichon.co.th/wp-content/uploads/2024/03/6-1024x808.jpeg" />

<img src="https://www.matichon.co.th/wp-content/uploads/2024/03/7-1024x768.jpeg" />

&nbsp;

<img src="https://www.matichon.co.th/wp-content/uploads/2024/03/8-1024x768.jpeg" />

<img src="https://www.matichon.co.th/wp-content/uploads/2024/03/9-1024x576.jpeg" />

<img src="https://www.matichon.co.th/wp-content/uploads/2024/03/10-1024x768.jpeg" />

<img src="https://www.matichon.co.th/wp-content/uploads/2024/03/11-3-1024x768.jpeg" />

<img src="https://www.matichon.co.th/wp-content/uploads/2024/03/12-1024x683.jpeg" />

&nbsp;

<img src="https://www.matichon.co.th/wp-content/uploads/2024/03/13-1024x768.jpeg" />

<img src="https://www.matichon.co.th/wp-content/uploads/2024/03/14-1024x768.jpeg" />

&nbsp;

&nbsp;

&nbsp;