เมื่อวันที่ 8 มิถุนายน 66 มีรายงานว่า สำนักงานคณะกรรมการการเลือกตั้ง (กกต.) ได้เผยแพร่เอกสารชี้แจง ระบุข้อความว่า กกต.ขอชี้แจงว่า ยังไม่มีคำสั่งยุบพรรคก้าวไกล

ตามที่มีผู้โพสต์ใน TikTok กล่าวว่า ด่วนที่สุด กกต. ส่งหนังสือยุบพรรคก้าวไกล? นั้น กกต.ขอชี้แจงว่า หนังสือฉบับดังกล่าว เป็นหนังสือที่ออกโดยคณะกรรมการรวบรวมข้อเท็จจริง และพยานหลักฐานของนายทะเบียนพรรคการเมือง คณะที่ 3 และเมื่อได้ตรวจพบข้อผิดพลาดที่ได้กล่าวอ้างพาดพิงไปถึงพรรคเพื่อไทย คณะกรรมการฯ จึงได้แก้ไขข้อความให้ถูกต้อง และส่งหนังสือฉบับแก้ไขไปให้หัวหน้าพรรคก้าวไกลเสร็จสิ้นเป็นที่เรียบร้อยแล้ว

สำหรับข้อความที่ปรากฏในสื่อต่างๆ ว่า กกต. ส่งหนังสือยุบพรรคก้าวไกล? นั้นไม่เป็นความจริง ปัจจุบันเรื่องดังกล่าวอยู่ในระหว่างการรวบรวมข้อเท็จจริงและพยานหลักฐานของนายทะเบียนพรรคการเมือง ให้เป็นไปตามกฎหมายและระเบียบ กกต. ว่าด้วยการรวบรวมข้อเท็จจริงและพยานหลักฐานของนายทะเบียนพรรคการเมือง พ.ศ.2566 เพื่อรวบรวมข้อเท็จจริงและข้อกฎหมาย เสนอให้ กกต.พิจารณาวินิจฉัยสั่งการต่อไป

<img src="https://sv168.siamnews.com/8/230608gfh73.png" />