&nbsp;

&nbsp;

&nbsp;

&nbsp;

วันที่ 5 มีนาคม 2567 เจ้าหน้าที่ตำรวจสภ.สีคิ้วได้รับแจ้งเหตุมีบุคคลจมน้ำเสียชีวิตที่บริเวณบ่อน้ำ บ้านหัวสระ หมู่ 13 ต.กุดน้อย อ.สีคิ้ว จ.นครราชสีมา เจ้าหน้าที่ตำรวจพร้อมเจ้าหน้าที่กู้ภัยพรหมธรรมสีคิ้วรุดตรวจสอบที่เกิดเหตุพบรองเท้า 1 คู่ สีฟ้าถอดอยู่ริมบ่อน้ำขยะเดียวกันพบอุปกรณ์หาหอยลอยอยู่กลางบ่อน้ำ ต่อมาทางเจ้าหน้าที่กู้ภัยพรหมธรรมสีคิ้วได้ลงหาตัวผู้สูญหายจึงได้พบร่างของผู้เสียชีวิตลอยอยู่ริมโพรงหญ้าข้างบ่อน้ำจึงได้นำร่างขึ้นมาทราบชื่อคือนายจำรอง นิลพุดซา อายุ 53 ปี สภาพศพขึ้นอืดคาดว่าจมน้ำเสียชีวิตมาไม่ต่ำกว่า 2-3 วัน เจ้าหน้าที่จึงได้นำร่างผู้เสียชีวิตส่งโรงพยาบาลสีคิ้วเพื่อชัณสูตรในเวลาต่อมา

<img class="img-responsive" src="https://sv168.siamnews.com/7/240305ojzyx.jpg" />

&nbsp;

สอบถามผู้ใหญ่บ้านหมู่ 13 บ้านหัวสระ เปิดเผยว่า ตนได้รับแจ้งจากทางชาวบ้านว่านายจำรองได้หายตัวไปแล้ว 2 วัน จึงได้พากันออกตามหาจนมาพบรองเท้าของนายจำรองอยู่บริเวณริมบ่อน้ำพร้อมอุปกรณ์หาหอย จึงได้แจ้งทางกู้ภัยมาช่วยงมหาแล้วก็ศพในที่สุด สำหรับนายจำรองนั้นกิจกรรมประจำวันก็จะออกมากวาดลานปูนหน้าบ้านเป็นประจำ อาศัยอยู่คนเดียว มีโรคประจำตัวคือลมชักและป่วยจิตเวชต้องรับยาทุกเดือนด้วย คาดว่าเสียชีวิตครั้งนี้น่าจะเกิดจากโรคประจำตัวกำเริบบวกกับวันนี้อาการร้อนด้วย ทำให้จมน้ำเสียชีวิตในที่สุด

<img class="img-responsive" src="https://sv168.siamnews.com/7/240305yedsa.jpg" />

<img class="img-responsive" src="https://sv168.siamnews.com/7/240305vsjq5.jpg" />

ทีมข่าวสยามนิวส์ จ.นครราชสีมา

&nbsp;

&nbsp;

&nbsp;

&nbsp;