<strong>ตม.จว.กระบี่ ตรวจเข้มเอกซเรย์พื้นที่ จับหนุ่มลาว วัย 36 ปี อยู่ไทยเกินกำหนด โอเวอร์สเตย์ 1,850 วัน เผยถูกจับล่าสุดที่อุบลฯ แต่แอบอยู่ไทยต่อหนีซุกกระบี่</strong>

เมื่อวันที่ 4 ม.ค.67 พล.ต.ท.อิทธิพล อิทธิสารรณชัย ผบช.สตม. พร้อมด้วย พล.ต.ต.ภาณุมาศ บุญญลักษม์ รอง ผบช.สตม. และ พล.ต.ต.พันธนะ นุชนารถ รอง ผบช.สตม. สั่งการให้ระดมตรวจสอบพื้นที่สุ่มเสี่ยงในพื้นที่และจับกุมคนต่างด้าวที่กระทำผิดตาม พ.ร.บ.คนเข้าเมือง พ.ศ.2522 และกระทำผิดตามกฎหมายอื่นๆ โดยมีวัตถุประสงค์เพื่อเป็นการดูแลความสงบเรียบร้อยของสังคม ตลอดถึงความปลอดภัยในชีวิตและทรัพย์สินของประชาชนและนักท่องเที่ยว

พล.ต.ต.ทรงโปรด สิริสุขะ ผบก.ตม.6 พร้อมด้วย พ.ต.อ.กันตวัฒน์ พงศ์สถาบดี รอง ผบก.ตม.6, พ.ต.อ.สรธรรศจ์ เอี่ยมละออ ผกก.ตม.จว.กระบี่, พ.ต.ท.สุเมธ กนกเหมพันธ์ รอง ผกก.ตม.จว.กระบี่ สั่งการให้ พ.ต.ต.วิรัตน์ อินทร์ยอด, พ.ต.ต.วิโรจน์ ศรีสภา สว.ตม.จว.กระบี่ พร้อมชุดสืบสวนออกตรวจสอบพื้นที่รับผิดชอบ จนมาถึงบริเวณริมถนนลำทับ ต.ลำทับ อ.ลำทับ จว.กระบี่

<a href="https://www.khaosod.co.th/wpapp/uploads/2024/01/S__4071616_0.jpg"><img class="aligncenter size-large wp-image-8038357" src="https://www.khaosod.co.th/wpapp/uploads/2024/01/S__4071616_0-696x522.jpg" alt="" width="696" height="522" /></a>

พบคนคล้ายคนต่างด้าวกำลังเดินอยู่เมื่อเห็นเจ้าหน้าที่พยายามเดินหลบหนี เจ้าหน้าที่ชุดจับกุมจึงแสดงตัวเป็นเจ้าหน้าที่ตำรวจตรวจคนเข้าเมือง จว.กระบี่ ขอตรวจสอบเอกสารประจำตัว จากการตรวจสอบทราบชื่อ นายแขกแก้ว สัญชาติลาว อายุ 36 ปี

<a href="https://www.khaosod.co.th/wpapp/uploads/2024/01/S__4071619_0.jpg"><img class="aligncenter size-large wp-image-8038359" src="https://www.khaosod.co.th/wpapp/uploads/2024/01/S__4071619_0-696x447.jpg" alt="" width="696" height="447" /></a>
<div class="ads_position_wrapper"></div>
จากการตรวจสอบข้อมูลในระบบสารสนเทศตรวจคนเข้าเมืองพบว่า ผู้ถูกจับเดินทางเข้ามาในราชอาณาจักรครั้งล่าสุดทางจุดตรวจพิบูลมังสาหาร ตม.จว.อุบลราชธานี เมื่อวันที่ 10 พ.ย.2561 ประเภทวีซ่า ผผ.30 และเมื่อครบกำหนดอนุญาตแล้ว ก็ยังลักลอบอาศัยอยู่ในประเทศไทยตลอดมา จนถูกเจ้าหน้าที่จับกุมดำเนินคดีในข้อหา เป็นบุคคลต่างด้าวอยู่ในราชอาณาจักรโดยการอนุญาตสิ้นสุด หรือโอเวอร์สเตย์ (overstay) ส่งพนักงานสอบสวนดำเนินคดีตามกฎหมาย

<a href="https://www.khaosod.co.th/wpapp/uploads/2024/01/S__4071618_0.jpg"><img class="aligncenter size-large wp-image-8038358" src="https://www.khaosod.co.th/wpapp/uploads/2024/01/S__4071618_0-696x458.jpg" alt="" width="696" height="458" /></a>
<div class="ads_position_wrapper mb-4"></div>
ด้วยในพื้นที่จังหวัดกระบี่ มีนักท่องเที่ยวเข้ามาเป็นจำนวนมาก ตม.จว.กระบี่ จึงมีมาตรการออกตรวจพื้นที่ ดูแลความปลอดภัยในชีวิตและทรัพย์สินของนักท่องเที่ยวและประชาชน ตลอดจนสร้างความมั่นใจให้แก่นักท่องเที่ยวที่มาเที่ยวใน จว.กระบี่ และหากประชาชนท่านใดพบเห็นการกระทำผิด กรุณาแจ้งมายัง ตม.จว.กระบี่ โทร 0 7561 1097 ดำเนินการตรวจสอบต่อไป

&nbsp;