ผมผิดเอง สันติสุข เผยเหตุเลิก จินตหรา เพราะอะไร…ไม่ได้พาเขาไปถึงที่สุด ทุกวันนี้คนยังคิดว่าเป็นแฟนกัน พระทักจนเมียเดือด

&nbsp;

หนุ่ม – สันติสุข พรหมศิริ เปิดใจเรื่องราวความรักในรายการ Club Friday Show ตอนหนึ่งเล่าถึงความรักกับนางเอกคู่ขวัญ แหม่ม – จินตหรา สุขพัฒน์ จากคู่ขวัญกลายเป็นคู่จริงตอนไหน
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เป็นคู่ขวัญกันที่ชัดเจนที่สุดจากภาพยนตร์เรื่อง หวานมันส์ฉันคือเธอ (พิธีกร : แล้วจากคู่ขวัญตอนที่เริ่มอยากจะกลายเป็นคู่จริงตอนไหน) ผ่านไปหลายเรื่อง ก็ทำงานด้วยกัน อาจจะด้วยความใกล้ชิด ความผูกพัน

<em>น่าจะเริ่มมีใจกันตอนเรื่องหวานมันส์ฉันคือเธอ</em> เพราะมันสนิทกันมาก แล้วต้องเล่นสลับร่าง สลับวิญญาณกันด้วย ตอนนั้นอยู่ด้วยกันทุกวัน เป็นเวลาเกือบครึ่งปี ไม่ได้กลับบ้านเลย

<a href="https://www.khaosod.co.th/wpapp/uploads/2024/02/noomcfdmam2526789.jpg"><img class="aligncenter size-full wp-image-8111885" src="https://www.khaosod.co.th/wpapp/uploads/2024/02/noomcfdmam2526789.jpg" alt="" width="800" height="450" /></a>
<div class="udsg__content visible-content">

คู่ขวัญรักกันจริงคนจะฟิน สันติสุข ตอบว่า แฟนคลับอาจจะชอบ แต่มุมมองค่าย ทางไฟว์สตาร์ ถ้าเกิดเป็นแฟนกัน แล้วต้องไปเล่นกับคนอื่น เดี๋ยวคนจะไม่รับ เดี๋ยวทำธุรกิจหนังเสียหาย
<div class="ads_position_wrapper"></div>
<em><strong>ถามว่าต้องทำยังไงแอบคบกัน</strong> </em>สันติสุข เล่าว่า ด้วยการไปไหนมาไหน ด้วยกัน ไม่มีปัญหาอยู่แล้ว จะมีพี่สมเกียรติ ผู้จัดการ ของแหม่มตอนนั้นจะเป็นพี่กอบสุข ไปไหนจะไปด้วยกัน 4 คน

มีโอกาสอยู่ด้วยกันสองต่อสองน้อยมาก แต่ไม่ได้พูดเลยนะ อาจเป็นด้วยว่าเล่นหนัง มันพูดกันเยอะแล้วไง จะพูดแล้วเหมือนเขินๆ เราจะพูดดีไหม <em>แต่ว่าการกระทำเขาก็รู้แล้วแหละ พี่หนุ่มเขามีใจ</em>

<a href="https://www.khaosod.co.th/wpapp/uploads/2024/02/noomcfdmam252672.jpg"><img class="aligncenter size-full wp-image-8111881" src="https://www.khaosod.co.th/wpapp/uploads/2024/02/noomcfdmam252672.jpg" alt="" width="800" height="449" /></a>

ที่ชัดเจนเอาซาวด์เบาว์เพลงหนึ่งมิตรชิดใกล้ไปใส่หูเขา ตอนหลังไปโชว์ตัวก็ร้องเพลงนี้ ก็มีแอบจับมือกันในรถ เวลาขึ้นรถตู้ หาจังหวะรีบไปนั่งข้าง ก่อนพี่กอบสุขจะมานั่ง พี่กอบสุขก็รู้

ไม่มีคำสั่งห้ามคบ ไม่มีใครพูดเลย แม้ในบริษัท ตอนนั้นเรื่องดารา เรื่องส่วนตัวเหมือนเป็นเรื่องร้ายแรง เรื่องส่วนตัวมากๆ

<em><strong>ถามว่าแอบจีบกันตอนนั้นมีดราม่าไหมว่าความรักของเราคงเป็นไปไม่ได้ เพราะทุกอย่างดูกีดกั้น</strong></em>สันติสุข ยอมรับว่า ไม่ได้คิดถึงตรงนั้น เขาก็เป็นคนใกล้ตัวเราคนดีคนหนึ่ง <em>เขาก็รักเรา เราก็รักเขา คบกันอย่างนี้เราก็มีความสุข ที่จะใช้ชีวิตแบบนี้ไป</em>

คนสมัยก่อนเขาก็คิด สันติสุข – จินตหรา ไม่จริงหรอก โปรโมต เป็นแฟนกันสร้างภาพ มีแต่คนในไฟว์สตาร์จะรู้ เฮ้ยไม่ใช่ เขาเป็นแฟนกันจริงๆ ไม่ถึงขั้นประกาศหรือถึงขั้นปกปิด

<em><strong>หลังคบกัน 5-6 ปี ถามถึงเรื่องตอนเลิกกันแต่ยังต้องทำงานร่วมกัน</strong></em> สันติสุข ยอมรับว่า <em>จริงๆมันก็เป็นความผิดของผมเอง เพราะ ตอนนั้นเราก็ยังไม่หยุด เรายังสนุกสนานกับชีวิต ขณะที่ทางแหม่ม ผู้หญิงเขาก็หยุดแล้วไง เรายังไม่หยุดสักที</em>

ต้องยุติความสัมพันธ์ในที่สุด สันติสุข ยอมรับว่า ใช่ (พิธีกร : จังหวะที่ต้องเลิกกันความรักก็หลายปีเหมือนกันเสียใจขนาดไหน) เสียใจ บางทีมองเห็นรูป เห็นหนัง เราก็แบบ เราไปเอาชีวิต ไปเอาเวลาของเขามาช่วงหนึ่ง เราก็ไม่ได้ดูแลเขาต่อ บางทีก็นึกเสียใจเหมือนกัน ไม่ได้นำพาเขาไปถึงที่สุด

หลังจากนั้นยังต้องทำงานด้วยกัน สันติสุข ตอบว่า ใช่ อีกหลายเรื่องเลย (พิธีกร : ได้ไหม ไหวไหม) ก็…มันก็ยาก เพราะมันก็ตัดไปแล้ว แต่ทุกครั้งที่แอ๊กชั่น เราก็ต้องกลับมาเป็นตัวละครที่เหมือนเดิม

เพราะเราคุยกันปรึกษาหันตั้งแต่แรกว่าอย่านะ ไม่ใช่เลิกกันแล้ว ไม่มองหน้ากัน ไม่อะไรกัน คนเคยรักกัน ควรจะส่งเสริม ช่วยกันต่อไป

มีผลต่อความเป็นคู่ขวัญไหม ในแง่ความนิยมในยุคนั้นไหม สันติสุข กล่าวว่า มันเป็นช่วงหนังไทยเปลี่ยนระบบพอดี จำได้ว่าเรื่องที่ฉายเรื่องสุดท้าย อำแดงเหมือนกับนายริด เป็นเรื่องที่คาเรื่อง

ครึ่งเรื่องเลิกกัน ตอนครึ่งเรื่องพอดี เป็นเรื่องสุดท้าย พอเรื่องนั้นผ่าน เขาทุบโรงทิ้ง โรงก็เข้าไปอยู่ในห้างกันหมด หนังไทยยุคเปลี่ยนผ่านพอดี

<a href="https://www.khaosod.co.th/wpapp/uploads/2024/02/noomcfdmam252678.jpg"><img class="aligncenter size-full wp-image-8111883" src="https://www.khaosod.co.th/wpapp/uploads/2024/02/noomcfdmam252678.jpg" alt="" width="800" height="450" /></a>

“คนก็ยังคิดว่าเป็นแฟนกันอยู่ จนกระทั่งต้องไปออกรายการ บอกว่าเลิกกันแล้ว เขาก็ยัง เลิกกันทำไม จนกระทั่ง<em>ทุกวันนี้ ไปที่วัดขนาดพระ อ้าวคุณหนุ่ม คุณแหม่มไม่มาด้วยเหรอ</em>

<em>เราก็หันไปมองหน้าเมีย อ๋อผมมากับเมียครับ อ้าวแล้วคุณแหม่ม จนเมียโกรธ ไม่ต้องถวายสังฆทานแล้ว ไปถวายองค์อื่น ถามอยู่นั่น ก็บอกแล้วมากับเมีย”</em>
<div class="ud-oembed-wrap"><iframe title="จากคู่ขวัญ กลายเป็นคู่จริงตอนไหน? | Highlight Club Friday Show Ep.92 | 24 ก.พ. 67 | one31" src="https://www.youtube.com/embed/l1ND7hNUylY?feature=oembed" width="200" height="113" frameborder="0" allowfullscreen="allowfullscreen" data-mce-fragment="1"></iframe></div>
<div class="ads_position_wrapper mb-4"></div>
<div class="ud-oembed-wrap"><iframe title="Club Friday Show หนุ่ม สันติสุข - คู่ขวัญที่เลิกกัน แต่ยังต้องร่วมงานกัน [Highlight]" src="https://www.youtube.com/embed/68a95alfuKE?feature=oembed" width="200" height="113" frameborder="0" allowfullscreen="allowfullscreen" data-mce-fragment="1"></iframe></div>
</div>
<div class="ads_position_wrapper"></div>
<div class="recommended_posts_wrap">
<div class="recommended_posts_header">

</div>
<div></div>
</div>