<strong>นักศึกษาสาว ขับเก๋งข้ามถนน 4 เลน จักรยานยนต์มาทางตรง พุ่งชนกลางลำเสียชีวิตคาที่ ร่ำไห้ก้มกราบเท้าญาติผู้ตาย เผยนาทีสลด มองแล้วว่าไม่มีรถมา</strong>

เมื่อเวลา 08.00 น. วันที่ 22 ม.ค.2567 ร.ต.อ.ภณนพทร นีสันเทียะ รองสารวัตร(สอบสวน) สภ.ท่าใหม่ รับแจ้งเหตุรถจักรยานยนต์ชนรถเก๋ง บนถนนสุขุมวิท บริเวณกลางยูเทิร์น คอฟฟี่เวย์ ต.เขาบายศรี อ.ท่าใหม่ จ.จันทบุรี จึงรุดไปตรวจสอบพร้อมกู้ภัยสมาคมสว่างกตัญญูธรรมสถานจันทบุรี

ที่เกิดเหตุพบรถเก๋งจอดอยู่กลางยูเทิร์นช่องกลับรถ สภาพประตูรถฝั่งด้านขวามีรถจักรยานยนต์สีแดง พุ่งชนอัดติดใต้ท้องรถ ใกล้กันพบผู้เสียชีวิตชื่อ นายคมสันต์ (ขอสงวนนามสกุล) อายุ 39 ปี สภาพนอนหงายจมกองเลือด มีบาดแผลฉกรรจ์ที่ศีรษะ แขนหัก รอยถลอกตามร่างกาย โดยมีญาติผู้เสียชีวิตยืนกอดคอกันร้องไห้ด้วยความเสียใจ
<div id="attachment_8061853" class="wp-caption aligncenter"><a href="https://www.khaosod.co.th/wpapp/uploads/2024/01/22-%E0%B8%99%E0%B8%A81.jpg"><img class="wp-image-8061853 size-full" src="https://www.khaosod.co.th/wpapp/uploads/2024/01/22-%E0%B8%99%E0%B8%A81.jpg" alt="นักศึกษาสาว ขับเก๋งข้ามถนน 4 เลน จักรยานยนต์มาทางตรง พุ่งชนกลางลำเสียชีวิตคาที่" width="600" height="338" aria-describedby="" /></a>
<p class="wp-caption-text">นักศึกษาสาว ขับเก๋งข้ามถนน 4 เลน จักรยานยนต์มาทางตรง พุ่งชนกลางลำเสียชีวิตคาที่</p>

</div>
ขณะที่คนขับรถเก๋งชื่อ น.ส.วณิชยา (ขอสงวนนามสกุล) นักศึกษาของมหาวิทยาลัยแห่งหนึ่ง ยืนรอให้ปากคำกับตำรวจ ก่อนจะเดินไปก้มกราบเท้าร้องไห้กล่าวขอโทษญาติผู้เสียชีวิต

<a href="https://www.khaosod.co.th/wpapp/uploads/2024/01/22-%E0%B8%99%E0%B8%A84.jpg"><img class="aligncenter size-full wp-image-8061856" src="https://www.khaosod.co.th/wpapp/uploads/2024/01/22-%E0%B8%99%E0%B8%A84.jpg" alt="" width="600" height="338" /></a>
<div class="ads_position_wrapper"></div>
จากการสอบสวน น.ส.วณิชยา ให้การว่า ขณะเกิดเหตุกำลังขับรถเก๋งออกมาจากซอยข้ามถนน 4 เลนไปอีกฝั่งเพื่อไปเรียน โดยมองแล้วว่าไม่มีรถมา ระหว่างขับรถมาถึงช่วงกลางยูเทิร์น จู่ ๆ ก็มีรถคู่กรณีขับมาชนที่ประตูรถ ด้วยความตกใจจึงรีบโทรแจ้งเจ้าหน้าที่มาช่วยเหลือ แต่ไม่ทันการณ์

<a href="https://www.khaosod.co.th/wpapp/uploads/2024/01/22-%E0%B8%99%E0%B8%A82.jpg"><img class="aligncenter size-full wp-image-8061854" src="https://www.khaosod.co.th/wpapp/uploads/2024/01/22-%E0%B8%99%E0%B8%A82.jpg" alt="" width="600" height="338" /></a>

อย่างไรก็ตาม สาเหตุยังอยู่ระหว่างการสอบสวนของตำรวจ เบื้องต้นได้ประสานกู้ภัยนำร่างผู้เสียชีวิตส่งโรงพยาบาลท่าใหม่ เพื่อให้แพทย์ชันสูตรยืนยันบาดแผลสรุปสาเหตุที่แน่ชัด ก่อนมอบให้ญาติรับกลับไปทำพิธีทางศาสนาต่อไป
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/01/22-%E0%B8%99%E0%B8%A83.jpg"><img class="aligncenter size-full wp-image-8061855" src="https://www.khaosod.co.th/wpapp/uploads/2024/01/22-%E0%B8%99%E0%B8%A83.jpg" alt="" width="600" height="337" /></a>

&nbsp;