&nbsp;

&nbsp;

&nbsp;

&nbsp;

&nbsp;

<strong>ร้านขาหมูสับเสียงดัง ต้องเปิดร้านต่อ หลังลูกค้าโทรตื้อขอให้เปิดอยากอุดหนุนให้กำลังใจ เจ้าของปีนหลังคาถ่ายคลิป พิสูจน์ว่าทำถูกต้อง</strong>

กรณีหนุ่มเจ้าของร้านต.ต้อยก๋วยเตี๋ยวเรือ อ.สตึก จ.บุรีรัมย์ โพสต์เฟซบุ๊ก ระบุ ร้านจะหยุดสับขาหมูไประยะหนึ่ง เนื่องจากถูกร้องเรียน 2 ข้อ

&nbsp;

<a href="https://www.khaosod.co.th/wpapp/uploads/2024/03/91801_0.jpg"><img class="aligncenter size-large wp-image-8162928" src="https://www.khaosod.co.th/wpapp/uploads/2024/03/91801_0-696x522.jpg" alt="" width="696" height="522" /></a>

คือ 1.สับขาหมูเสียงดังรบกวน ข้อนี้แก้ให้เลย ผมไม่สับจะได้สบายหูขึ้น 2.มีกลิ่นทำกับข้าวรบกวน ข้อนี้ต้องพิสูจน์ข้อเท็จริง สิ่งใดที่ร้านรบกวนหรือละเมิดสิทธิ์ท่าน กราบขออภัยเป็นอย่างสูง เรื่องไหนผิดจริงพร้อมและยินดีแก้ไขครับ หลังถูกเพื่อนบ้านโวยและไปร้องเรียนเทศบาล ล่าสุดเทศบาลตำบลสตึก นัดเจ้าของร้านอาหาร-เพื่อนบ้าน ขอถอยคนละก้าว

<a href="https://www.khaosod.co.th/wpapp/uploads/2024/03/91802_0.jpg"><img class="aligncenter size-large wp-image-8162930" src="https://www.khaosod.co.th/wpapp/uploads/2024/03/91802_0-696x390.jpg" alt="" width="696" height="390" /></a>

เมื่อวันที่ 29 มี.ค.67 หลังจากที่นายโกวิโท วรรณคำ อายุ 43 ปี เจ้าของร้านขาหมู ต.ต้อยก๋วยเตี๋ยวเรือ ประกาศหยุดปรับปรุง หลังจากถูกนายสนั่น อายุ 64 ปี เพื่อนบ้านและเป็นญาติ ร้องเรียนผ่านผู้นำหมู่บ้านและเทศบาลตำบลสตึก อ.สตึก จ.บุรีรัมย์
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/91800_0.jpg"><img class="aligncenter size-large wp-image-8162927" src="https://www.khaosod.co.th/wpapp/uploads/2024/03/91800_0-696x522.jpg" alt="" width="696" height="522" /></a>

จำนวน 2 ข้อ คือ 1.สับขาหมูเสียงดังรบกวน ข้อนี้แก้ให้เลยผมไม่สับจะได้สบายหูขึ้น 2.มีกลิ่นทำกับข้าวรบกวน ถึงแม้เจ้าหน้าที่จะไม่พบความผิดปกติ ไม่เสียงดังและไม่ส่งกลิ่นตามคำร้องก็ตาม

<a href="https://www.khaosod.co.th/wpapp/uploads/2024/03/91367_0.jpg"><img class="aligncenter size-large wp-image-8162925" src="https://www.khaosod.co.th/wpapp/uploads/2024/03/91367_0-696x522.jpg" alt="" width="696" height="522" /></a>

ล่าสุดนายโกวิโท เจ้าของร้าน เปิดร้านแล้วพร้อมกับ เล่าว่า หลังจากเป็นข่าวเตรียมหยุดปรับปรุง ปรากฏว่ามีลูกค้าเก่าและลูกค้าใหม่โทรศัพท์มาตื้อให้เปิดร้าน เพราะอยากจะมาดูสภาพร้าน และอยากมาอุดหนุนให้กำลังใจที่ถูกร้องเรียน

<a href="https://www.khaosod.co.th/wpapp/uploads/2024/03/91373_0.jpg"><img class="aligncenter size-large wp-image-8162926" src="https://www.khaosod.co.th/wpapp/uploads/2024/03/91373_0-696x441.jpg" alt="" width="696" height="441" /></a>
<ul>
 	<li><a href="https://www.khaosod.co.th/around-thailand/news_8161701" target="_blank" rel="noopener">แม่ค้าเดือดแทน! โวยเพื่อนบ้านร้องร้านสับขาหมูเสียงดัง-กะเพราฉุน เทศบาลนัดคุยถอยคนละก้าว</a></li>
</ul>
โดยยืนยันว่าเสียงไม่ดัง เพราะแค่สับขาหมูซึ่งนิ่มแล้ว ส่วนหมูกรอบจะเสียงดังเป็นธรรมดา เพราะหนังหมูกรอบจะได้ยินเสียงกรอบๆ แต่เพื่อความสบายใจของทุกฝ่ายจะหยุดปรับปรุงใหม่ เพื่อไม่ให้เสียงดังรบกวนถึงแม้จะทำยากก็ตาม

<a href="https://www.khaosod.co.th/wpapp/uploads/2024/03/page-12.jpg"><img class="aligncenter size-full wp-image-8162935" src="https://www.khaosod.co.th/wpapp/uploads/2024/03/page-12.jpg" alt="" width="600" height="401" /></a>

นายโกวิโท กล่าวด้วยว่า รู้สึกดีใจที่มีคนส่วนใหญ่มองไม่ต่างจากตนว่า ทำตามระเบียบทุกประการ หลังจากนี้จะพยายามลดเสียงการสับขาหมู ด้วยการเอาผ้ามารองเขียง และสับให้เบาที่สุดเท่าที่จะทำได้ ส่วนปล่องควันถ้าจะให้เพิ่มความสูงขึ้นอีก จะต้องใช้พัดลมที่มีกำลังสูง สิ้นเปลืองทั้งต้นทุนการทำและค่าไฟที่จะเพิ่มขึ้นอีก จึงอยากจะให้เพื่อนบ้านเห็นใจ
<div class="ads_position_wrapper mb-4"></div>
ผู้สื่อข่าวรายงานเพิ่มเติมว่า เจ้าของร้านปีนขึ้นไปบนหลังคาร้าน พร้อมถ่ายคลิปจุดที่ตั้งของปล่องควัน ทิศทางของปล่องควันว่าไม่ได้หันไปทางบ้านของเพื่อนบ้าน และยังมีถนนกั้นอีกชั้นหนึ่งด้วย

&nbsp;

&nbsp;