<strong>แจ้ง 3 ข้อหาหนัก ลูกอดีตนักการเมืองท้องถิ่น เมายาขับรถ ชนลูกเสือ นักเรียนดับ 2 เจ็บอีกจำนวนมาก ผู้ว่าฯสงขลา เรียกคุยหลายหน่วยงาน หาทางช่วยเหลือ</strong>

กรณีอุบัติเหตุ รถกระบะ อีซูซุ สีเทา ทะเบียนสงขลา พุ่งชนครูนักเรียน ขณะทำกิจกรรมลูกเสือเดินทางไกล 20 คน ที่กำลังเข้าค่ายที่ฐานปฏิบัติการที่ 2 ในศาลาประจำหมู่บ้านริมถนน ส่งผลให้มีเด็กนักเรียนเสียชีวิตในที่เกิดเหตุทันที 2 ราย และบาดเจ็บ 13 ราย ทั้งหมดถูกนำตัวส่งโรงพยาบาลสะเดา รวมถึง โรงพยาบาลหาดใหญ่และโรงพยาบาลปาดังเบซาร์

<a href="https://www.khaosod.co.th/wpapp/uploads/2024/02/428636421_951179456579855_8031063548296242216_n.jpg"><img class="aligncenter size-large wp-image-8106724" src="https://www.khaosod.co.th/wpapp/uploads/2024/02/428636421_951179456579855_8031063548296242216_n-696x392.jpg" alt="" width="696" height="392" /></a>

ความคืบหน้า วันที่ 21 ก.พ.2567<strong> นายสมนึก พรหมเขียว</strong> ผู้ว่าราชการ จ.สงขลา เรียกผู้บริหารของสำนักงานศึกษาธิการ จ.สงขลา และหน่วยงานที่เกี่ยวข้องมาร่วมพูดคุย สอบถามถึงสาเหตุของอุบัติเหตุ เพื่อเร่งให้การช่วยเหลือ พร้อมหาแนวทางป้องกันไม่ให้เกิดเหตุซ้ำขึ้นอีก
<ul>
 	<li class="udsg__main-title"><strong><a href="https://www.khaosod.co.th/around-thailand/news_8106321" target="_blank" rel="noopener">ร้องไห้ระงม กระบะซิ่ง ชนครู-นักเรียน ทำกิจกรรมลูกเสือที่ศาลาริมทาง สลดดับ 2 ราย</a></strong></li>
</ul>
รายงานว่าที่โรงพยาบาลสะเดา มีบรรดาผู้ปกครองและรวมทั้งญาติพี่น้องเดินทางมาดูอาการของเด็กที่ได้รับบาดเจ็บทั้งหมด ทำให้เกิดความโกลาหล เนื่องจากมีผู้ได้รับบาดเจ็บจำนวนมาก และผู้ที่บาดเจ็บสาหัสถูกนำตัวส่งโรงพยาบาลหาดใหญ่เป็นการเร่งด่วน
<a href="https://www.khaosod.co.th/wpapp/uploads/2024/02/428599736_951179533246514_3150132182559185170_n.jpg"><img class="aligncenter size-large wp-image-8106723" src="https://www.khaosod.co.th/wpapp/uploads/2024/02/428599736_951179533246514_3150132182559185170_n-696x392.jpg" alt="" width="696" height="392" /></a>
<div class="ads_position_wrapper"></div>
รายงานจากโรงพยาบาลหาดใหญ่ ระบุว่าโรงพยาบาลต้องการรับบริจาคเลือดทุกกรุ๊ป เพื่อช่วยชีวิตน้องและครูที่ได้รับบาดเจ็บสาหัส

ขณะที่ <strong>นายวิษณุ (สงวนนามสกุล)</strong> อายุ35 ปี คนขับรถกระบะ ลูกอดีตนักการเมืองท้องถิ่น เข้ามอบตัวกับ ร.ต.อ.สายชล สุภาพเจริญกุล รอง.สว.สอบสวน สภ.สะเดา

<a href="https://www.khaosod.co.th/wpapp/uploads/2024/02/p2_1.jpg"><img class="aligncenter size-large wp-image-8106725" src="https://www.khaosod.co.th/wpapp/uploads/2024/02/p2_1-696x392.jpg" alt="" width="696" height="392" /></a>
<div class="ads_position_wrapper mb-4"></div>
โดยพนักงานสอบสวน สภ.สะเดา แจ้งข้อหาดำเนินคดี นายวิษณุ 3 ข้อหา คือขับรถประมาท เป็นเหตุให้ผู้อื่นถึงแก่ความตาย, เสพยาเสพติดประเภท 1,และขับรถในขณะที่มีสารเสพติดอยู่ในร่างกายและตำรวจคัดค้านการประกันตัวในชั้นพนักงานสอบสวน

&nbsp;