&nbsp;

&nbsp;

<strong>เปิดสาเหตุ รถแสวงบุญลง เขาคิชฌกูฏ มีผู้เสียชีวิตและบาดเจ็บ รวม 10 ราย เร่งตรวจสอบข้อเท็จจริง ด้าน เจ้าหน้าที่เร่งนำผู้บาดเจ็บส่งโรงพยาบาลแล้ว</strong>

เมื่อเวลา 08.30 น. วันที่ 29 ก.พ.2567 ศูนย์วิทยุกู้ภัยสมาคมสว่างกตัญญูธรรมสถาน จันทบุรี รับแจ้งเหตุมีรถวินรับส่งผู้แสวงบุญ นักท่องเที่ยวที่ขึ้นไปนมัสการรอยพระพุทธบาทหลวงบนยอดเขาคิชฌกูฏ อ.เขาคิชฌกูฏ จ.จันทบุรี พลิกคว่ำระหว่างลงจากเขาเพื่อส่งผู้โดยสารไปที่คิวรถวัดพลวง มีผู้บาดเจ็บ 9 ราย เป็นคนไทย 6 คน และชาวรัสเซีย 3 คน และเสียชีวิต 1 ราย

จึงรุดไปตรวจสอบพร้อมตำรวจสอบสวน สภ.คิชฌกูฏ ทีมแพทย์พยาบาลฉุกเฉินบริเวณลานรถรับส่ง และจุดรับส่งระหว่างทางขึ้นเขา โรงพยาบาลใกล้เคียง พร้อมกำลังเจ้าหน้าที่กู้ภัย สมาคมสว่างกตัญญูธรรมสถาน จันทบุรี และหน่วยงานที่เกี่ยวข้อง
<div id="attachment_8117586" class="wp-caption aligncenter"><a href="https://www.khaosod.co.th/wpapp/uploads/2024/02/29-%E0%B9%80%E0%B8%82%E0%B8%B23.jpg"><img class="size-full wp-image-8117586" src="https://www.khaosod.co.th/wpapp/uploads/2024/02/29-%E0%B9%80%E0%B8%82%E0%B8%B23.jpg" alt="เปิดสาเหตุ รถแสวงบุญลง เขาคิชฌกูฏ มีผู้เสียชีวิตและบาดเจ็บ รวม 10 ราย เร่งตรวจสอบข้อเท็จจริง" width="600" height="338" aria-describedby="" /></a>
<p class="wp-caption-text">เปิดสาเหตุ รถแสวงบุญลง เขาคิชฌกูฏ มีผู้เสียชีวิตและบาดเจ็บ รวม 10 ราย เร่งตรวจสอบข้อเท็จจริง</p>

</div>
<ul>
 	<li><strong>อ่านข่าว</strong> : <a href="https://www.khaosod.co.th/breaking-news/news_8117237" target="_blank" rel="noopener">ด่วน รถแสวงบุญลงเขาคิชฌกูฏ แหกโค้งพลิกคว่ำดับ1 บาดเจ็บ9 มีต่างชาติด้วย</a></li>
 	<li><strong>อ่านข่าว</strong> : <a href="https://www.khaosod.co.th/breaking-news/news_8117289" target="_blank" rel="noopener">เปิดรายชื่อ ผู้เสียชีวิต-คนเจ็บ รวม 10 ราย เหตุสลดรถแสวงบุญลงเขาคิชฌกูฏคว่ำ</a></li>
</ul>
ที่เกิดเหตุพบมีผู้เสียชีวิต 1 ราย ทางทีมแพทย์ฉุกเฉินและทีมกู้ชีพกู้ภัย ได้ประเมินอาการ และปฐมพยาบาลผู้บาดเจ็บเบื้องต้น พบผู้บาดเจ็บต้องพาไปทำการรักษา 9 ราย อีก 3 รายบาดเจ็บเล็กน้อย จึงลำเลียงผู้บาดเจ็บส่งต่อมารักษาตัวที่โรงพยาบาลเขาคิชฌกูฏ, โรงพยาบาลพระปกเกล้า, โรงพยาบาลมะขาม, โรงพยาบาลสิริเวช และโรงพยาบาลใกล้เคียง
<div class="ads_position_wrapper"></div>
<a href="https://www.khaosod.co.th/wpapp/uploads/2024/02/29-%E0%B9%80%E0%B8%82%E0%B8%B21.jpg"><img class="aligncenter size-full wp-image-8117584" src="https://www.khaosod.co.th/wpapp/uploads/2024/02/29-%E0%B9%80%E0%B8%82%E0%B8%B21.jpg" alt="" width="600" height="337" /></a>

จากการตรวจสอบรายชื่อผู้บาดเจ็บและผู้เสียชีวิต จากหน่วยงานที่เกี่ยวข้องเบื้องต้น มีรายละเอียดดังนี้ ผู้โดยสาร 10 คน ประกอบด้วย คนไทย 7 คน และ รัสเซีย 3 คน
<ol>
 	<li>น.ส.ยุพเรศ อายุ 28 ปี ชาวจันทบุรี (เสียชีวิต)</li>
 	<li>น.ส.นฤมล อายุ 30 ปี (ส่งโรงพยาบาลพระปกเกล้า)</li>
 	<li>นายพสิศฐ์ อายุ 28 ปี</li>
 	<li>นางสุรัตนา อายุ 32 ปี</li>
 	<li>น.ส.วิมล อายุ 23 ปี</li>
 	<li>นายธานี อายุ 24 ปี</li>
 	<li>นายวชิรวิชญ์ อายุ 29 ปี</li>
 	<li>นาง Lilila อายุ 59 ปี ชาวรัสเซีย (ส่งโรงพยาบาลสิริเวช)</li>
 	<li>นาง Ahiia อายุ 60 ปี (ชาวรัสเซีย)</li>
 	<li>นาย Khammatov อายุ 54 ปี (ชาวรัสเซีย)</li>
</ol>
<a href="https://www.khaosod.co.th/wpapp/uploads/2024/02/29-%E0%B9%80%E0%B8%82%E0%B8%B22.jpg"><img class="aligncenter size-full wp-image-8117585" src="https://www.khaosod.co.th/wpapp/uploads/2024/02/29-%E0%B9%80%E0%B8%82%E0%B8%B22.jpg" alt="" width="600" height="337" /></a>

ล่าสุดผู้ว่าราชการจังหวัดจันทบุรี กำชับ น.ส.ธิติกมล สุขเย็น นายอำเภอเขาคิชฌกูฏ นายชวินทฐ์ ปิ่นแก้ว หัวหน้าอุทยานแห่งชาติเขาคิชฌกูฏ และคณะกรรมการวัดพลวง ดูแลเยียวยาผู้ได้รับบาดเจ็บ และผู้เสียชีวิตอย่างดีที่สุด
<div class="ads_position_wrapper mb-4"></div>
ส่วนสาเหตุการเกิดอุบัติเหตุ เบื้องต้นสันนิษฐานว่า เนื่องจากช่วงเช้ามีน้ำค้าง ทำให้ถนนลื่น เป็นเหตุให้รถเสียหลักพลิกคว่ำ ทั้งนี้ สั่งการให้เจ้าหน้าที่ที่เกี่ยวข้องเร่งตรวจสอบข้อเท็จจริงต่อไป

&nbsp;

&nbsp;