&nbsp;

&nbsp;

&nbsp;

&nbsp;

&nbsp;

บขส. สั่งปรับรถทัวร์ 50,000 จำหน่ายตั๋วเกินที่นั่ง หลังลูกค้าเสียค่าตั๋ววีไอพี 1,000 แต่ได้นั่งหลังรถ สุดทนขอลงกลางทาง เพื่อหารถใหม่ขึ้น

จากกรณีผู้ใช้เฟซบุ๊กรายหนึ่ง ออกมาโพสต์ข้อความแชร์ประสบการณ์การเดินทาง เมื่อซื้อตั๋วรถทัวร์ VIP ชั้น 1 อุบลราชธานี – กรุงเทพ 2 ที่นั่ง ราคา 1,060 บาท แต่เห็นที่นั่งแล้วถึงกับช็อก สุดจะทน ขอลงกลางทาง ซื้อตั๋วรถคันใหม่ อีกคนละ 490 บาท

&nbsp;

ล่าสุด บริษัท ขนส่ง จำกัด (บขส.) ได้ชี้แจงถึงกรณีดังกล่าวว่า บริษัทฯได้รับทราบปัญหาร้องเรียนดังกล่าวแล้ว และได้ดำเนินการตรวจสอบข้อเท็จจริง พบว่าเป็นรถโดยสารของ นายปรีชา น้อยไทย กลุ่มผู้ประกอบการสาย 25 อุบลทัวร์ คันหมายเลขรถ ม.1(ข) 25-29 เส้นทาง กรุงเทพ – อุบลราชธานี

ผู้ร้องเรียนเดินทาง จากยโสธรเข้ากรุงเทพฯ เมื่อวันที่ 24 เม.ย. ได้ซื้อตั๋วโดยสารในอัตราที่กำหนด แต่ทางผู้ประกอบการรถร่วมได้จำหน่ายตั๋วเกินที่นั่ง จึงได้พิจารณาลงโทษปรับ 50,000 บาท ฐานไม่ปฏิบัติตามระเบียบของบริษัทฯ และให้ผู้ประกอบการรถร่วมฯ ชดใช้ค่าเสียหายทั้งหมด รวมทั้งติดต่อคืนเงินค่าโดยสารให้กับลูกค้าด้วย

ทั้งนี้ บริษัทฯ ขออภัยในความไม่สะดวกที่เกิดขึ้น และหากผู้โดยสารพบปัญหาในการเดินทาง สามารถแจ้งเจ้าหน้าที่ บขส. ได้ทันที หรือโทร บขส. CallCenter 1490 และสายด่วน กรมการขนส่งทางบก 1584

&nbsp;

&nbsp;

&nbsp;

&nbsp;

&nbsp;

&nbsp;