&nbsp;

&nbsp;

วันที่ 14 ก.พ.2567 ร.ต.ท.ปรัชณันท์ ก่อคุณ ร้อยเวรสอบสวนสภ.คลองหลวง รับแจ้งเหตุรถแท็กซี่ชนกับรถจักรยานยนต์ บริเวณถนนเลียบคลองสาม ม.1 ต.คลองสาม อ.คลองหลวง จ.ปทุมธานี จึงรุดไปตรวจสอบพร้อมแพทย์นิติเวชโรงพยาบาลธรรมศาสตร์ เฉลิมพระเกียรติ และเจ้าหน้าที่มูลนิธิปอเต็กตึ้ง

ที่เกิดเหตุพบผู้เสียชีวิต 2 ราย ชื่อ น.ส.พรนภา (ขอสงวนนามสกุล) อายุ 40 ปี อาชีพครูโรงเรียนแห่งหนึ่งภายในหมู่บ้านเมืองเอก ต.หลักหก อ.เมือง จ.ปทุมธานี สภาพศพนอนเสียชีวิตอยู่บนฟุตบาททางเท้า และ นายฐณต (ขอสงวนนามสกุล) อายุ 41 ปี อาชีพวิศวกร สภาพศพเสียชีวิตอยู่ข้างริมตลิ่งเกือบตกลงไปในคลองซึ่งผู้เสียชีวิตทั้งสองคนเป็นสามีภรรยากัน

<img class="img-responsive" src="https://sv168.siamnews.com/7/2402143r86y.jpg" />

&nbsp;

และในน้ำพบรถจักรยานยนต์ ยี่ห้อฮอนด้า รุ่นพีซีเอ็กซ์ ทะเบียน 3กด3732 กรุงเทพมหานคร ตกอยู่ในคลอง และรถแท็กซี่สีเขียว-เหลือง ทะเบียน 3มช6381 กรุงเทพมหานคร สภาพด้านหน้าพังยับเยิน คนขับชื่อ นายนายณธน (ขอสงวนนามสกุล) อายุ 45 ปี ได้รับบาดเจ็บเล็กน้อยอยู่ในสภาพมึนเมา

จากการสอบถาม นายณธน ให้การว่า ขณะเกิดเหตุตนขับมาตรง ๆ แต่รถจักรยานยนต์ตัดหน้ารถตนเอง โดยตนมาจากถนนเลียบคลองสามฝั่งธัญบุรีกำลังกลับบ้านที่ม.พฤกษา40 โดยตนดื่มเบียร์มานิดหนึ่ง นิดเดียวไม่มาก

<img class="img-responsive" src="https://sv168.siamnews.com/7/240214d5z87.jpg" />

โดยเจ้าหน้าที่ตำรวจได้ควบคุมตัวขึ้นรถเพื่อป้องกันการรุมประชาทัณฑ์แล้วนำตัวไปตรวจวัดค่าปริมาณแอลกอฮอล์จากลมหายใจ มีปริมาณสูงถึง 151 มิลลิกรัมเปอร์เซ็นต์ซึ่งเกินกว่าที่กฎหมายกำหนด ด้าน ผู้เห็นเหตุการณ์ กล่าวว่า รถแท็กซี่ขับมาด้วยความเร็วสูง ก่อนจะเสียการควบคุมแล้วคร่อมเลนไปชนรถจักรยานยนต์ของผู้เสียชีวิตที่ขับมาในช่องทางการเดินรถปกติ

ขณะที่กล้องหน้ารถของรถยนต์คันหนึ่งซึ่งบันทึกภาพไว้ได้บางส่วน เห็นนาทีที่รถแท็กซี่ขับมาด้วยความเร็วสูงก่อนที่จะขับแซงซ้าย ขณะที่รถยนต์ด้านหน้าติดสะสมกันเพราะเป็นชั่วโมงเร่งด่วน โดยแท็กซี่วิ่งไหล่ทางจนฝุ่นตลบ รถกระโดดเพราะผิวทางต่างระดับก่อนจะเกิดอุบัติเหตุร้ายแรง น.ส.บุศบา (ขอสงวนนามสกุล) อายุ 46 ปี ครูสถานศึกษาเดียวกัน กล่าวว่า วันนี้ตนเป็นครูเวรหน้าโรงเรียน แปลกใจทำไมครูที่ประสบเหตุถึงเวลาแล้วยังมาไม่ถึงโรงเรียนเสียที โดยทุกวันสามีที่เสียชีวิตจะเป็นผู้ขับขี่รถจักรยานยนต์ไปส่งทำงานทุกวัน

น.ส.บุศบา กล่าวต่อว่า เพราะวันนี้มีสอบอ่านนักเรียนในระดับประถมศึกษาปีที่ 1 กระทั่งกู้ภัยโทรไปแจ้ง ตนจึงเดินทางมาตรวจสอบที่เกิดเหตุแล้วแจ้งผู้บริหารเพื่อดูแลนักเรียนเบื้องต้น และประสานกับตำรวจเรื่องการดำเนินการทางคดี

<img class="img-responsive" src="https://sv168.siamnews.com/7/2402144va5w.jpg" />

&nbsp;