&nbsp;

&nbsp;

&nbsp;

&nbsp;

&nbsp;

<strong>เอาแล้ว ‘หนูรัตน์’ โพสต์ โดน ‘ครูไพบูลย์’ ทักมาจีบ ถามแฟนคลับจริงหรือหลอก ? ด้านฝ่ายชายโผล่คอมเมนต์ “รักนะครับ แล้วเจอกันครับที่รัก”</strong>

ตั้งแต่เลิกรากับอดีตภรรยา ‘กระต่าย พรรณนิภา’ แล้วผันตัวมาเป็นหนุ่มโสดก็ดูเหมือนว่า <strong>‘ครูไพบูลย์ แสงเดือน’</strong> จะฮอตเป็นพิเศษ มีข่าวกับสาว ๆ อยู่บ่อย ๆ ทั้งถูกจับจิ้นกับหมอลำสาว ‘แพรวพราว แสงทอง’ หลังฝ่ายหญิงโผล่คอมเมนต์อวยพรวันเกิด

ด้าน ครูไพบูลย์ ก็ไม่ได้ออกมาตอบโต้หรือชี้แจงอะไร ตามประสาหนุ่มฮอต ไม่อะไรกับใคร ปล่อยให้แฟนคลับจิ้นฟิน ๆ กันไป
<ul>
 	<li><a href="https://www.khaosod.co.th/special-stories/news_8114792" target="_blank" rel="noopener">แฟนคลับจับจิ้น! “แพรวพราว” โผล่เมนต์ “ครูไพบูลย์” หลังโพสต์ภาพนี้ในวันสำคัญ</a></li>
</ul>
<a href="https://www.khaosod.co.th/wpapp/uploads/2024/03/2-8.jpg"><img class="aligncenter size-large wp-image-8128688" src="https://www.khaosod.co.th/wpapp/uploads/2024/03/2-8-655x696.jpg" alt="" width="655" height="696" /></a>

ล่าสุด แฟนคลับต้องฮือฮากันอีกครั้ง เมื่อ <strong>‘หนูรัตน์ สุภัคชญา ชาวคูเวียง’</strong> เน็ตไอดอลสายตลกคนดังที่เพิ่งอัพหน้าใหม่จนสวยเช้ง ออกมาโพสต์เฟซบุ๊ก ระบุว่า “แฟนคลับทุกคน มีคนทักมาจีบคะ ช่วยดูหน่อยค่ะ เป็นใครคะ จีบจริงไหมคะ ช่วยตรวจสอบหน่อยค่ะ ขอบคุณค่ะ”
<div class="ads_position_wrapper"></div>
พร้อมแนบรูปภาพแชทการสนทนา ที่มีชายหนุ่มทักมาชวนคุยและขอจีบ ปรากฏว่ารูปโปรไฟล์และชื่อชายหนุ่มที่ทักมานั้น คือ “ครูไพบูลย์ แสงเดือน”

<a href="https://www.khaosod.co.th/wpapp/uploads/2024/03/1.png"><img class="aligncenter size-large wp-image-8128685" src="https://www.khaosod.co.th/wpapp/uploads/2024/03/1-618x696.png" alt="" width="618" height="696" /></a>

โดยมีการทักมาชมหน้าใหม่ ชวนคุย เอ่ยปากอยากรู้จัก ชวนไปทานข้าวด้วยกัน แถมถามว่าหนูรัตน์รับงานทานข้าวไหม หนูรัตน์เลยเผยเรทค่าตัวไปว่า “15,000 บาท” ทานอะไรก็ได้ นัดวันมาได้เลย

ฝ่ายชายจึงตอบกลับว่า <strong>“ไม่ค่อยมีเงินเลยช่วงนี้ รับงานเป็นแฟนไหมครับ?”</strong> พร้อมปล่อยหมัดเด็ด <strong>“จีบได้ไหมครับ?”</strong>

เรียกว่ารุกแรง รุกเร็ว จน หนูรัตน์ ไปไม่เป็น ต้องมาโพสต์ถามแฟนคลับ ให้ช่วยกันตรวจสอบว่าเป็นเรื่องจริงหรือโดนแกล้งกันแน่ หลายคนเลยแอบคิดว่า หรือจะมีคนแกล้งเอาเฟซปลอมมาทักรึเปล่า

<a href="https://www.khaosod.co.th/wpapp/uploads/2024/03/cats-7.jpg"><img class="aligncenter size-large wp-image-8128753" src="https://www.khaosod.co.th/wpapp/uploads/2024/03/cats-7-696x398.jpg" alt="" width="696" height="398" /></a>

งานนี้อาจมีลุ้น เป็นเรื่องจริงรึเปล่า เพราะ ครูไพบูลย์ ไม่ได้ออกมาปฏิเสธแต่อย่างใด เจ้าตัวรีโพสต์ของหนูรัตน์ พร้อมแคปชั่นระบุว่า <strong>“ผมรักคุณ” </strong>แถมโผล่คอมเมนต์หนูรัตน์อีกว่า <strong>“รักนะครับ เจอกันครับที่รัก”</strong>

ทำเอาแฟนคลับของทั้งคู่แห่คอมเมนต์กันสนั่นโซเชียล หลายคนก็เชียร์ให้หนูรัตน์รับรัก เข้าไปเป็นนักร้องในสังกัดครูไพบูลย์ซะเลย บางคนก็เข้ามาเสียดายที่ครูไพบูลย์อาจจะไม่โสดแล้วรึเปล่า
<div class="ads_position_wrapper mb-4"></div>
ความสัมพันธ์ของ หนูรัตน์ และ ครูไพบูลย์ จะเป็นอย่างไรต่อ ก็คงต้องติดตามกันต่อไป

&nbsp;

&nbsp;