ชื่นชมหนุ่มฟาร์มวัวที่ อ.ไชยวาน จ.อุดรธานีกระโดดลงสระน้ำช่วยชีวิตสาวซิ่งรถเก๋งหรูหลุดโค้งพุ่งลงสระน้ำข้างทาง ทุบกระจกชีวิตรอดตายมาได้ปาฏิหาริย์แค่เสี้ยววินาที

ผู้สื่อข่าวรายงานว่า เรื่องราวดีๆ ของฮีโร่ลงไปช่วยชีวิตสาวซิ่งเก๋งหรูหลุดโค้งตกลงไปในสระน้ำข้างทาง ซึ่งเพิ่งได้รับการเปิดเผย โดยเหตุเกิดเมื่อคืนเวลา 23.20 น.ของคืนวันที่ 31 ธ.ค.66 ย่างเข้าวันที่ 1 ม.ค.67 บนถนนสายบ้านคำยาง-อ.ไชยวาน อ.ไชยวาน จ.อุดรธานี

โดยเหตุการณ์ดังกล่าวได้ถูกถ่ายคลิปเอาไว้ หญิงสาวร้องไห้และตะโกนให้คนเข้าช่วยเหลืออยู่ตลอดเวลา โดยมีนายพิชัยยุทธ์ หรือ แสตมป์ ได้กระโดดลงไปช่วยชีวิตคน ในขณะที่รถกำลังจมลงไปก้นสระอยู่ตลอดเวลา ซึ่งผู้ช่วยเหลือได้พยายามช่วยจนหมดแรง โดนกระจกบาด และเป็นตะคริว

<a href="https://www.khaosod.co.th/wpapp/uploads/2024/01/accident-5.jpg"><img class="aligncenter size-full wp-image-8041554" src="https://www.khaosod.co.th/wpapp/uploads/2024/01/accident-5.jpg" alt="" width="800" height="603" /></a>

นายพิชัยยุทธ์ ที่เข้าไปช่วยตัดสินใจใช้เหล็กทุบที่กระจกหลังแล้วดึงคนออกมา ตอนแรกยังช่วยไม่ได้เพราะเริ่มเป็นตะคริวและลงไปช่วยคนเดียว ก่อนที่จะว่ายน้ำเข้ามาฝั่งพร้อมกับดึงร่างของหญิงสาวที่ขับรถรอดออกมาได้ช่วงแค่เสี้ยววินาทีก่อนรถจะจมลงก้นสระทันที

แต่หญิงสาวได้ร้องบอกว่า ยังมีคนติดในรถ จึงพยายามกลับไปช่วยแต่ไม่พบใคร ก่อนที่กู้ภัยจะมาช่วยแต่ก็ไม่พบใครในรถ คาดว่า ผู้ประสบเหตุจะตกใจ คิดว่ามีคนมาด้วย
<div class="ads_position_wrapper"></div>
ต่อมา พ.ต.อ.รัฐพลชัย เพ็ญสงคราม ผกก.สภ.ไชยวาน พร้อมด้วยหน่วยกู้ภัย กู้ชีพ รพ.ไชยวาน ได้เดินทางมาที่เกิดเหตุ เบื้องต้นทราบว่า หญิงสาวทำงานอยู่ชลบุรีกลับมาเยี่ยมบ้านช่วงปีใหม่ และขับรถมาคนเดียวถนนสายบ้านคำยางจะเข้าตัวอำเภอไชยวานช่วงวันส่งท้ายปีเก่า

<a href="https://www.khaosod.co.th/wpapp/uploads/2024/01/accident-4.jpg"><img class="aligncenter size-full wp-image-8041553" src="https://www.khaosod.co.th/wpapp/uploads/2024/01/accident-4.jpg" alt="" width="528" height="392" /></a>

อาจจะด้วยความไม่ชินทางทำให้รถเก๋งแคมรี่สีเทา ทะเบียน ฆณ 2194 กรุงเทพฯ หลุดโค้งตกลงไปในสระน้ำดังกล่าวและรอดตายมาได้เพราะฮีโร่เข้าไปทุบกระจกช่วยชีวิตออกมาได้ก่อนรถจะจมแค่เสี้ยววินาที

ต่อมาวันนี้ผู้สื่อข่าวเดินทางไปพบกับนายพิชัยยุทธ แสนจันทร์ฒิไชย อายุ 37 ปีชาวจ.นครพนม หนุ่มลูกจ้างจิราพรฟาร์มวัวใกล้กับที่เกิดเหตุ พาผู้สื่อข่าวไปดูที่เกิดเหตุ พร้อมเปิดเผยว่า วันเกิดเหตุที่ฟาร์มวัวกำลังจัดงานส่งท้ายปีใหม่ต้อนรับปีใหม่อยู่ได้ยินเสียงรถแหกโค้งลงสระน้ำ

มีลุงบ้านอีกหลังวิ่งมาบอกว่ามีรถตกน้ำ ตนเองจึงวิ่งมา เห็นรถเก๋งกำลังจมลงน้ำ ตัดสินใจกระโดดลงไปเพื่อช่วยทันที งมคลำหาประตูก็เปิดไม่ได้ หัวรถเริ่มจมดิ่งลงแล้ว ก็เห็นผู้หญิงคนขับร้องบอกช่วยด้วยๆ ผมก็บอกว่าใจเย็นๆ เดี๋ยวผมช่วย รถจะจมลงอีก

ได้ยินเสียงคนขับร้อง พี่ช่วยหนูด้วย หนูไม่ไหวแล้ว จังหวะนั้นเองมีคนวิ่งมาช่วยเอาเหล็กมาให้ ผมก็ตัดสินใจทุบกระจกหลังแล้วดึงแขนออกมาทันที เอาน้องขึ้นฝั่ง ยิ่งตกใจน้องบอกว่า มีคนอยู่ในรถอีก 2-3 คน ก็ลงไปอีกครั้ง

<a href="https://www.khaosod.co.th/wpapp/uploads/2024/01/hero-1.jpg"><img class="aligncenter size-full wp-image-8041555" src="https://www.khaosod.co.th/wpapp/uploads/2024/01/hero-1.jpg" alt="" width="900" height="506" /></a>

แต่ตะคริวกินพอดีกู้ภัยมาช่วย งมหาคนอีกไม่เจอ ทราบว่า น้องเขาตกใจบอกว่ามีแฟนมาด้วย แต่จริงๆ แล้วมีน้องผู้หญิงขับมาคนเดียว ก็ภูมิใจที่ได้ช่วยชีวิตน้องออกมาจากรถที่กำลังจมได้แค่เสี้ยวนาที หากผมมาช้ากว่านี้ไม่รู้จะรอดหรือไม่

แต่ก่อนผมเป็นทหารเรือเคยฝึกการว่ายน้ำ ช่วยชีวิตคนจมน้ำมาบ้าง ก็เอาการสอนของครูฝึกมาช่วยน้องคนนี้รอดมาออกมาได้ ภูมิใจที่ได้ช่วยชีวิตน้องเขาครับ หนุ่มฮีโร่กล่าวตอนท้าย

ส่วนน.ส.ณัชพร แฟนของแสตมป์ บอกว่า รู้สึกดีใจที่แฟนตัดสินใจกระโดดไปช่วยน้องที่ขับรถตกลงในสระน้ำ หนูก็ตกใจเห็นแฟนกระโดดลงไปช่วยแล้วเป็นตะคริวและสงสารน้องคนที่ขับรถ อยากให้ช่วยน้องเขาได้ ทั้งร้องไห้ พอช่วยน้อง
<div class="ads_position_wrapper mb-4"></div>
น้องก็บอกว่ามีคนอยู่ในรถอีก ก็บอกให้แฟนไปดูแต่ไม่มี คิดว่าน้องเขาตกใจนึกว่าแฟนมาด้วย ความรู้สึกลึกๆ ดีใจที่แฟนช่วยชีวิตคนออกมาได้ เหมือนการทำบุญครั้งใหญ่ในชีวิตของเราช่วงปีใหม่ และไม่รู้อะไรวันนั้นไม่ให้แฟนดื่มเหล้าเลย ถ้าแฟนดื่มเหล้าวันนั้นคงช่วยไม่ได้แน่ นับเป็นเรื่องราวดีๆ ของฮีโร่ไม่ต้องมีพลังวิเศษอะไร เกิดจากใจล้วนๆ ขอชื่นชมฮีโร่ของคนอุดรปี 67

&nbsp;