&nbsp;

&nbsp;

&nbsp;

&nbsp;

&nbsp;

นายกฯ เชื่อประชาชนปลื้ม กรอบชัดเจน แจกเงินหมื่นชัด ชี้ 50 ล้านคนได้แน่ ยันฟังคำแนะ ธปท. ดูแลเฉพาะกลุ่ม ไม่รวมคนมีเงินเก็บเกิน 5 แสน

เวลา 12.00 น.วันที่ 10 เม.ย.2567 ที่ทำเนียบรัฐบาล นายเศรษฐา ทวีสิน นายกรัฐมนตรี และรมว.คลัง กล่าวภายหลังแถลงข่าวความชัดเจนโครงการ ดิจิทัล

วอลเล็ต รู้สึกสบายใจขึ้นหรือไม่ว่า อย่างที่บอกทุกอย่างเป็นไปตามที่คาดไว้ ไม่ได้มีอะไรผิดแปลก เมื่อสื่อถามมาตนก็ตอบไปแล้ว วันนี้ก็ให้กลไกดำเนินการไป และประชาชนทุกคนจะได้เงินตามที่กำหนดไว้ 50 ล้านคน

&nbsp;

เมื่อถามย้ำว่าอยากบอกอะไรกับประชาชนที่รอโครงการนี้ ที่มีความชัดเจนอย่างไร นายกฯกล่าวว่า ก็บอกไปแล้วเรียบร้อยแล้ว ทุกคนมองว่าเป็นนิมิตหมายที่ดี ทุกคนได้เงินแล้ว

เมื่อถามย้ำว่าหลักเกณฑ์ที่กำหนดไม่รวมคนที่มีเงินฝากเกิน 5 แสนบาท จะทำให้คนที่อดออมอาจจะมีความรู้สึกได้ นายเศรษฐา กล่าวว่า ตนทำตามคำแนะนำของแบงก์ชาติว่าให้ดูแลเฉพาะกลุ่ม ฉะนั้นคนที่มีเยอะแล้วก็เป็นไปตามนั้น เพราะเป็นเรื่องของการรับฟังความคิดเห็นหลายภาคส่วน

&nbsp;

&nbsp;

&nbsp;

&nbsp;