“อานนท์ นำภา” อ่วม! ศาลอาญา สั่งจำคุกอีก 4 ปี ไม่รอลงอาญา ในความผิดดูหมิ่นสถาบัน ศาล ชี้ เป็นความผิดร้ายแรง ให้บวกโทษเพิ่มเป็น 8 ปี

ศาลอาญา สั่งจำคุก อานนท์ นำภา อีก 4 ปี ไม่รอลงอาญา โพสต์เฟซบุ๊ก  ดูหมิ่นสถาบัน  ศาลชี้เป็นความผิดร้ายแรง และให้บวกโทษเก่าคดีหมิ่นเบื้องสูงอีก 4 ปี รวมจำคุก 8 ปี

เวลา 09.30 น.วันที่ 17 มกราคม 67 ที่ห้องพิจารณาคดี 902 ศาลอาญา ถ.รัชดาภิเษก ศาลนัดฟังคำพิพากษาคดีดูหมิ่นสถาบันหมายเลขดำ อ 2804 /2564 ที่พนักงานอัยการฝ่ายคดีอาญา 5 เป็นโจทก์ฟ้องนายอานนท์ นำภา อายุ 40 ปี อาชีพทนายความเป็นจำเลยในความผิดดูหมิ่นสถาบัน ตามประมวลกฎหมายอาญามาตรา 112 และพ.ร.บ.ว่าด้วยการกระทำผิดเกี่ยวกับคอมพิวเตอร์ พ.ศ.2550 มาตรา 14

โดยอัยการโจทก์ระบุฟ้องความผิดสรุปว่า เมื่อวันที่ 1 มกราคม 2564 และวันที่ 3 มกราคม 2564 จำเลยได้โพสต์ข้อความลงในเฟซบุ๊กของตัวเอง ชื่ออานนท์ นำภา รวม 3 ข้อความ  มีผู้ติดตาม 227,286 คน มีการแชร์ข้อความนับ 10,000 ครั้ง และกดไลก์ นับ10,000 ครั้ง ซึ่งมีเนื้อหาดูหมิ่น แสดงความอาฆาตมาดร้าย สถาบันเบื้องสูงอันเป็นความผิดตามกฎหมาย และให้ศาลบวกโทษจำคุกจำเลยคดีความผิดของศาลอาญานี้ และของศาลอื่นด้วย

เหตุเกิดที่ อ.ทุ่งเขาหลวง จ.ร้อยเอ็ด และท้องที่อื่นเกี่ยวพันกัน จำเลยให้การปฏิเสธ
<div id="ats-insert_ads-20-wrapper" class="insert_ads insert_ads-24 unrendered">
<div></div>
</div>
&nbsp;
<figure class="wp-block-image size-full"><img class="wp-image-477091" src="https://files.ejan.co/wp-content/uploads/2024/01/1705465117_260520-ejan.jpg" sizes="(max-width: 959px) 100vw, 959px" srcset="https://files.ejan.co/wp-content/uploads/2024/01/1705465117_260520-ejan.jpg 959w, https://files.ejan.co/wp-content/uploads/2024/01/1705465117_260520-ejan-300x300.jpg 300w, https://files.ejan.co/wp-content/uploads/2024/01/1705465117_260520-ejan-768x769.jpg 768w" alt="" width="959" height="960" data-cfsrc="https://files.ejan.co/wp-content/uploads/2024/01/1705465117_260520-ejan.jpg" data-adbro-processed="true" /><figcaption class="wp-element-caption">อานนท์ นำภา</figcaption></figure>
&nbsp;

วันนี้ศาลเบิกตัวจำเลยจากเรือนจำพิเศษกรุงเทพ โดยมีภรรยา บุตรชาย-หญิง 2 คน และมีผู้ให้กำลังใจจำนวนหนึ่งเดินทางมาศาล

ศาลพิคราะห์คำเบิกความและพยานหลักฐานทั้งสองฝ่ายที่นำสืบหักล้างแล้วเห็นว่า  ข้อความทั้ง 3 ข้อความที่จำเลยโพสต์ในเฟซบุ๊กซึ่งเปิดสาธารณะ ทำให้ผู้อ่านเข้าใจคลาดเคลื่อน เป็นการบิดเบือนดูหมิ่น ให้ร้าย จาบจ้วง ล่วงละเมิดสถาบัน ถือเป็นความผิดร้ายแรง

พยานหลักฐานโจทก์ที่นำสืบมาล้วนมีนำหนักน่าเชื่อถือ ส่วนข้อต่อสู้ของจำเลย ที่อ้างว่า  ต้องการให้มีการแก้ไขประมวลกฎหมายอาญามาตรา 112 นั้น ฟังไม่ขึ้น ไม่สามารถหักล้างพยานหลักฐานโจทก์ได้

การกระทำของจำเลยเป็นความผิดหลายกรรมต่างกัน ให้ลงโทษ ตามประมวลกฎหมายอาญา มาตรา 112 อันเป็นบทหนักสุด พิพากษาจำคุก 4 ปี ไม่รอลงอาญา และให้บวกโทษกับคดีดำอ.2495/2564 ของศาลอาญา ส่วนคดีอื่นๆ ที่ขอให้ศาลบวกโทษกับศาลอื่นนั้น เนื่องจากศาลยังไม่มีคำพิพากษา จึงให้ยกในส่วนนี้
<div id="ats-insert_ads-22-wrapper" class="insert_ads insert_ads-28 unrendered">
<div></div>
</div>
ผู้สื่อข่าวรายงานว่า ก่อนหน้านี้ ศาลอาญาได้มีคำพิพากษา จำคุกนายอานนท์ 4 ปี  ไม่รอลงอาญา ปรับ 2 หมื่นบาท กรณีนายอานนท์ ซึ่งเป็นแกนนำม็อบราษฎร ปราศรัยดูหมิ่นสถาบันบริเวณอนุสาวรีย์สมรภูมิ เมื่อปี 2563  ซึ่งเมื่อรวมโทษกับคดีนี้ คงจำคุกนายอานนท์ รวม 8 ปี

&nbsp;