<strong>‘นาวินต้าร์’ สุดช้ำ มิจฉาชีพหลอกส่งลิงก์ให้ดาวน์โหลด กดปุ๊บไม่กี่นาที เงินคริบโตจำนวน 5 ล้าน ที่สะสมมา 7 ปี หายไปจนเกลี้ยงบัญชี</strong>

&nbsp;

เวลา 14.30 น. ที่ศูนย์รับแจ้งความ กองบัญชาการตำรวจสอบสวนกลาง (บช.ก.) นายนาวิน เยาวพลกุล หรือ “นาวินต้าร์” ศิลปิน-นักแสดง เดินทางเข้าพบพนักงานสอบสวนกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.)
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เพื่อแจ้งความดำเนินคดีกับมิจฉาชีพที่หลอกส่งลิงก์ให้ดาวน์โหลดแอปพลิเชชันผ่านเว็บบล็อก ก่อนดูดเงินเหรียญคริปโตเคอร์เรนซี มูลค่ากว่า 5 ล้านบาทไปจนเกลี้ยงบัญชี

นาวินต้าร์ กล่าวว่า ก่อนหน้านี้มีความสนใจในการลงทุนคริปโต ต่อมาพบเว็บบล็อกหนึ่งที่ให้ข้อมูลเรื่องเหรียญคริปโตอ้างว่าสามารถตรวจสอบผลประกอบการจากการลงทุนได้ ด้วยความสนใจจึงได้กดอ่านรายละเอียด เพราะมองว่ามีความน่าเชื่อถือเปรียบเสมือนเว็บไซต์รายงานข่าวทั่วไป

แต่ปรากฏว่าเว็บบล็อกนั้น เป็นเพียงเว็บที่ใครก็สามารที่จะเข้าไปเขียนข้อมูลได้ ซึ่งหลังจากได้กดลิงก์ที่ถูกสอดแทรกอยู่ภายในเว็บเข้าไป จะถูกนำไปยังหน้ายืนยันตัวตนเพื่อเข้าดูพอร์ตคริปโตของตนแล้วอ้างว่าสามารถสรุปยอดผลประกอบการได้ แต่เมื่อกดยืนยันปรากฏว่าพอร์ตของตนถูกโอนเหรียญคริปโตออกไปจำนวนกว่า 40 ETH มูลค่ารวมกว่า 5,000,000 บาท ที่ได้ทำการซื้อสะสมมากว่า 7 ปี
<div class="ads_position_wrapper"></div>
<div>

<em><strong>“ผมไม่ได้หวังจะได้รับเงินคืน เพียงแต่หวังให้เรื่องราวของผมเป็นอุทธาหรณ์ให้ประชาชนได้มีความระมัดระวังในการกดลิ้งก์ต่าง ๆ เนื่องจากมองว่า ผมเองก็มีความรู้และภูมิต้านทานพอสมควร แต่พลาดด้วยความประมาทจนทำให้เกิดความสูญเสียดังกล่าว”</strong></em>
<div class="ads_position_wrapper"></div>
<div class="ads_position_wrapper mb-4"></div>
เบื้องต้นพนักงานสอบสวน บก.ปอท.ได้สอบปากคำนักร้องหนุ่มไว้ ก่อนรวบรวมหลักฐานเสนอผู้บังคับบัญชาพิจารณาสั่งการต่อไป

&nbsp;

</div>