&nbsp;

&nbsp;

&nbsp;

&nbsp;

&nbsp;

&nbsp;

<strong>จมดับ 3 ศพ! เด็ก 4 คนมาเล่นน้ำ สภาพสุดหดหู่ กอดกันอยู่ก้นสระ เผยรอดมา 1 คน เป็นเด็กชายวัย 6 ขวบ ไม่รู้ที่ลงไปเล่นคือตาน้ำ</strong>

วันที่ 31 มี.ค.67 ตำรวจ สภ.บ้านดุง จ.อุดรธานี รับแจ้งมีเหตุเด็กจมน้ำเสียชีวิต ที่สระน้ำขุดใหม่ของกรมพัฒนาที่ดิน พื้นที่บ้านโนนงาม หมู่ 11 ต.นาคำ อ.บ้านดุง จ.อุดรธานี จึงรุดไปตรวจสอบพร้อมเจ้าหน้าที่กู้ภัยตำรวจทางหลวงอุดรธานี จุด อ.บ้านดุง

ที่เกิดเหตุเป็นสระน้ำที่เพิ่งขุดเมื่อวันที่ 17 มี.ค.ที่ผ่านมา ขนาด 1,260 ลบ.เมตร ก้นบ่อมีแอ่งน้ำขนาดเล็ก ที่ชาวบ้านเรียกว่าตาน้ำ ลึกประมาณ 2-3 เมตร พบว่าชาวบ้านได้ช่วยกันนำร่างของเด็กๆ ที่จมน้ำเสียชีวิตในสระน้ำจำนวน 3 รายขึ้นมาแล้ว เป็นเด็กหญิงอายุ 7 ขวบ, เด็กชาย อายุ 7 ขวบ และ เด็กชาย อายุ 4 ขวบอีก 1 คน ทั้งหมดเป็นเด็กบ้านโนนงาม ต.นาคำ อ.บ้านดุง จ.อุดรธานี

ขณะที่ ด.ช.เอ (นามสมมติ) อายุ 6 ปี ผู้รอดชีวิต เล่าว่า พวกตน 4 คนได้ชักชวนกันมาดล่นน้ำ พอลงไปก้นบ่อจู่ๆ เพื่อนทั้ง 3 คน เกิดจมน้ำต่อหน้าต่อหน้า จึงรีบขึ้นแล้ววิ่งไปบอกแม่ จากนั้นแม่จึงได้ขอความช่วยเหลือจากชาวบ้านและเจ้าหน้าที่กู้ภัย กระทั่งชาวบ้านไปงมร่างทั้ง 3 คนขึ้นมาได้ดังกล่าว

ด้านชาวบ้านระบุว่า เด็กๆ ทั้ง 4 คนได้ชวนกันมาเล่นน้ำตรงสระน้ำที่ขุดใหม่ โดยไม่รู้ว่าสระน้ำได้ขุดก้นบ่อเสริมเอาไว้ หรือที่เรียกว่า ตาน้ำ มีความกว้าง 1×1 เมตร และลึกประมาณ 2-3 เมตร เมื่อวานนี้มีฝนตกลงมาจนน้ำเต็มก้นบ่อ พอเด็กๆ ทั้ง 4 คนพากันลงไปเล่นน้ำ จู่ๆ เด็กได้จมน้ำ 3 ราย ส่วนเด็กชายอีกคนเห็นเพื่อนจมน้ำต่อหน้าต่อตาตกใจวิ่งขึ้นสระน้ำรีบไปบอกแม่ ชาวบ้านมาช่วยแต่ก็ไม่ทันเสียชีวิตเสียแล้ว โดยทั้ง 3 คนจมก้นบ่อในลักษณะกอดกัน เป็นที่น่าสลดใจ

&nbsp;