จูน ภรรยาหนุ่มกะลา เปิดใจ หลังศาลเยาวชนและครอบครัวจังหวัดลพบุรี ตัดสินกรณีฟ้องชู้ ลั่น คงรู้แล้วว่า ราคาที่ต้องจ่ายคือเท่าไหร่

จากกรณี “จูน” นางเพ็ญชุลี หนูแก้ว ภรรยา ณพสิน แสงสุวรรณ หรือ “หนุ่มกะลา” ที่ฟ้องหญิงสาวหวานใจคนใหม่ของนักร้องดัง ซึ่งเป็นบุคคลที่ 3 เข้ามายุ่งเกี่ยวเชิงชู้สาวกับสามี “หนุ่ม กะลา” เป็นเงิน 10 ล้านบาท ที่ศาลเยาวชนและครอบครัวจังหวัดลพบุรี โดยได้มีการนัดรอฟังคำพิพากษาในวันที่ 17 มกราคม 2567 นี้นั้น
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เมื่อเวลา 10.30 น.วันนี้ 17 มกราคม 2567 ที่ ศาลเยาวชนและครอบครัวจังหวัดลพบุรี ต.ป่าตาล อ.เมืองลพบุรี “จูน” นางเพ็ญชุลี หนูแก้ว และทางทนาย ได้เดินทางมารับฟังการพิจารณาคดีฟ้องมือที่สามของ “หนุ่ม กะลา” หรือ “นายณพสิน แสงสุวรรณ” นักร้องชื่อดังวงกะลา

คณะที่ประกอบด้วยคณะทนายความ 3 คน และ”จูน” ได้เดินทางลงมาจากศาลเยาวชนและครอบครัวจังหวัดลพบุรี พร้อมกับได้เปิดเผยกับสื่อมวลชน

โดยทนายพัฒน์ กล่าวว่า จากคำพิพากษาของศาลชั้นต้นเห็นควรให้คู่กรณีชดใช้เงิน จำนวน 4 ล้านบาทรวมค่าดอกเบี้ยตามกฎหมาย ซึ่งการรับฟังคำพิพากษาในวันนี้ ทางหญิงสาวที่เป็นจำเลยไม่ได้เดินทางมารับฟังคำพิพากษาด้วย เพียงแต่มีเสมียนทนายฝ่ายจำเลยที่มารับฟังเท่านั้น ซึ่งความจริงมีการเจรจาเบื้องต้นกันตั้งแต่แรก แต่คดีไม่สามารถเจรจาตกลงกันได้

<a href="https://www.khaosod.co.th/wpapp/uploads/2024/01/jun01.jpg"><img class="aligncenter size-full wp-image-8055611" src="https://www.khaosod.co.th/wpapp/uploads/2024/01/jun01.jpg" alt="" width="800" height="459" /></a>
<div class="ads_position_wrapper"></div>
ด้านจูน” นางเพ็ญชุลี หนูแก้ว เผยว่ารู้สึกพอใจในคำตัดสินของศาล ตนเองถือว่าจบ ส่วนจะฝากอะไรถึงคู่กรณีนั้น จูน ตอบว่า เคยเห็นที่เขาโพสต์จากการฟ้องคนอื่นในโซเชียล ว่าเป็นการกระทำที่ต้องจ่าย ซึ่งวันนี้ คู่กรณีเองคงรู้แล้วว่า ราคาที่เขาต้องจ่ายคือเท่าไร

ส่วนความสัมพันธ์ระหว่างตนเองกับสามีหนุ่มนั้น คงเหลือเพียง พ่อและแม่ของลูกเท่านั้น เพราะทางกฎหมายเราไม่ได้หย่าขาดกัน เขาก็ยังมาดูแลลูกอยู่ และความสัมพันธ์ก็ไม่เหมือนเดิมอยู่แล้ว เราก็พยายามทำหน้าที่ พ่อและแม่ให้ดีที่สุด

ตอนนี้ก็ไม่ได้มีการทะเลาะหรือเถียงอะไรกันแล้ว เพราะมันเคลียร์กันจบ เพียงแต่ไม่ได้เซ็นใบหย่าเท่านั้นเอง ส่วนต่อจากนี้ไปก็ต้องมาจัดการเรื่องครอบครัวต่อไปว่าจะเอาอย่างไร และการฟ้องคู่กรณีซึ่งเป็นมือที่สาม เราไม่ได้คุยกัน แต่เราบอกตั้งแต่แรกแล้วว่า เมื่อมาถึงจุดนี้เราจะต้องทำอะไรบ้าง
<div class="ads_position_wrapper mb-4"></div>
สำหรับผลการพิจารณาของคดีนี้ ทนายพัฒน์ยังได้บอกว่า ต้องมาดูกันต่อว่าจะถึงที่สุดหรือไม่ รวมทั้งคู่กรณีจะอุทธรณ์ฏีกาหรือไม่ หากจำเลยไม่พอใจคำตัดสินของศาล และอุทธรณ์ก็อาจต้องมีการบังคับคดี แต่ถ้าคู่กรณีมีการจ่ายเงินตามที่ศาลพิพากษาก็ยินดี จ่ายก็จบ ไม่จ่ายก็บังคับทางกฎหมายทนายพัฒน์กล่าวทิ้งท้าย

&nbsp;