&nbsp;

&nbsp;

&nbsp;

&nbsp;

&nbsp;

&nbsp;

&nbsp;

เมื่อเวลา 12.20 น. วันที่ 28 เมษายน 2567 เจ้าหน้าที่ตำรวจสถานีตำรวจภูธรศรีสวัสดิ์ รับแจ้งว่ามีอุบัติเหตุรถทัวร์นำเที่ยวเกิดเสียหลักตกเขา มีผู้เสียชีวิต และบาดเจ็บหลายราย ที่บริเวณช่วงโค้งขาลงเขาตับเต่า ทางหลวง 3199 ตำบลท่ากระดาน อำเภอศรีสวัสดิ์ จังหวัดกาญจนบุรี จึงได้ประสานหน่วยกู้ชีพ มูลนิธิพิทักษ์กาญจน์นำอุปกรณ์ตัดถ่างเข้าช่วยเหลือพร้อมทำการปฐมพยาบาลทันที

ที่เกิดเหตุพบรถทัวร์นำเที่ยวแบบสองชั้นพลิกตะแคงข้างตกลงไปในไหล่เขาสภาพพังยับเยิน ข้างรถพบมีเสาไฟฟ้าหักหนึ่งต้น ในที่เกิดเหตุมีความชุลมุนโดยมีผู้โดยสารจำนวนมากที่ได้รับบาดเจ็บต่างทยอยกันปีนออกมาจากรถมานั่งรอรถพยาบาลที่ริมถนน แต่ยังมีผู้โดยสารบางส่วนที่ยังติดอยู่ภายในรถทัวร์ ทางเจ้า

หน้าที่จึงได้ใช้อุปกรณ์ตัดถ่างงัดเพื่อนำผู้บาดเจ็บออกมา โดยผู้บาดเจ็บมีอาการสาหัส 2 ราย บาดเจ็บปานกลาง 25 ราย เสียชีวิต 1 ราย รวม 28 คน โดยทางเจ้าหน้าที่ได้เร่งนำผู้บาดเจ็บส่งโรงพยาบาลเป็นการด่วน

<img class="img-responsive" src="https://sv168.siamnews.com/7/240428qjphx.jpg" />

<img class="img-responsive" src="https://sv168.siamnews.com/7/24042889p0z.jpg" />

&nbsp;
<div class="data_detail udsg__content visible-content">

จากการสอบสวนเบื้องต้น รถทัวร์คันดังกล่าวเป็นคณะของสาวโรงงานจากจังหวัด พระนครศรีอยุธยา ได้รวมตัวกันขึ้นไปท่องเที่ยวในพื้นที่อำเภอศรีสวัสดิ์ และกำลังจะเดินทางกลับจนมาถึงบริเวณทางลงเขาตับเต่าซึ่งเป็นทางลาดชัน ผู้โดยสารที่นั่งมาได้กลิ่นไหม้ที่บริเวณล้อรถ จากนั้นรถก็ควบคุมไม่อยู่พุ่ง จนเสียหลักพุ่งชนแบริเอออร์ก่อนจะตกลงไปพลิกคว่ำบนไหล่เขาจนเกิดเหตุดังกล่าว

สำหรับโค้งตับเต่าแห่งนี้มักจะเกิดอุบัติเหตุรถทัวร์นำเที่ยวตกเขาเป็นประจำหากคนขับไม่ชำนาญเส้นทางก็จะทำให้ควบคุมรถไม่ได้เบรคแตก จนพุ่งตกลงไปในหุบเขาหรือชนกับภูเขาบ่อยครั้ง ซึ่งล่าสุดเมื่อต้นปีที่ผ่านมาก็เพิ่งมีรถทัวร์นำเที่ยวของคณะกำนันผู้ใหญ่บ้านเสียหลักตกเขาบริเวณจุดดังกล่าวจนมีผู้เสียชีวิตมาแล้ว

<img class="img-responsive" src="https://sv168.siamnews.com/7/240428cjmwx.jpg" />

<img class="img-responsive" src="https://sv168.siamnews.com/7/240428uo1tr.jpg" />

<img class="img-responsive" src="https://sv168.siamnews.com/7/240428dx63o.jpg" />

เรียบเรียง ผู้สื่อข่าวสยามนิวส์ จ.กาญจนบุรี

</div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>