&nbsp;

&nbsp;

&nbsp;

&nbsp;

&nbsp;

วันที่ 29 เม.ย.67 นายจุลพันธ์ อมรวิวัฒน์ รมช.คลัง เปิดเผยว่า ยังไม่ได้มีการหารือกับ นายพิชัย ชุณหวชิร รองนายกรัฐมนตรี และรมว.คลัง เป็นการส่วนตัว แต่ส่วนตัวเชื่อว่านายพิชัยเป็นผู้มีประสบการณ์ มีความรู้ความเข้าใจนโยบายด้านเศรษฐกิจ และจากประสบการณ์ที่ได้ทำงานร่วมกับภาคเอกชนมาอย่างยาวนาน จะช่วยสร้างความเชื่อมั่นให้กับประชาชน ในการเดินหน้านโยบายต่าง ๆ ของรัฐบาลได้

นายจุลพันธ์ กล่าวว่า ส่วนจะเข้ามาดูแลโครงการแจกเงิน 1 หมื่นบาทผ่านดิจิทัลวอลเล็ตโดยตรงหรือไม่ ให้เป็นอำนาจของนายเศรษฐา ทวีสิน นายกรัฐมนตรี เป็นผู้พิจารณา ทั้งนี้ ตนในฐานะประธานคณะอนุกรรมการกำกับการดำเนินโครงการเติมเงิน 10,000 บาท ผ่านดิจิทัลวอลเล็ต คาดว่าจะมีการเรียกประชุมหน่วยงานที่เกี่ยวข้องภายในสัปดาห์นี้ และจะหารือกันทุกสัปดาห์ เพื่อพิจารณารายละเอียด หลักการใช้จ่ายเงินในโครงการให้ได้ข้อสรุปโดยเร็ว

ในหลักการจะต้องวางแนวทาง Negative List ในหลายประเด็น สินค้าใดบ้างไม่สามารถเข้าร่วมโครงการได้ ต้องเป็นสินค้านำเข้า (Import Content) เช่น ห้ามนำไปใช้เติมน้ำมัน เพราะนำเข้า 100% ไม่ก่อให้เกิดการผลิตและการจ้างงาน ส่วนสินค้าที่อยู่ในการพิจารณา เช่น สมาร์ทโฟน ไอโฟน และเครื่องใช้ไฟฟ้า ณ ขณะนี้ ยังไม่ได้ห้าม ต้องเอาข้อมูลมาดู รวมทั้งร้านค้าที่จะเข้าร่วมโครงการได้ ต้องมีคำจำกัดความที่ชัดเจน นายจุลพันธ์กล่าว.
<div>
นายจุลพันธ์ กล่าวอีกว่า ในข้อเท็จจริงต้องพิจารณาให้เหมาะสมที่สุด เช่น ปุ๋ย ก็มีการนำเข้าทั้งหมดแต่ก็สามารถให้ใช้ดิจิทัลวอลเล็ตซื้อได้ เพราะถือเป็นสินค้าที่มีความจำเป็นต่อการประกอบอาชีพ ส่วนสินค้าอื่น ๆ ก็ต้องหารือร่วมกันในที่ประชุมคณะกรรมการ ยังไม่สามารถฟันธงได้ตอนนี้ 100 % บางอย่างก็ต้องมีการถอยบ้าง

<img class="img-responsive" src="https://sv168.siamnews.com/7/240429nb5gz.png" />

</div>
&nbsp;

&nbsp;

&nbsp;
<div></div>
<div></div>