<div class="entry-content">

เมื่อเวลา 10.00 น. วันที่ 28 พ.ค.2566 ผู้สื่อข่าวได้เดินทางไปยังวัดท่าผา ต.ท่าผา อ.บ้านโป่ง จ.ราชบุรี หลังทราบว่า พระครูศรีธรรมนาท (ดำเกิง ป.ธ.6) เจ้าคณะอำเภอบ้านโป่ง เจ้าอาวาสวัดท่าผา มรณภาพด้วยอาการอาพาธโรคหัวใจ โดยภายในวัด เหล่าศิษยานุศิษย์ และชาวบ้านต่างกำลังช่วยกันจัดสถานที่ ท่ามกลางบรรยากาศแห่งความโศกเศร้า โดยวันนี้ เวลา 16.00 น. พระเดชพระคุณพระเทพสิทธิวิมล เจ้าคณะภาค 15 เจ้าอาวาสวัดคลองวาฬ พระอารามหลวง อ.เมือง จ.ประจวบคีรีขันธ์ เป็นประธานในพิธีถวายน้ำสรง ซึ่งทางวัดกำหนดสวดพระอภิธรรมตั้งแต่วันที่ 29 ก.ย.-8 ต.ค.65 เวลา 19.00 น. ณ ศาลาประชาร่วมสร้าง และกำหนดประชุมเพลิง ในวันอาทิตย์ที่ 4 มิ.ย.2566 เวลา 16.00 น. ณ เมรุวัดท่าผา อ.บ้านโป่ง จ.ราชบุรี

<img class="alignnone wp-image-116" src="https://readsiamnews.com/wp-content/uploads/2023/05/13-4-300x225.jpg" sizes="(max-width: 835px) 100vw, 835px" srcset="https://readsiamnews.com/wp-content/uploads/2023/05/13-4-300x225.jpg 300w, https://readsiamnews.com/wp-content/uploads/2023/05/13-4-768x576.jpg 768w, https://readsiamnews.com/wp-content/uploads/2023/05/13-4.jpg 800w" alt="" width="835" height="626" />
สำหรับประวัติ พระครูศรีธรรมนาท เดิมชื่อ นายทองดี แก้วฝ่ายนอก เกิดเมื่อวันที่ 10 กันยายน พ.ศ.2493 เป็นชาว อ.บัวใหญ่ จ.นครราชสีมา อุปสมบทครั้งแรกเมื่อปี พ.ศ.2514 ที่วัดชัยภูมิวนาราม จ.ชัยภูมิ ก่อนย้ายมาเป็นเจ้าอาวาสวัดท่าผา อ.บ้านโป่ง เมื่อปี พ.ศ.2527 ขึ้นเป็นเจ้าคณะตำบลท่าผาเมื่อปี พ.ศ.2532 และขึ้นดำรงตำแหน่งเจ้าคณะอำเภอบ้านโป่ง เมื่อปี พ.ศ.2558 จวบจนปัจจุบัน

<img class="alignnone wp-image-117" src="https://readsiamnews.com/wp-content/uploads/2023/05/15-4-246x300.jpg" sizes="(max-width: 836px) 100vw, 836px" srcset="https://readsiamnews.com/wp-content/uploads/2023/05/15-4-246x300.jpg 246w, https://readsiamnews.com/wp-content/uploads/2023/05/15-4-768x936.jpg 768w, https://readsiamnews.com/wp-content/uploads/2023/05/15-4.jpg 800w" alt="" width="836" height="1020" />
พระครูศรีธรรมนาท เป็นพระนักพัฒนาของอำเภอบ้านโป่งที่ชาวบ้านให้ความเคารพนับถือเป็นอย่างมาก ทำการบูรณปฏิสังขรณ์โบสถ์ รวมทั้งบูรณะ และพัฒนาเสนาสนะภายในวัดอย่างต่อเนื่อง ขยายศาลาการเปรียญให้มีขนาดใหญ่ขึ้น เพื่อรองรับพุทธศาสนิกชนที่จะมาร่วมทำบุญ พร้อมบูรณะเมรุเป็นแบบเมรุไร้มลพิษ สร้างห้องสุขา เขียนจิตรกรรมฝาผนังในศาลาการเปรียญ และดำเนินการโครงการหมู่บ้านรักษาศีล 5 เป็นต้น

<img class="alignnone wp-image-118" src="https://readsiamnews.com/wp-content/uploads/2023/05/17-6-300x225.jpg" sizes="(max-width: 835px) 100vw, 835px" srcset="https://readsiamnews.com/wp-content/uploads/2023/05/17-6-300x225.jpg 300w, https://readsiamnews.com/wp-content/uploads/2023/05/17-6-768x576.jpg 768w, https://readsiamnews.com/wp-content/uploads/2023/05/17-6.jpg 800w" alt="" width="835" height="626" />
กระทั่งเมื่อ 10 ปีก่อน พระครูศรีธรรมนาทมีอาการอาพาธด้วยโรคหัวใจ ได้รับการรักษาอย่างต่อเนื่อง จนสุดท้ายไปรักษาตัวอยู่โรงพยาบาลสมเด็จเจ้าพระยา กทม. ก่อนจะเดินทางกลับมาถึงวัดเมื่อวันที่ 28 ก.ย.65 เวลาประมาณ 14.00 น. มีเหล่าศิษยานุศิษย์ และชาวบ้านคอยช่วยกันดูแลอยู่ไม่ห่าง สุดท้ายพระครูศรีธรรมนาทมรณภาพลงอย่างสงบ เมื่อเวลา 16.05 น. สิริอายุ 73 ปี 53 พรรษา

Video
<iframe title="สิ้น พระครูศรีธรรมนาท เจ้าคณะ อำเภอบ้านโป่ง มรณภาพสงบ สิริอายุเลขมงคล." src="https://www.youtube.com/embed/BJmAcwAzi3M" width="853" height="480" frameborder="0" allowfullscreen="allowfullscreen" data-mce-fragment="1"></iframe>

</div>