“เจ๊อ๋อ90ล้าน” รับจ้างเสียบมัน ได้ค่าแรงวันละ 300 เงินถูกหวยหมดแล้ว แต่ยังมีเงินของอดีตสามีอยู่ อยากใช้เงินที่หามาด้วยตัวเองบ้าง เคยเกือบเอาชีวิตไม่รอด

วันที่ 10 ธ.ค.66 ผู้สื่อข่าวรายงานว่า ที่ไร่มันสำปะหลังท้ายหมู่บ้านโนนสำราญ ม.12 ต.บุ่งแก้ว อ.โนนสะอาด จ.อุดรธานี นางวรรณลี ปัญญาใส หรือ “เจ๊อ๋อ 90 ล้าน” ไปรับจ้างเสียบมันหรือปลูกมันที่ไร่ของ น.ส.ทัศนีย์ สีสุโคตร

หรือได อายุ 43 ปี อดีตหลานสะใภ้ เจ้าของไร่มันสำปะหลัง 12 ไร่ ที่ได้ว่าจ้างชาวบ้านและญาติพี่น้องมาช่วยกันเสียบมัน ทั้งหมด 7 คน ค่าแรงวันละ 300 บาท และเลี้ยงข้าวมื้อเที่ยงด้วย

เจ๊อ๋อ เปิดเผยว่า วันนี้มารับจ้างปลูกมัน หรือชาวอีสานเรียกว่าเสียบมัน เพราะเจ้าของไร่มันคนงานไม่พอ และเจ้าของไร่ต้องกลับไปบ้านแฟนที่ จ.สุราษฎร์ธานี จึงต้องเร่งปลูกมันให้

แล้วเสร็จในวันนี้ ตนจึงมาช่วยและได้ค่าแรง 300 บาท โดยมาช่วยทุกครั้งหากเขาต้องการ และเป็นงานเกษตรที่ทำมาตั้งแต่ยังเด็ก เพราะตนเป็นลูกชาวไร่ชาวนามาตั้งแต่กำเนิด

ไม่เคยดัดจริตลืมกำพืดของตัวเอง เช่นรับจ้างตัดอ้อย ถางหญ้า ดำนา เกี่ยวข้าว ปลูกมัน และเลี้ยงควาย เป็นต้น วันนี้รู้สึกเหนื่อยเพราะอายุมากแล้ว และตอนนี้เริ่มจะชอบผู้ชายที่มีอายุแล้ว จากเมื่อก่อนชอบผู้ชายที่มีอายุน้อยกว่า

หรือหนุ่มๆ ส่วนค่าแรง 300 บาท จะเก็บไว้ให้หลานๆ ไปโรงเรียน เพราะไม่อยากเอาเงินเก่าเก็บมาใช้ อยากลองใช้เงินใหม่ที่หามาด้วยน้ำพักน้ำแรงของตัวเองดู

การทำไร่ทำนา มันเหนื่อยอยู่แล้ว เพราะมันเป็นปกติที่ต้องตากแดดตากฝน พ่อแม่ตนก็พาทำมาตั้งแต่ยังเด็ก จะบอกว่าเหนื่อยก็เหนื่อย

หากจะบอกว่าไม่เหนื่อยก็ไม่เหนื่อย แต่ถึงอย่างไรก็ต้องทำ เพราะมันมีความสุขที่ได้ทำ เพราะการใช้ชีวิตอยู่ตามท้องไรท้องนามันมีความสุขสุดๆ หากใครมีเงินไม่ต้องไปหาเที่ยว

ต่างประเทศ และไปค้าแรงงานต่างประเทศ เนื่องจากประไทยมีภูมิประเทศที่สวยงาม เพาะปลูกอะไรก็ได้ผลดี ทำมาหากินอยู่ในประเทศไทยก็มีความสุขได้ ตนไปเที่ยวมาเกือบทุกประเทศแล้ว ก็ไม่สวยเท่าประเทศไทย

เงินที่ถูกหวย 90 ล้านใช้หมดแล้ว แต่เงินเจ๊อ๋อไม่มีวันหมด เพราะมีเงินของอดีตสามีชาวต่างชาติที่ป่วยเสียชีวิตไปแล้ว เขาเป็นคนดีมาก และเขาวางแผนชีวิตด้วยการออมฝากเงินไว้

ในธนาคารต่างๆ เพื่อให้ตนไว้ดูแลลูกหลานในอนาคต ถึงแม้ว่าเขาจะไม่ได้อยู่กับเราในโลกใบนี้แล้วก็ตาม ส่วนเรื่องการซื้อหวย ปัจจุบันซื้อน้อยลงมากเลย จากเคยซื้อหลักแสน ลดลงมาเหลือหลักพันหลักหมื่นบาท

เช้าวันนี้เสียบมันได้ 2 ร่อง ประมาณ 70 กว่าต้น หรือ 78, 79 ต้น ซึ่งตรงกับเลขที่ตนชอบคือเลข 7 และจะลองนำไปเสี่ยงโชคซื้อหวยในงวดที่จะถึงนี้ (16 ธ.ค.) เผื่อจำนวนมันที่ตนเสียบวันนี้จะให้โชครางวัลใหญ่อีกครั้ง เพราะปากเจ๊อ๋อเป็นปากพระร่วง ที่ศักดิ์สิทธิ์ พูดตัวไหนออกตัวนั้น

ขณะที่ น.ส.ทัศนีย์ อดีตหลานสะใภ้เจ๊อ๋อ เปิดเผยว่า เจ๊อ๋อ เป็นคนดีและใจบุญ ชอบช่วยเหลือคนไม่ว่าจะเป็นการช่วยส่วนตัวหรือส่วนรวม ทำมาตั้งแต่ยังไม่ถูกหวย 90 ล้าน เช่นตาม

ถนนหนทางในหมู่บ้านต่างๆ และถนนทางเข้าไร่นาไม่มีไฟส่องสว่าง รวมทั้งถนนที่ชำรุดเป็นหลุมเป็นบ่อ และงานศพผู้อยากไร้ เจ๊อ๋อก็ยื่นมือเข้าไปช่วยเหลือ

จนชาวบ้านเรียกว่า “เจ๊อ๋อ ผีบ้า” แต่บ้าในทางที่ดีต่อสังคม เพราะชอบช่วยเหลือคนอื่น โดยไม่หวังสิ่งตอบแทน หลังจากเจ๊อ๋อ เคยประสบ

อุบัติเหตุตกรถไฟอาการสาหัสนอนรักษาตัวอยู่นาน และคิดว่าคงไม่รอดชีวิต แต่กลับรอดมาได้จนถึงทุกวันนี้ที่ชาวอีสานเรียกกันว่า “ตายคืน”

ที่เจ๊อ๋อมารับจ้างปลูกมันสำปะหลังในไร่ตนนั้น คิดว่าคงเหงา วันไหนว่างเจ๊อ๋อก็จะโทรหา หรือว่าวันไหนคนงานน้อยตนก็จะโทรหาเจ๊อ๋อว่าใครเสียบมันแล้วไม่ติด ให้มาเสียบช่วยหน่อย

เพราะครั้งก่อนเจ๊อ๋อเสียบมันไม่ติด แต่มีข้อแม้ว่าต้องจ่ายค่าแรงเหมือนคนงานทั่วไปวันละ 300 บาท ซึ่งตนมองว่าเป็นเรื่องปกติ เพราะตั้งแต่เจ๊อ๋อยังไม่รวยถูกหวย 90 ล้าน ก็ใช้ชีวิตการอยู่การกินในแบบสาวไทยบ้าน

&nbsp;