สาวโผล่ยันเป็นเมียศพชายถูกเผานั่งยางไหม้เกรียม ในป่าทางขึ้นเขา วัดถ้ำประทุน ที่บางละมุง ชลบุรี เผย แยกกันอยู่มา 1 เดือน แต่ยังติดต่อคุยกันตลอด ชี้ นัดเที่ยวสาว ก่อนติดต่อไม่ได้ เก๋ง-มือถือยังไม่รู้อยู่ไหน

จากกรณีพบศพชายถูกเผานั่งยางไหม้เกรียมในป่าทางขึ้นเขา วัดถ้ำประทุน ต.โป่ง อ.บางละมุง จ.ชลบุรี พบบัตรประชาชน ระบุชื่อ นายธนาธิป แวดไธสง อายุ 31 ปี บ้านอยู่ ต.หนองใหญ่ อ.หนองกุงศรี จ.กาฬสินธุ์ โดยเจ้าหน้าที่ยังไม่ยืนยันว่าเป็นบุคคลเดียวกันหรือไม่
<div class="ads_position_wrapper"></div>
ล่าสุดคดีนี้เมื่อเวลา 12.30 น. วันที่ 14 ม.ค.2567 ที่สภ.ห้วยใหญ่ จ.ชลบุรี น.ส.หมวย อายุ​ 23 ปีเดินทางเข้าพบตำรวจ พร้อมระบุ เป็นภรรยาของ นายธนาธิป แวดไธสง อายุ 31 ปี ที่ถูกพบเป็นศพเผานั่งยาง เจ้าหน้าที่จึงนำตัวไปสอบสวน

<a href="https://www.khaosod.co.th/wpapp/uploads/2024/01/%E0%B9%80%E0%B8%A1%E0%B8%B5%E0%B8%A22.jpg"><img class="aligncenter size-large wp-image-8050945" src="https://www.khaosod.co.th/wpapp/uploads/2024/01/%E0%B9%80%E0%B8%A1%E0%B8%B5%E0%B8%A22-696x392.jpg" alt="" width="696" height="392" /></a>

น.ส.หมวย ให้การว่า สามีทำงานขับรถแอปค่ายหนึ่ง มีลูกด้วยกันเป็นผู้หญิง อายุ 2 ขวบ และแยกกันอยู่ได้ 1 เดือนแล้ว สามีขาดการติดต่อไปช่วงเที่ยงวันที่ 11 ม.ค.ที่ผ่านมา หลังตนส่งข้อความไปทางไลน์แล้วไม่มีการตอบกลับ ก่อนหน้านี้สามีเคยคุยกับตนว่า ขอนัดไปเที่ยวกับผู้หญิงอื่นที่รู้จักกันผ่านแอปได้มั้ย ตนก็ตอบไปว่าได้ แต่ให้ดูคนด้วย
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/%E0%B9%80%E0%B8%A1%E0%B8%B5%E0%B8%A21.jpg"><img class="aligncenter size-large wp-image-8050944" src="https://www.khaosod.co.th/wpapp/uploads/2024/01/%E0%B9%80%E0%B8%A1%E0%B8%B5%E0%B8%A21-696x392.jpg" alt="" width="696" height="392" /></a>
<div class="ads_position_wrapper"></div>
” สามีบอกด้วยว่า มีคนไทย 1 คน ต่างชาติ 1 คน หนูยังแนะนำว่าไม่ควรไปกับต่างชาติ ปกติหลังเลิกงานช่วงกลางคืนจะกลับเข้าที่พักช่วงเช้า แต่วันเกิดเหตุไม่มีใครติดต่อได้จนมาทราบข่าวว่าถูกเผานั่งยางแล้ว ไม่มีใครรู้สาเหตุเพราะสามีไม่เคยเล่าเรื่องราว ทะเลาะเบาะแวง หรือมีปัญหากับใคร รถเก๋งยาริสสีขาว และโทรศัพท์มือถือก็ไม่รู้ว่าอยู่ที่ไหน ”

<a href="https://www.khaosod.co.th/wpapp/uploads/2024/01/%E0%B9%80%E0%B8%A1%E0%B8%B5%E0%B8%9A%E0%B8%A23.jpg"><img class="aligncenter size-large wp-image-8050943" src="https://www.khaosod.co.th/wpapp/uploads/2024/01/%E0%B9%80%E0%B8%A1%E0%B8%B5%E0%B8%9A%E0%B8%A23-696x392.jpg" alt="" width="696" height="392" /></a>

ขณะที่ ตำรวจทีมสืบสวนปูพรมลงพื้นที่ จุดที่ชาวบ้านเห็นเหตุการณ์ทะเลาะวิวาท แล้วใช้อาวุธมีดแทงอย่างโหดเหี้ยม ริมถนนซอยทุ่งกลม ตาลหมัน 10 ต.ห้วยใหญ่ อ.บางละมุง จ.ชลบุรี พร้อมเร่งตรวจสอบกล้องวงจรปิด ตามเส้นทางที่รถเก๋งยาริส สีขาว ของผู้เสียชีวิตขับผ่าน คลี่คลายคดีติดตามจับกุมคนร้ายให้ได้โดยเร็ว

<strong>อ่านข่าว <a href="https://www.khaosod.co.th/around-thailand/news_8050310" target="_blank" rel="noopener">ล่าฆาตกรโหด ทิ้งศพชายปริศนาในป่าหญ้า เผานั่งยาง อำพรางคดี</a></strong>

<strong>อ่านข่าว<a href="https://www.khaosod.co.th/around-thailand/news_8050540" target="_blank" rel="noopener"> รู้ตัวตนแล้ว! ศพหนุ่มถูกเผานั่งยาง ด้านผู้การฯ ชลบุรี สั่งเร่งล่าฆาตกรโหดให้เร็วที่สุด</a></strong>

&nbsp;

&nbsp;