&nbsp;

&nbsp;

&nbsp;

&nbsp;

&nbsp;

&nbsp;

<strong>ไล่ล่ากระบะ ขนแรงงานเถื่อน หนีข้ามอำเภอ อึ้งอัดแน่น 58 คน อีกคดีล่องเรือขึ้นฝั่งหนีซุกป่าที่ทองผาภูมิ 81 คน สารภาพหนีภัยสงครามจากการสู้รบ</strong>

เมื่อวันที่ 6 เม.ย.67 ผู้สื่อข่าวรายงานว่า เมื่อวานนี้ ร.ท.ทศพล ไชยโกมินทร์ ผู้ว่าราชการจังหวัดกาญจนบุรี พล.ต.ต.นครินทร์ สุคนธวิท ผบก.ภ.จว.กาญจนบุรี พล.ต.วุทธยา จันทมาศ ผู้บัญชาการกองพลทหารราบที่ 9 พ.ต.อ.บรรจง อัมฤทธิ์ รอง ผบก.ภ.จว.กาญจนบุรี พ.ต.อ.กฤตชัย ทองอยู่ รอง ผบก.ภ.จว.กาญจนบุรี

<a href="https://www.khaosod.co.th/wpapp/uploads/2024/04/1_2aHt0Xb.jpg"><img class="aligncenter size-large wp-image-8176001" src="https://www.khaosod.co.th/wpapp/uploads/2024/04/1_2aHt0Xb-696x522.jpg" alt="" width="696" height="522" /></a>

พ.ต.อ.ภัทรชัย กอสนานรอง ผบก.ภ.จว. กาญจนบุรี พ.ต.อ.สธนทัต ตั้งสิทธิ์เสรีวงศ์ รอง ผบก.ภ.จว. กาญจนบุรี พ.ต.อ.มานะ สำราญวงศ์ ผกก.สส.ภ.จว.กาญจนบุรี พ.อ.พงศ์พัฒน์ ห้องสินหลาก ผบ.ร.29/ผบ.หน่วยเฉพาะกิจลาดหญ้ากกล.สุรสีห์

<a href="https://www.khaosod.co.th/wpapp/uploads/2024/04/2_UKEvv3o.jpg"><img class="aligncenter size-large wp-image-8176002" src="https://www.khaosod.co.th/wpapp/uploads/2024/04/2_UKEvv3o-696x522.jpg" alt="" width="696" height="522" data-loaded="true" /></a>

&nbsp;

พ.อ.สุรเดช เมฆานุวงศ์ รอง ผบ.ร.29/รอง ผบ.ฉก.ลาดหญ้า กกล.สุรสีห์ พ.ต.อ.สุกิจ ก้องจตุศักดิ์ ผกก.ตชด.13 (ค่ายพระพุทธยอดฟ้า) ได้รับแจ้งจากสายลับว่าจะมีขบวนการลักลอบขนแรงงานต่างด้าวชาวเมียนมามาจากชายแดนด้าน อ.สังขละบุรี มุ่งหน้าเข้าตัวจังหวัดกาญจนบุรีเป็นจำนวนมาก
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/3_ApBVgVp.jpg"><img class="aligncenter size-large wp-image-8176003" src="https://www.khaosod.co.th/wpapp/uploads/2024/04/3_ApBVgVp-696x356.jpg" alt="" width="696" height="356" /></a>

พล.ต.ต.นครินทร์ จึงสั่งการให้ พ.ต.อ.ภัทรชัย กอสนาน รอง ผบก.ภ.จว. กาญจนบุรี พ.ต.อ.มานะ สำราญวงศ์ ผกก.สส.ภ.จว.กาญจนบุรี พ.ต.ท.ศุภกิจ มหาโชคธรณี รอง ผกก.สส.ภ.จว.กาญจนบุรี พร้อมกำลังเจ้าหน้าที่ชุดสืบสวน ภ.จว.กาญจนบุรี นำกำลังออกสืบสวนเพื่อหาข่าวในการสกัดกั้นและจับกุม

<a href="https://www.khaosod.co.th/wpapp/uploads/2024/04/6-3.jpg"><img class="aligncenter size-large wp-image-8176004" src="https://www.khaosod.co.th/wpapp/uploads/2024/04/6-3-696x522.jpg" alt="" width="696" height="522" /></a>

จนกระทั่งเวลา 15.00 น. ขณะที่ พ.ต.อ.ภัทรชัย กอสนาน รอง ผบก.ภ.จว. กาญจนบุรี พ.ต.อ.มานะ สำราญวงศ์ ผกก.สส.ภ.จว.กาญจนบุรี พร้อมเจ้าหน้าที่ชุดสืบสวนฯไปถึงท้องที่ ต.ลิ้นถิ่น อ.ทองผาภูมิ พบรถกระบะยี่ห้อ อีซูซุ สีบอรนซ์ หมายเลขทะเบียน 3ฒถ 9554 กรุงเทพมหานคร ขับอยู่บนถนนทางหลวงสาย 323 มาจากทางด้านอำเภอสังขละบุรี มุ่งหน้าเข้าตัวอำเภอเมืองกาญจนบุรี ลักษณะบรรทุกสินค้าการเกษตรมาเต็มคันรถ โดยใช้สแลนและกระสอบปิดทับเอาไว้

<a href="https://www.khaosod.co.th/wpapp/uploads/2024/04/1_%E0%B9%80%E0%B8%84%E0%B8%AA%E0%B8%97%E0%B8%AD%E0%B8%87%E0%B8%9C%E0%B8%B2%E0%B8%A0%E0%B8%A1.jpg"><img class="aligncenter size-large wp-image-8176006" src="https://www.khaosod.co.th/wpapp/uploads/2024/04/1_%E0%B9%80%E0%B8%84%E0%B8%AA%E0%B8%97%E0%B8%AD%E0%B8%87%E0%B8%9C%E0%B8%B2%E0%B8%A0%E0%B8%A1-696x374.jpg" alt="" width="696" height="374" /></a>

จากการสังเกตของเจ้าหน้าที่พบว่ารถกระบะคันดังกล่าวนั้น มีน้ำหนักมากเกินกว่าการบรรทุกสินค้าการเกษตร เจ้าหน้าที่จึงติดตามไป พร้อมส่งสัญญาณเรียกให้หยุดเพื่อขอตรวจสอบ เมื่อคนขับเห็นเจ้าหน้าที่แทนที่จะหยุด แต่กลับไม่ยอม พร้อมกับเร่งเครื่องขับหลบหนีไปอย่างรวดเร็ว

เจ้าหน้าที่จึงขับรถติดตามไปอย่างกระชั้นชิด จนกระทั่งเข้าเขต อ.ไทรโยค พ.ต.อ.ภัทรชัย กอสนาน รอง ผบก.ภ.จว.กาญจนบุรี จึงประสานไปยัง พ.ต.อ.ภุชงค์ ณรงค์อินทร์ ผกก.สภ.ไทรโยค นายเนรมิต เหลืองอร่ามฟ้า นายอำเภอไทรโยค รวมทั้งเจ้าหน้าที่ร้อย ตชด.ที่136 และเจ้าหน้าที่ตำรวจทางหลวง ช่วยกันสกัดจับรถกระบะคันดังกล่าว

จนกระทั่งติดตามมาถึงท้องที่หมู่ 5 ต.สิงห์ อ.ไทรโยค เจ้าหน้าที่ชุดติดตามจึงตัดสินใจขับรถแซงไปขวางด้านหน้าและประกบด้านหลังเอาไว้ เมื่อคนขับรถกระบะคันดังกล่าวเห็นว่า ไม่สามารถหลบหนีไปได้จึงจอดพร้อมเปิดประตูพยายามจะวิ่งหลบหนี แต่เจ้าหน้าที่ก็สามารถจับกุมตัวเอาไว้ได้ ทราบชื่อคือนายขจร อายุ 37 ปี ชาว ต.ศรีมงคล อ.ไทรโยค จ.กาญจนบุรี

จากการตรวจค้นภายในรถเจ้าหน้าที่ถึงกับต้องตกตะลึง เนื่องจากพบแรงงานต่างด้าวหลบหนีเข้าเมืองโดยผิดกฎหมาย นั่งเบียดกันอยู่ภายในห้องโดยสาร รวมทั้งที่กระบะท้ายถูกดัดแปลงด้วยการนำเหล็กมาทำเป็นที่นั่งแบบ 2 ชั้น โดยแรงงานนั่งแออัดอยู่เต็มพื้นที่แบบหายใจรดต้นคอกันเลยทีเดียว

จากการตรวจสอบพบมีแรงงานทั้งหมด จำนวน 58 คน เป็นชาย 48 คน หญิง 10 คน หลังจากตรวจสอบเบื้องต้นแล้วเสร็จเจ้าหน้าที่จึงคุมตัวนายขจร หรือจอน พร้อมแรงงานทั้งหมดไปสอบสวนเพิ่มเติมที่ สภ.ไทรโยค ก่อนที่จะดำเนินคดีตามกฎหมาย

ผู้สื่อข่าวรายงานว่า ต่อมาเวลา 19.30 น. นายชาคริต ตันพิรุฬห์ นายอำเภอทองผาภูมิ พ.อ.พงศ์พัฒน์ ห้องสินหลาก ผบ.ร.29/ผบ.หน่วยเฉพาะกิจลาดหญ้ากกล.สุรสีห์ พ.อ.สุรเดช เมฆานุวงศ์ รอง ผบ.ร.29/รอง ผบ.ฉก.ลาดหญ้า กกล.สุรสีห์ พ.ต.อ.มนตรี แตงโต ผกก.สภ.ทองผาภูมิ

นายวัลลภ จินดา ปลัดอำเภอทองผาภูมิ ได้รับแจ้งจากพลเมืองดีว่าพบกลุ่มบุคคลต้องสงสัยว่าจะเป็นแรงงานต่างด้าวหลบหนีเข้าเมืองโดยผิดกฎหมายหลบซ่อนตัวอยู่ภายในป่าท้องที่บ้านขนุนคี่ หมู่ 4 ต.ท่าขนุน อ.ทองผาภูมิ หลังจากได้รับแจ้งเจ้าหน้าที่จึงสนธิกำลังเดินทางไปตรวจสอบ

เมื่อเจ้าหน้าที่ไปถึงพบกลุ่มแรงงานจำนวนมากกำลังหลบซ่อนตัวอยู่ในป่าท่ามกลางความมืด เจ้าหน้าที่จึงปิดล้อมเอาไว้ แต่แรงงานทั้งหมดไม่ได้คิดจะหลบหนีไปไหน เจ้าหน้าที่จึงสามารถจับกุมตัวเอาไว้ได้ทั้งหมด จำนวน 77 คน เป็นชาย 55 คน หญิง 18 คน

นอกจากนี้ ยังมีลูกๆของแรงงานที่พ่อแม่นำพาหลบหนีมาด้วยอีก จำนวน 4 คน หลังจากจับกุมตัวเอาไว้ได้ พ.อ.พงศ์พัฒน์ ห้องสินหลาก ผบ.ร.29/ผบ.หน่วยเฉพาะกิจลาดหญ้ากกล.สุรสีห์ พ.อ.สุรเดช เมฆานุวงศ์ รอง ผบ.ร.29/รอง ผบ.ฉก.ลาดหญ้า กกล.สุรสีห์ จึงสั่งการให้เจ้าหน้าที่ทหารหน่วยเฉพาะกิจลาดหญ้าฯนำรถบรรทุกยูนิม็อคมารับตัวกลุ่มแรงงานทั้งหมดไปสอบสวนเพิ่มเติมที่ สภ.ทองผาภูมิ

ซึ่งการสอบสวนนั้นค่อนข้างลำบากเนื่องจากแรงงานทั้งหมดไม่สามารถพูดได้จึงไม่เข้าในภาษาไทย เจ้าหน้าที่จึงจำเป็นต้องจัดหาล่ามมาแปลภาษาด้วยการให้แรงงานทั้งหมดนำบัตรมาแสดง แต่ทุกคนไม่สามารถนำมาแสดงได้เนื่องจากหลบหนีเข้ามาในราชอาณาจักรไทยโดยไม่ได้รับอนุญาต

จากการสอบสวนเบื้องต้น แรงงานต่างด้าวให้การว่า พวกตนหลบหนีภัยจากการสู้รบที่กำลังเกิดขึ้นภายในประเทศเมียนมา ด้วยการเดินลัดเลาะเข้ามาตามช่องทางธรรมชาติในพื้นที่บ้านพระเจดีย์สามองค์ หมู่ 9 ต.หนองลู อ.สังขละบุรี ที่มีชายแดนติดกับกิ่งอำเภอพญาตองซู ประเทศเมียนมา เมื่อเข้ามาจึงเดินลัดเลาะไปตามชายป่าเพื่อหลีกเลี่ยงด่านตรวจ

จากนั้นมานายหน้าขับรถมารับแล้วนำพาไปลงเรือที่บริเวณท่าน้ำหลังวัดวังก์วิเวการาม ล่องมาตามอ่างเก็บน้ำเขื่อนวชิราลงกรณ มาขึ้นฝั่งที่ท่าน้ำบ้านขนุนคี่ จากนั้นจะมีคนขับรถมารับเพื่อนำพาไปทำงานในพื้นที่จังหวัดชั้นใน เช่น นครปฐม สมุทรสงคราม สมุทรสาคร รวมทั้งกรุงเทพฯและจังหวัดทางภาคใต้

โดยจะจ่ายค่าหัวให้กับนายหน้าก็ต่อเมื่อไปถึงสถานที่ทำงานคนละ 16,000-20,000 บาท ขึ้นอยู่กับระยะทาง ระหว่างรอคนมารับก็มาถูกเจ้าหน้าที่จับกุมตัวได้เสียก่อน หลังจากกลุ่มแรงงานให้การยอมรับสารภาพ

เจ้าหน้าที่จึงนำตัวส่งพนักงานสอบสวน สภ.ทองผาภูมิ ดำเนินคดีตามกฎหมายในข้อกล่าวหา “เป็นบุคคลต่างด้าวหลบหนีเข้ามาในราชอาณาจักรไทยโดยไม่ได้รับอนุญาต” แต่เนื่องจากคดีนี้ไม่มีผู้นำพาเจ้าหน้าที่จึงส่งตัวให้เจ้าหน้าที่ตำรวจตรวจคนเข้มเมือง หรือ ตม.คุมขังเอาไว้ก่อนที่จะผลักดันกลับสู่ประเทศต้นทางต่อไป

ผู้สื่อข่าวรายงานว่า ส่วนกรณีที่เจ้าหน้าที่จับกุมตัวกลุ่มแรงงานต่างด้าว จำนวน 58 รายที่หลบซ่อนตัวมากับกระบะที่มีนายขจร หรือจอน เป็นคนขับและเป็นผู้นำพานั้น ทุกคนได้ยอมรับสารภาพเหมือนกันกับคดีข้างต้น โดยจะต้องถูกดำเนินคดีตามกฎหมายในข้อกล่าวหา “เป็นบุคคลต่างด้าวหลบหนีเข้ามาในราชอาณาจักรไทยโดยไม่ได้รับอนุญาต”เสียก่อน ก่อนที่จะผลักดับกลับสู่ประเทศต้นทาง
<div class="ads_position_wrapper mb-4"></div>
ส่วนนายขจร หรือจอน ผู้นำพาที่เป็นชาวไทย จะต้องถูกดำเนินคดีในข้อกล่าวหา “ช่วยเหลือซ่อนเร้น หรือช่วยด้วยประการใด ๆ เพื่อให้บุคคลต่างด้าวเข้ามาในราชอาณาจักรโดยผิดกฎหมาย และเนื่องจากนายขจร มีวิทยุสื่อสารเพื่อติดต่อกับผู้ร่วมขบวนการ จึงถูกดำเนินคดีในข้อหา ใช้ซึ่งเครื่องวิทยุคมนาคมโดยไม่ได้รับใบอนุญาต”อีก 1 ข้อหา

&nbsp;

&nbsp;

&nbsp;

&nbsp;

&nbsp;

&nbsp;