&nbsp;

&nbsp;

&nbsp;

&nbsp;

<strong>เพื่อนบ้านโวยร้านขาหมู สับเสียงดังรบกวน แถมกลิ่นผัดกระเพราฉุน เจ้าของร้านแจงแล้ว จนท.มาตรวจสอบพบปกติ แต่ขอปิดร้านเพื่อปรับปรุง</strong>

วันที่ 28 มี.ค.67 ผู้สื่อข่าวรายงานว่า ผู้ใช้เฟซบุ๊กชื่อ Kowitho Wannakom ได้โพสต์ภาพจานข้าวขาหมู พร้อมเขียนข้อความว่า เรียนลูกค้าขาหมู ต.ต้อยก๋วยเตี๋ยวเรือทุกท่าน ทางร้านจะหยุดสับขาหมูไประยะหนึ่ง เนื่องจากถูกร้องเรียน 2 ข้อ คือ1. สับขาหมูเสียงดังรบกวน ข้อนี้แก้ให้เลย ผมไม่สับจะได้สบายหูขึ้น 2.มีกลิ่นทำกับข้าวรบกวน ข้อนี้ต้องพิสูจน์ข้อเท็จริง สิ่งใดที่ร้านรบกวนหรือละเมิดสิทธิ์ท่าน กราบขออภัยเป็นอย่างสูง เรื่องไหนผิดจริงพร้อมและยินดีแก้ไขครับ

&nbsp;

ผู้สื่อข่าวตรวจสอบร้านขาหมูดังกล่าว ตั้งอยู่ในเขตเทศบาลตำบลสตึก อ.สตึก จ.บุรีรัมย์ พบนายโกวิโท วรรณคำ อายุ 43 ปี เจ้าของร้าน ต.ต้อยก๋วยเตี๋ยวเรือ พาผู้สื่อข่าวไปพิสูจน์ความเสียงดังของการสับหมูกรอบและขาหมูว่าเสียงดังแบบนี้พอจะรบกวนคนข้างเคียงได้หรือไม่

<a href="https://www.khaosod.co.th/wpapp/uploads/2024/03/Pork-leg-6.jpg"><img class="aligncenter size-full wp-image-8160776" src="https://www.khaosod.co.th/wpapp/uploads/2024/03/Pork-leg-6.jpg" alt="" width="800" height="450" /></a>

นายโกวิโท กล่าวด้วยว่า ตนเปิดร้านขายขาหมูมาได้ประมาณ 4 ปี ก่อนหน้านี้ขายขาหมูอย่างเดียว ต่อมาเพิ่มเมนูเป็นก๋วยเตี๋ยวและอาหารตามสั่ง เพื่อให้ลูกค้าเลือกรับประทานได้ ยอมรับว่าตกใจหลังจากผู้ช่วยผู้ใหญ่บ้านมาตรวจสอบ หลังมีคนร้องเรียนว่าผัดกระเพราทำกลิ่นรบกวน เมื่อผู้ช่วยผู้ใหญ่บ้านมาตรวจสอบ ได้รับคำตอบว่า ”ปกติมีที่ดูดควัน” ไม่น่าจะไปรบกวนใคร

<a href="https://www.khaosod.co.th/wpapp/uploads/2024/03/Pork-leg-7.jpg"><img class="aligncenter size-full wp-image-8160777" src="https://www.khaosod.co.th/wpapp/uploads/2024/03/Pork-leg-7.jpg" alt="" width="900" height="506" /></a>
<div class="ads_position_wrapper"></div>
ต่อมาเพื่อนบ้านไปร้องเทศบาลอีก คราวนี้กล่าวหาว่า สับขาหมูและหมูกรอบเสียงดัง เมื่อเจ้าหน้าที่เทศบาลมาตรวจสอบ ได้รับคำตอบเช่นเดียวกันว่าทำถูกต้องแล้ว จะแก้ไขหรือไม่แก้ไขก็ได้ ยอมรับว่าอึดอัด ตอนนี้เพิ่มมาตรการลดเสียงด้วยการนำผ้ามารองเขียง แต่ไม่วายโดนร้องเรียนอีก ทั้งที่ร้านของตนกับบ้านเพื่อนบ้านมีถนนกั้นอยู่

<a href="https://www.khaosod.co.th/wpapp/uploads/2024/03/Pork-leg-9.jpg"><img class="aligncenter size-full wp-image-8160780" src="https://www.khaosod.co.th/wpapp/uploads/2024/03/Pork-leg-9.jpg" alt="" width="800" height="450" /></a>

นายโกวิโท กล่าวด้วยว่า จึงประกาศผ่านเฟซบุ๊กผ่านถึงลูกค้าเกี่ยวกับปัญหาที่พบ โดยจะหยุดพักขายไประยะหนึ่งก่อนเพื่อปรับปรุง หลังจากนั้นคงจะมาเปิดร้านต่อ หลังจากนั้นใครจะร้องอย่างไรจะไม่สนใจ ถ้าเจ้าหน้าที่บอกว่าถูกต้อง

<a href="https://www.khaosod.co.th/wpapp/uploads/2024/03/Pork-leg-5.jpg"><img class="aligncenter size-full wp-image-8160775" src="https://www.khaosod.co.th/wpapp/uploads/2024/03/Pork-leg-5.jpg" alt="" width="964" height="542" /></a>

สอบถามนายเอก อายุ 64 ปี เป็นผู้ร้องเรียน เล่าว่า เสียงที่เจ้าของร้านสับขาหมูกับหมูกรอบ มันแรงจริง ที่จริงมีดกับเขียงต้องสมดุลกัน ถ้าเอาผ้ามารองเขียงตามที่พูดจะดีมาก จะไม่ได้รบกวนสมาธิคนอื่น

<a href="https://www.khaosod.co.th/wpapp/uploads/2024/03/Pork-leg-10.jpg"><img class="aligncenter size-full wp-image-8160781" src="https://www.khaosod.co.th/wpapp/uploads/2024/03/Pork-leg-10.jpg" alt="" width="800" height="450" /></a>
<div class="ads_position_wrapper mb-4"></div>
นายเอก บอกด้วยว่า นอกจากนี้ยังมีกลิ่นควันการผัดอาหารรบกวน ถึงแม้จะมีเครื่องดูดก็ตาม แต่ไปโผล่อยู่ข้างบนไปรบกวนคนในบ้าน แต่เจ้าของร้านมีท่าทางใหญ่มาก ไปถ่ายรูปบ้านตนหวังจะเอามาต่อสู้ ที่ผ่านมาทนเสียงสับขาหมู มา4 ปี ตั้งแต่เปิดร้าน

&nbsp;

&nbsp;