&nbsp;

<strong>ตร.อุดรฯ บุกช่วยสาวลาว วัย 18 ถูกลวนลาม-กักขัง ไม่ให้ออกไปไหน ช็อกเป็นบ้านแพทย์ สธ. หลังพี่ชายขอความช่วยเหลือ หวั่นน้องสาวถูกทำร้าย</strong>

วันที่ 3 มี.ค. 2567 นายชาย อายุ 25 ปี ชาวแขวงจำปาศักดิ์ สปป.ลาว เข้าแจ้งความที่ สภ.เมืองอุดรธานี ขอให้ช่วยเหลือน้องสาวชาวลาว ชื่อแพรวา อายุ 18 ปี ถูกกักขังภายในบ้านหลังหนึ่งในซอยโพนพิสัย 2 ต.หมากแข้ง อ.เมือง จ.อุดรธานี ทั้งยังถูกเจ้าของบ้านลวนลามและข่มขู่ จนน้องทนอยู่ไม่ได้

<a href="https://www.khaosod.co.th/wpapp/uploads/2024/03/pic2024-03-03-21h27m44s644.jpg"><img class="alignnone size-full wp-image-8122014" src="https://www.khaosod.co.th/wpapp/uploads/2024/03/pic2024-03-03-21h27m44s644.jpg" alt="" width="800" height="450" /></a>สภ.เมืองอุดรธานี จึงเดินทางไปที่บ้านหลังดังกล่าวทันที พบว่าเป็นบ้านหรู มีกำแพงสูงเกือบ 2 เมตร รั้วรอบขอบชิด ทราบว่าเจ้าของบ้านเป็นนายแพทย์สาธารณสุขจังหวัดแห่งหนึ่งในภาคอีสาน และมีคลินิกที่ อ.โซ่พิสัย จ.บึงกาฬ

<a href="https://www.khaosod.co.th/wpapp/uploads/2024/03/pic2024-03-03-21h28m05s931.jpg"><img class="alignnone size-full wp-image-8122015" src="https://www.khaosod.co.th/wpapp/uploads/2024/03/pic2024-03-03-21h28m05s931.jpg" alt="" width="800" height="525" /></a>ตำรวจได้กดกริ่งหน้าบ้านเพื่อให้เจ้าของบ้านออกมา แต่เจ้าของบ้านไม่ยอมเปิดประตู และไม่ยอมออกมา สักพัก น.ส.แพรวา ได้วิ่งมาเกาะประตูและร่ำไห้ขอความช่วยเหลือ บอกว่าถูกเจ้าของบ้านกักขัง ตอนนี้เจ้าของบ้านก็ยังอยู่ภายในบ้าน

<a href="https://www.khaosod.co.th/wpapp/uploads/2024/03/pic2024-03-03-21h28m56s437.jpg"><img class="alignnone size-full wp-image-8122016" src="https://www.khaosod.co.th/wpapp/uploads/2024/03/pic2024-03-03-21h28m56s437.jpg" alt="" width="800" height="450" /></a>น.ส.แพรวา เปิดเผยว่า ตนมาทำงานเป็นแม่บ้านและดูแลผู้สูงอายุ ซึ่งเป็นแม่ของเจ้าของบ้าน ทำมาแล้วประมาณ 5-6 เดือน แต่ถูกเจ้าของบ้านที่เป็นหมอกักขังให้อยู่แต่ภายในบ้าน ไม่ให้ออกไปข้างนอก และลวนลามตลอดตั้งแต่เดือนแรก ทั้งจับแขนและขา โอบกอด พยายามจะให้มีอะไรด้วย แต่ตนไม่ยอม ตนหวาดกลัวมากและพยายามจะออกจากบ้านหลังนี้ แต่ถูกข่มขู่ตลอด

<a href="https://www.khaosod.co.th/wpapp/uploads/2024/03/pic2024-03-03-21h29m52s121.jpg"><img class="alignnone size-full wp-image-8122017" src="https://www.khaosod.co.th/wpapp/uploads/2024/03/pic2024-03-03-21h29m52s121.jpg" alt="" width="800" height="450" /></a>ด้านพี่ชาย น.ส.แพรวา กล่าวว่า น้องโทรไปบอกว่าถูกเจ้าของบ้านลวนลามและกักขังเอาไว้ อยากจะออกจากที่นี่ แต่เจ้าของบ้านไม่ยอมให้ออก แถมข่มขู่จะทำร้ายร่างกาย พ่อแม่ที่อยู่ สปป.ลาว ก็เป็นห่วง จึงขอความช่วยเหลือจากตำรวจช่วยพาน้องสาวออกจากที่นี่ก่อน เพราะกลัวไม่ปลอดภัย

<a href="https://www.khaosod.co.th/wpapp/uploads/2024/03/pic2024-03-03-21h31m01s583.jpg"><img class="alignnone size-full wp-image-8122019" src="https://www.khaosod.co.th/wpapp/uploads/2024/03/pic2024-03-03-21h31m01s583.jpg" alt="" width="800" height="450" /></a>ระหว่างพูดคุยกับ น.ส.แพรวา ตำรวจพยายามเรียกเจ้าของบ้านก็ไม่มีเสียงตอบรับ กดกริ่งหน้าบ้านหลายครั้งก็ไม่ยอมเดินออกมา จึงต้องตัดสินใจให้ น.ส.แพรวา ปีนกำแพงบ้านออกมาข้างนอก โดยมีตำรวจรอรับอยู่ จากนั้นได้นำตัวไปยัง สภ.เมืองอุดรธานี เพื่อสอบสวนเพิ่มเติมอีกครั้ง

&nbsp;

&nbsp;