เมื่อวันที่ 9 กันยายน 2566 พล.ต.ต.ปิยะอนันต์ โตสกุลวงศ์ ผบก.ตม.1 , พ.ต.อ.ระพีพัฒน์ อุตสาหะ รอง ผบก.ตม.1 สั่งการให้ พ.ต.อ.กาจภณ ปฐมัง ผกก.สืบสวน บก.ตม.1, พ.ต.ท.พรชัย สุขเจริญ รอง ผกก.สืบสวน บก.ตม.1 และ พ.ต.ต.เจตน์ ยุทธโยธิน สว.กก.สืบสวน บก.ตม.1 นำกำลังเข้าพื้นที่ปิดล้อมตรวจสอบบริเวณตลาดนัดจตุจักร แขวงจตุจักร เขตจตุจักร กทม.

<img class="alignnone size-full wp-image-55368 ls-is-cached lazyloaded" src="http://thaimarketing.in.th/wp-content/uploads/2023/09/capture_20230910121539.png" alt="" width="885" height="473" data-src="http://thaimarketing.in.th/wp-content/uploads/2023/09/capture_20230910121539.png" />


สืบเนื่องจาก กก.สืบสวน บก.ตม.1 รับเรื่องร้องเรียนและแจ้งเบาะแสจากประชาชนรวมถึงโซเชียลมีเดีย เกี่ยวกับชาวต่างชาติลักลอบเร่ขายสินค้า รวมถึงเปิดแผงค้าขายอาหาร เครื่องดื่ม แย่งอาชีพคนไทย โดยเฉพาะย่านธุรกิจสำคัญ กลางกรุงเทพมหานคร จึงเข้าตรวจสอบจับกุมบริเวณตลาดนัดจตุจักร แขวงจตุจักร กทม. ปรากฏว่าเมื่อต่างด้าวเห็นเจ้าหน้าที่ตำรวจ ต่างก็วิ่งหลบหนีแตกตื่นออกไปทุกทิศทาง สร้างความโกลาหลไปชั่วขณะ โดยสามารถติดตามจับกุมตัวกลับมาได้ 5 ราย แบ่งเป็นสัญชาติกัมพูชา 3 ราย สัญชาติเมียนมาร์ 2 ราย ซึ่งมีพฤติการณ์เร่ขายอาหาร และเครื่องดื่ม โดยใช้รถเข็นเคลื่อนที่และแผงลอยแบบชั่วคราว ทั้งนี้ ผู้ถูกจับบางรายไม่สามารถแสดงเอกสารหนังสือเดินทางและใบอนุญาตทำงานให้เจ้าหน้าที่ตรวจสอบได้ บางรายมีหนังสือเดินทางแต่การอนุญาตสิ้นสุด หรือได้รับการผ่อนผันการตรวจลงตราให้เดินทางเข้ามาเพื่อการท่องเที่ยว

<img class="alignnone size-large wp-image-55367 lazyloaded" src="http://thaimarketing.in.th/wp-content/uploads/2023/09/IUjOgGuqNYRId8tTYQUa-1024x768.webp" alt="" width="1000" height="750" data-src="http://thaimarketing.in.th/wp-content/uploads/2023/09/IUjOgGuqNYRId8tTYQUa-1024x768.webp" />

อย่างไรก็ตาม การเร่ขายสินค้านั้นเป็นงานต้องห้าม คนต่างด้าวไม่สามารถทำได้ อันเป็นความผิดตามมาตรา 8 แห่ง พ.ร.ก.การบริหารจัดการการทำงานของคนต่างด้าว พ.ศ.2560 แก้ไขเพิ่มเติม (ฉบับที่ 2) พ.ศ.2561 สำหรับตัวบุคคลต่างด้าวมีโทษปรับ 5,000-50,000 บาท ส่วนนายจ้างจะมีโทษปรับสูงสุดถึง 100,000 บาท

<img class="alignnone size-large wp-image-55366 lazyloaded" src="http://thaimarketing.in.th/wp-content/uploads/2023/09/NfhbahQZIU02veQpGRDv-1024x768.webp" alt="" width="1000" height="750" data-src="http://thaimarketing.in.th/wp-content/uploads/2023/09/NfhbahQZIU02veQpGRDv-1024x768.webp" />

พ.ต.อ.กาจภณฯ กล่าวว่า การปฏิบัติการครั้งนี้ พล.ต.อ.ดํารงศักดิ์ กิตติประภัสร์ ผบ.ตร. มอบหมายให้ พล.ต.ท.ภาคภูมิภิภัทฒ์ สัจจพันธุ์ ผบช.สตม, พล.ต.ต.พันธนะ นุชนารถ รอง ผบช.สตม. พล.ต.ต.ปิยะอนันต์ โตสกุลวงศ์ ผบก.ตม.1 เป็นหน่วยงานหลัก ในการดำเนินการตรวจสอบและบังคับใช้กฎหมายกับชาวต่างชาติที่มีพฤติกรรมไม่เหมาะสมในขณะที่พำนักอาศัยอยู่ในประเทศไทย กระทำผิดกฎหมาย ก่อเหตุอันตรายต่อความสงบสุขและความปลอดภัยในชีวิตและทรัพย์สินของประชาชน ทำให้เกิดความเสียหายต่อภาพลักษณ์ของประเทศ หรือกลุ่มคนร้ายข้ามชาติที่เข้ามาแฝงตัวอยู่ก่อเหตุกับคนไทยหรือชาวต่างชาติ โดยใช้ประเทศไทยเป็นฐานในการกระทำความผิด

<img class="alignnone size-full wp-image-55365 lazyloaded" src="http://thaimarketing.in.th/wp-content/uploads/2023/09/kNySK89MIjh7zKHBRd3B.webp" alt="" width="767" height="1024" data-src="http://thaimarketing.in.th/wp-content/uploads/2023/09/kNySK89MIjh7zKHBRd3B.webp" />

สำนักงานตรวจคนเข้าเมือง ใคร่ขอความร่วมมือพี่น้องประชาชนในการช่วยกันสอดส่องเป็นหูเป็นตาและแจ้งเบาะแส โดยขอเรียนให้ท่านทราบว่า สตม. มีมาตรการในการตรวจสอบ กวดขัน และปราบปรามการกระทำความผิดในด้านต่างๆ รวมทั้งดำเนินการตรวจสอบชาวต่างชาติที่มีพฤติกรรมไม่เหมาะสม กระทำผิดกฎหมาย ก่อเหตุอันตรายต่อความสงบสุขและความปลอดภัยในชีวิตทรัพย์สินของประชาชน ทำให้เกิดความเสียหายต่อภาพลักษณ์ของประเทศชาติ หากประชาชนท่านใดพบเห็นเบาะแสการกระทำความผิด กรุณาแจ้งมายัง สำนักงานตรวจคนเข้าเมือง ที่หมายเลขโทรศัพท์สายด่วน 1178 หรือที่ www.immigration.go.th

<img class="alignnone size-large wp-image-55363 lazyloaded" src="http://thaimarketing.in.th/wp-content/uploads/2023/09/OI8iivG1VAUEvzFw1RIz-1024x768.webp" alt="" width="1000" height="750" data-src="http://thaimarketing.in.th/wp-content/uploads/2023/09/OI8iivG1VAUEvzFw1RIz-1024x768.webp" /> <img class="alignnone size-full wp-image-55364 lazyloaded" src="http://thaimarketing.in.th/wp-content/uploads/2023/09/KxBcfHZAZVdpt1Czqq0g.webp" alt="" width="767" height="1024" data-src="http://thaimarketing.in.th/wp-content/uploads/2023/09/KxBcfHZAZVdpt1Czqq0g.webp" />