<strong>แม่ น้องนุ่น เผย หลานสาววัยขวบเศษนอนผวากลางดึก ไม่คิดว่าเหตุการณ์เลวร้ายจะเกิดขึ้นกับครอบครัว ด้าน ตำรวจ ส่งร่างถูกเผานั่งยาง ตรวจพิสูจน์ดีเอ็นเอ</strong>

วันที่ 21 ก.พ.2567 พ.ต.อ.สุรพร เทพเสน ผกก.สภ.ระเบาะไผ่ เปิดเผยว่า หลังมีการพบศพที่ถูกเผานั่งยางภายในป่ายาง จนเหลือเพียงโครงกระดูก พนักงานสอบสวนได้ประสานกู้ภัยนำร่างปริศนาที่คาดว่าจะเป็น น.ส.ชลลดา (ขอสงวนนามสกุล) หรือ นุ่น ผู้เสียชีวิต ส่งมายังสถาบันนิติเวชวิทยา โรงพยาบาลตำรวจ เพื่อตรวจดีเอ็นเอพิสูจน์ให้แน่ชัดว่าเป็นน.ส.ชลลดาหรือไม่ โดยได้นำศพมาส่งตั้งแต่ช่วงกลางดึกที่ผ่านมา
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
พ.ต.อ.สุรพร กล่าวต่อว่า ตนได้ให้พนักงานสอบสวน สภ.ระเบาะไผ่ ประสานไปยัง พนักงานสอบสวน สภ.ปากเกร็ด เพื่อเก็บตัวอย่างดีเอ็นเอของแม่น.ส.ชลลดาเพื่อไปตรวจสอบเปรียบเทียบ ส่วนจะใช้เวลากี่วันนั้น ต้องประสานไปยังนิติเวชว่าจะใช้เวลานานแค่ไหน

ด้าน แม่ของน.ส.ชลลดา กล่าวว่า เมื่อคืนที่ผ่านมา เจ้าหน้าที่ได้เก็บตัวอย่างดีเอ็นเอของตนไปแล้ว และได้เก็บตัวอย่างดีเอ็นเอของนายศิริชัย (ขอสงวนนามสกุล) หรือ ทอย สามีไปด้วยเช่นกัน ส่วนหากจะใช่ร่างของลูกสาวหรือไม่ ต้องรอตำรวจประสานมาอีกครั้ง ซึ่งหากใช่จริง ตนก็จะเดินทางมารับศพลูกสาวด้วยตัวเอง
<ul>
 	<li><strong>อ่านข่าว</strong> : <a href="https://www.khaosod.co.th/breaking-news/news_8106349" target="_blank" rel="noopener">คุม ทอย ทำแผนยัด นุ่น ใส่กระเป๋า ราดน้ำมันเผา นั่งขอโทษขอขมาวิญญาณเมียอยู่ 1 ชั่วโมง</a></li>
 	<li><strong>อ่านข่าว</strong> : <a href="https://www.khaosod.co.th/breaking-news/news_8105954" target="_blank" rel="noopener">เปิดไทม์ไลน์ ทอย ผัวเหี้ยมลาก น้องนุ่น ขึ้น BMW กลับบ้านทุบซ้ำดับ</a></li>
</ul>
เมื่อถามว่า อยากจะพูดอะไรกับนายศิริชัยหรือไม่ กับสิ่งที่ทำกับน.ส.ชลลดาขนาดนี้ แม่ กล่าวว่า ตอนนี้ยังไม่พร้อมที่จะพูดอะไร ยังมึนกับเหตุการณ์ ยังทำอะไรไม่ถูก ขอตั้งสติไล่เลียงเหตุการณ์ก่อน
<div class="ads_position_wrapper"></div>
ส่วนลูกของน.ส.ชลลดา แม่ กล่าวว่า ตัวน้องไปอยู่กับน้องของน.ส.ชลลดา เมื่อถามว่า น้องมีอาการร้องหาแม่หรือพ่อบ้างหรือไม่ แม่ กล่าวว่า น้องยังอายุเพียงขวบเศษเอง ให้ไปอยู่กับใครก็ได้ ไม่ได้ร้องไห้งอแงอะไร ยอมรับว่าตอนนี้ ตนห่วงหลานมาก เวลากลางคืน หลานมีอาการผวา สะดุ้ง ขณะที่นอนหลับอยู่บ้าง
<div class="ads_position_wrapper mb-4"></div>
เมื่อถามว่า จะวางแพลนอนาคตหลานอย่างไร แม่ กล่าวว่า ตอนนี้ยอมรับว่า ยังคิดอะไรไม่ออก และเมื่อถามว่า สิ่งที่นายศิริชัยทำกับน.ส.ชลลดานั้นโหดร้ายขนาดไหน และสิ่งที่นายศิริชัยมาขอโทษ ขอขมา เมื่อวันที่ 20 ก.พ.ที่ผ่านมานั้น แม่ กล่าวว่า ตอนนี้ไม่รู้จะพูดอะไร อยากอยู่เงียบ ๆ ก่อน เพราะสิ่งที่เกิดขึ้นมันโหดร้ายมาก ไม่คิดว่าจะเกิดขึ้นกับครอบครัวเรา

&nbsp;

&nbsp;