&nbsp;

&nbsp;

&nbsp;

&nbsp;

&nbsp;

วันที่ 17 มี.ค.เอเอฟพีรายงานว่า นายโมฮัมเหม็ด กาซิม รียาส โฆษกของผู้ว่าการจังหวัดเฮลมานด์แจ้งยอดผู้เสียชีวิตเพิ่มเป็น 21 รายและบาดเจ็บอีก 38 คนในเหตุรถบัสโดยสารชนรถบรรทุกน้ำมันและรถมอเตอร์ไซค์ในจังหวัดเฮลมานด์ ประเทศอัฟกานิสถาน

เหตุเกิดเมื่อช่วงเช้าวันอาทิตย์ที่ 17 มี.ค.เวลาท้องถิ่น บนถนนทางหลวงสายหลักเชื่อมระหว่างกรุงคาบูล เมืองหลวงกับเมืองเฮรัต ในเขตพื้นที่จ.เฮลมานด์ ทางใต้ของประเทศ

<img class="img-responsive" src="https://sv168.siamnews.com/7/240317cof20.png" />

&nbsp;

อุบัติเหตุรถชนทำให้ยานพาหนะทั้ง 3 คันลุกไหม้ หน่วยงานสารนิเทศจังหวัดเผยแพร่ภาพบนโซเชียลมีเดียแสดงตู้รถบรรทุกน้ำมันถูกชนยับ เหล็กบิดเบี้ยว ไหม้เกรียม

อุบัติเหตุจราจรเกิดเป็นประจำในประเทศอัฟกานิสถาน เนื่องจากสภาพถนนที่ย่ำแย่ การขับรถที่อันตรายบนทางหลวงรวมถึงการขาดกฎบังคับควบคุม

เมื่อเดือนธ.ค.ปีที่แล้ว รถบรรทุกน้ำมันพลิกคว่ำ ขณะขับผ่านเขตอำเภอซาลัง ซึ่งลักษณะภูมิประเทศเป็นที่สูง ส่งผลให้เพลิงลุกไหม้ทำให้มีผู้เสียชีวิต 31 รายและอีกหลายสิบคนบาดเจ็บจากแผลไฟไหม้

&nbsp;