&nbsp;

&nbsp;

&nbsp;

&nbsp;

&nbsp;

อิชิอิ มาซาทาดะ หัวหน้าผู้ฝึกสอนทีมชาติไทย ชุดใหญ่ เชื่อ ทัพช้างศึก ยังมีลุ้นเข้ารอบต่อไปคัดบอลโลกโซนเอเชีย ยืนยันไม่กดดันทำหน้าที่คุมทีมชาติไทย ต้องพัฒนาระยะยาว

“ช้างศึก” ทีมฟุตบอลชาย ทีมชาติไทย พ่ายให้กับ “โสมขาว” เกาหลีใต้ 0-3 ในศึกฟุตบอลโลก 2026 รอบคัดเลือก โซนเอเชีย รอบสอง กลุ่มซี นัดที่ 4 ที่ราชมังคลากีฬาสถาน เมื่อวันที่ 26 มี.ค.

มาซาทาดะ อิชิอิ หัวหน้าผู้ฝึกสอนทีมชาติไทย ให้สัมภาษณ์หลังเกมว่า อันดับแรกต้องบอกว่าจากนัดแรกเป็นเกมที่ทีมชาติไทยเล่นด้วยคุณภาพที่มีเต็มที่ ใส่กันไปสุด ทำให้วันนี้เกิดความแตกต่างคือมีอาการล้าด้วยสภาพร่างกาย แผนที่วางไว้คือเน้นเกมรับแต่เกมรุกพยายามขึ้นเกมไปตามจังหวะแล้วรักษาบอลไว้ให้ได้ แต่ทำได้ไม่ดีตามที่คาดหวังเอาไว้

“แน่นอนว่าอาการบาดเจ็บของทั้งธีราทร บุญมาทัน กับพีรดนย์ ฉ่ำรัศมี มีผลกับแท็กติกเหมือนกัน อย่างไรก็ตามเราไม่ต้องการให้มีผู้เล่นบาดเจ็บ ซึ่งส่วนหนึ่งมันก็มาจากอาการล้าของนักเตะด้วย ส่วนหนักแค่ไหนคงต้องรอให้ทีมแพทย์วิเคราะห์ต่อไป”

กุนซือช้างศึก ยังกล่าวถึง 2 นัดสุดท้ายที่จะต้องลุ้นเข้ารอบต่อไปว่า “เรายังมีเวลาในการวางแผนการเล่นก่อนถึง 2 นัดสุดท้าย ที่ผ่านมาเรามีสมาธิแค่กับเกาหลีใต้เท่านั้น อย่างไรก็ตามทั้งสองทีมมีการเปลี่ยนแปลงโค้ช ซึ่งเราจะนำเอาเทปการเล่นใน 2 เกมที่ผ่านมามาวิเคราะห์เพื่อเตรียมพร้อมต่อไป เชื่อว่าทีมชาติไทยยังมีโอกาสในการเข้ารอบอยู่ใน 2 นัดที่เหลือ เพราะอะไรก็สามารถเกิดขึ้นได้”
<div class="ads_position_wrapper">
ผู้สื่อข่าวเกาหลีใต้ถามว่ามีวิธีการเตรียมทีมอย่างไรในการต้องเจอกับเกาหลีใต้ ที่มีผู้เล่นระดับโลกหลายคน กุนซือทีมชาติไทย กล่าวว่า เน้นทำการบ้านจากเอเชียนคัพที่ผ่านมา พยายามหาวิธีการอย่างไรเพื่อจะเอาชนะทีมระดับท็อปแบบนี้ให้ได้
<div class="ads_position_wrapper"></div>
ช่วงท้าย ผู้สื่อข่าวถามว่าจากผลงานที่ดีในช่วงที่ผ่านมาทำให้แฟนบอลเริ่มคาดหวังกับทีมไทยมากขึ้น ส่งผลให้มีความกดดันในการทำงานหรือไม่นั้น อิชิอิกล่าวว่า “จะบอกว่ากดดันคงไม่ขนาดนั้น แต่เรามีเป้าหมาย ซึ่งก่อนจะไปถึงจุดมุ่งหมายนั้นเรามีงานต้องทำมากมาย ซึ่งเราจะเน้นในเรื่องของการวิเคราะห์เกมต่างๆ ทำให้นักเตะพัฒนามากขึ้นกว่าเดิม โดยเราไม่ได้มองผลแพ้ชนะเป็นเกมต่อเกม แต่จะต้องมองถึงการพัฒนานักเตะในระยะยาวด้วย ต้องทำให้เป็นระบบและมีความต่อเนื่องมากกว่านี้”
<div class="ads_position_wrapper mb-4"></div>
ทั้งนี้ ทีมฟุตบอลทีมชาติไทย จะกลับมาลงเล่นในฟุตบอลโลก 2026 รอบคัดเลือก รอบสอง กลุ่มซี อีกครั้งในช่วงเดือนมิถุนายน โดยจะไปเยือนทีมชาติจีน วันที่ 6 มิถุนายน และกลับมาเล่นในบ้านนัดสุดท้ายกับสิงคโปร์ วันที่ 11 มิถุนายน

&nbsp;

</div>
<div></div>