วันที่ 4 ก.ย.66 ผู้สื่อข่าวได้รับการร้องเรียนจากผู้ปกครองของน้องเฟิร์น อายุ 11 ปี ชาวอ.กุดจับ จ.อุดรธานี ว่าถูกหลวงตาที่วัดป่าแห่งหนึ่งในจ.อุดรธานี เป็นเจ้าอาวาสวัดป่า ล่อลวงเข้าไปในวัด ก่อนทำอนาจารและมีพฤติกรรมซาดิสม์ จากนั้นให้เงินเด็กครั้งละ 100-120 บาท

โดยผู้ปกครองของน้องเฟิร์น เผยว่า มีรุ่นพี่ของน้องเฟิร์นบอกว่าจะชวนไปเอาเงินกับหลวงตาที่วัด ทำให้น้องเฟิร์นหลงเชื่อ พอเพื่อนรุ่นพี่ทั้ง 3 คนพาไปส่งที่วัด ก็ปล่อยให้น้องเฟิร์นอยู่กับหลวงตา จากนั้นหลวงตาก็มีพฤติกรรมซาดิสม์และทำอนาจาร โดยหลวงตาให้เงินครั้งละ 100 บาท ล่าสุดวันเสาร์ที่ผ่านมา เพื่อนรุ่นพี่ทั้ง 3 คนก็พาไปหาหลวงตาอีก หลวงตาให้เงิน 120 บาทและมีพฤติกรรมซาดิสม์ พร้อมห้ามไปบอกผู้ปกครอง

นางวาสนา อายุ 29 ปีแม่น้องเฟิร์น บอกว่า ทราบข่าวลูกสาวถูกหลวงตาทำอนาจาร ทำให้ตกใจมาก จึงรีบเดินทางมาจากจ.ฉะเชิงเทรา และเสียใจที่หลวงตาทำแบบนี้ โดยครอบครัวทราบข่าวจากคุณครูในโรงเรียน หลังลูกไปสารภาพว่าหลวงตาทำอนาจาร โดยฝากญาติหลวงตาไปบอกว่าอย่าทำพฤติกรรมเช่นนี้อีก แต่ก็ยังทำ ทำให้เสียใจมาก ไม่ทราบว่าถ้ามีพฤติกรรมแบบนี้จะบวชทำไม ยืนยันจะเอาเรื่องให้ถึงที่สุด