&nbsp;

&nbsp;

&nbsp;

&nbsp;

&nbsp;

&nbsp;

&nbsp;

ทอ.ไทย ส่งเอฟ 16 จำนวน 2 เครื่อง จากตาคลี ขึ้นบินรักษาเขต-ลาดตระเวนสถานการณ์ชายแดน หลังเมียนมาใช้เครื่องบินรบกดดันกลุ่มต้านที่เมียวดี

เมื่อเวลา 16.30 น. วันที่ 10 เม.ย.2567 เพจกองทัพอากาศ ได้เผยแพร่ภาพเครื่องบินขับไล่ เอฟ 16 ขึ้นบินจากสนามบินตาคลี กองบิน 4 จ.นครสวรรค์

โดยแหล่งข่าวระบุว่า เอฟ 16 จำนวน 2 เครื่องได้ทำการบินรักษาเขต และลาดตระเวน เฝ้าระวังน่านฟ้าชายแดน อ.แม่สอด จ.ตาก หลังสถานการณ์สู้รบฝั่งเมียนมาห่างจากชายแดน 5 กิโลเมตร เป็นไปอย่างต่อเนื่อง และกองทัพอากาศเมียนมา ได้ส่งเครื่องบินขับไล่ มิกส์-29 กดดันกลุ่มต่อต้านที่เมืองเมียวดี เมื่อช่วงเช้าที่ผ่านมา

ทั้งนี้ กองทัพอากาศ ได้สื่อสารกับหน่วยในพื้นที่และประสานการข่าวกับกองทัพบก เพื่อรับทราบสถานการณ์ พบว่าชาวบ้านในพื้นที่ได้ยินเสียงการสู้รบและการโจมตีด้วยการทิ้งระเบิดจากอากาศยานอย่างต่อเนื่อง

การส่งเครื่องบินไปทำการรักษาเขต เพื่อให้ความมั่นใจกับประชาชนในพื้นที่ ในการรักษาอธิปไตยเหนือน่านฟ้าของไทย และจากการตรวจสอบของเรดาร์กองทัพอากาศยังไม่พบว่ามีการบินล้ำน่านฟ้าเข้ามาแต่อย่างใด

&nbsp;

&nbsp;

&nbsp;

&nbsp;

&nbsp;